
Pròleg 


a uns quants anys, en una trobada habitual dels 

membres del Seminari de Filosofia adscrit al 
Departament d'Antropologia de la Universitat Ro- 
vira i Virgili, al començament de curs, poc temps 
després que hagués publicat Cultura 1 pensament en 
Pèpoca del Barroc (2017), Salvador de Brocà, que 
fou professor meu i que m'honora amb la seva 
amistat, em comunicà, com de passada, la seva in- 
tenció d'escriure un nou llibre, però aquesta vega- 
da sobre el pensament a l'edat mitjana. En aquell 
mateix moment li vaig expressar el meu entusiasme 
pel seu nou projecte, ja que aquells segles són mas- 
sa poc coneguts o, inclús, mal coneguts, i encara 
més mal jutjats, a causa de prejudicis ideològics de 
tota mena. Jo ja sabia que Salvador de Brocà, home 
que sap escollir la dada, que està atent a la font i 
que evita els prejudicis tan com pot i més, elabo- 
raria una obra equilibrada, informativa i formativa, 
sobre aquest tema. Aquesta és una època que per- 
sonalment sempre m'ha interessat molt, i trobo que 
està massa oblidada per tot el pensament posterior 
i poc sondejada pels que, si bé no són especialistes, 
cerquen plantejaments originals i profunds, i pot- 
ser se sorprendrien de les autèntiques joies intel- 
lectuals que aquells medievals encara poden apor- 
tar a la cultura contemporània. Respecte d'aquesta 
questió, també estava segur que Salvador de Bro- 


cà, amb la seva rigor i amb la capacitat de Síntesi 
que el caracteritza, satisfaria a bastament aquestes 
mancances i ens oferiria una obra amb perspectiva 
sinòptica, tot assenyalant el més essencial, sense es- 
quivar els punts difícils i més polèmics als ulls dels 
mateixos especialistes i dels que no ho són. 
Aquest és un llibre reeixit i perfilat, com tots els 
de l'autor, ben escrit, i que quan fa dhistòria de la 
filosofiar, fa les dues coses: història) i filosofia) en 
síntesi, és a dir, des del més profund d'un pensa- 
ment, Salvador de Brocà sap extreure els significats 
i sentits, els contextualitza i concreta en l'època, 
i, en conèixer-la a la perfecció, sap fer-nos veure 
les línies doctrinals futures que inauguren i que ja 
contenen in nuce. M'atreveixo a afirmar que a les 
seves mans la història de la filosofia es converteix 
en una autèntica filigrana entre les dades històri- 
ques més concretes que hom pugui imaginar-se i 
els pensaments més profunds en què pugui arrelar 
i impulsar-se una intel-ligència. Vitalitat racional, 
d'una banda, racionalitat històrica, de l'altra, ex- 
pliquen l'autèntica comprensió hermenèutica que 
Salvador de Brocà ens mostra, en general, en els 
seus llibres i que rebla en aquest que ara tenim a les 
mans. De fet, Salvador de Brocà aborda la filosofia 
en la seva història tal com s'aborda una obra d'art, 
que, si bé la sabem condicionada pels materials, 
pels instruments i per altres mitjans, així com tam- 
bé pels gustos o els fins de la seva època, societat i 
cultura determinades i concretes, la seva 4bellesa9, 


la seva (veritabv, són per sempre i per a tothom, 
més enllà de la mateixa cultura, societat o època. 
Això és un assoliment de Salvador de Brocà, que 
en aquesta obra que prologuem es fa especialment 
palès, perquè hi esculpeix, en relativament poques 
pàgines, la figura de més d'un mil-lenni de civilitza- 
ció, tot destacant-ne els relleus decisius per copsar 
cadascun dels temes escollits segons la rellevància 
històrica que tenen. Temes, això sí, sempre d'un 
interès especialment remarcable, com quan ens 
explica la diferència entre la noció d'ésser en Avi- 
cenna i la que inaugura Tomàs d'Aquino, que no 
vol considerar l'esse com a mer accident de Pessèn- 
cia, la necessitat de la qual li arribaria, segons Avi- 
cenna, en ser pensada eternament per l'únic ésser 
necessari: Déu. L'autor ens mostra com Tomàs vol 
fer d'aquell esse l'acte de tots els actes de l'entitat, 
àdhuc de les mateixes formes, i convertir-lo en el 
nucli i la perfecció de cada cosa, de la seva realitat 
i intel-ligibilitat, que per això esdevé irreductible a 
qualsevol coneixement que se'n pugui tenir, ans al 
contrari, és principi i fi d'aquest coneixement, així 
com de l'essència o naturalesa de la cosa i tam- 
bé de la seva existència. D'aquesta mena són els 
temes que podem trobar en les pàgines d'aquest 
llibre, però molt més detalladament exposats, en 
què dibuixa un marc històric adequat i perfecte, 
mostra d'una erudició refinada i excepcional que 
permet a l'autor exposar una enorme perspectiva 
sobre les consequències al llarg del temps que cada 


esdeveniment pot arribar a tenir, tot connectant 
esdeveniments de l'esperit amb situacions materi- 
als concretes i fets polítics. Les dades que Salvador 
de Brocà aporta sempre són dignes de ser tingu- 
des en compte. Això es palpa en la mena d'expo- 
sició que fa de la història i que l'emparenta amb 
aquella convicció hegeliana de prendre's la filosofia 
com el 4Sancta Sanctorumo on es manifesten i es 
constaten els dmisteriss que animen i orienten els 
plantejaments d'una cultura determinada en cada 
època, i que són els motors del seu desplegament 
històric. (Misteris) que, en provocar la recerca i la 
comprensió filosòfica sobre el sentit de cada època, 
ocasionen també la modificació de la mateixa re- 
alitat natural i humana, tot fent lloc així al decurs 
històric. Això ens ho mostra a bastament l'autor 
en resseguir els problemes capitals d'aquells segles 
mitjans: la relació problemàtica entre la fe i la raó. 
Entre la 4Sacra Doctrina) i la filosofia, l'oposició 
entre platonisme i aristotelisme, l'enfrontament 
entre les facultats d'art i teologia a la Universitat 
de París, la via aristotèlica nova d'Albert el Gran 
i Tomàs d'Aquino davant de l'averroisme llatí, el 
problema dels universals que es plantegen els rea- 
listes, moderats i exagerats, i els nominalistes, així 
com ens fa veure com el coneixement i la cultu- 
ra antiga es preservà a les abadies i als monestirs, 
primer, i després es desenvolupà a les escoles ca- 
tedralícies i acabà desembocant a les universitats. 
Totes aquestes problemàtiques estaven imbricades 

indestriablement amb les questions polítiques de 
les relacions imperi i papat, les creuades contra 
heretges i infidels, l'evangelització i la defensa de 
l'ortodòxia o els problemes entre la noblesa i les 
monarquies aliades amb els poders de les ciutats 
incipients. 

Salvador de Brocà, en la seva obra, ens mostra 
clarament aquella finalitat eminentment pedagògi- 
ca que sempre ha tingut la filosofia juntament amb 
la investigació i la reflexió. Pedagogia filosòfica al 
servei del desenvolupament d'aquell vèrtex cons- 
titutiu de la vida pròpiament humana: l'intel-lecte 
racional, la raó, el pensament. La filosofia com a es- 
cola de vida, doncs, mostra, encara avui en dia, que 
només pel pensar i pels pensaments el viure pot ser 
autènticament humà, ja que, inclús els sentiments 
i les emocions humanes, ho són en tant que con- 
figurades per l'intel-lecte i els seus objectes propis, 
que guien la nostra acció, les nostres motivacions 
verament humanes, i mostren a la voluntat els seus 
fins racionals. Salvador de Brocà coneix amb es- 
creix tots aquests aspectes essencials de la filosofia, 
ja que, com a professor i mestre de molts, sabem, 
els seus alumnes, amb quina generositat practica 
ell mateix aquella pedagogia filosòfica i amb quin 
mestratge exerceix aquella 4cortesia del filòsofo que 
deia Ortega y Gasset que era la claredat. En aquest 
aspecte, la temàtica sobre sant Anselm la tracta 
d'una forma exemplar quan ens mostra el famós 
argument de l'arquebisbe de Canterbury, qualifi- 

cat sovint d'ontològic i exemple d'una suposada 
ontoteologia medieval, per dir-ho amb llenguat- 
ge heideggerià. Tanmateix, tampoc en aquest cas 
l'autor no esquiva la discussió, ja que, i si aquesta 
argumentació d'Anselm no fos un exemple de l'ar- 
gument a priori, analític, que els manuals suposen 
que és: I si fos una aplicació de la 4dfides querens 
intellectum, agustiniana, per la qual se cerca en- 
tendre el que es creu, perquè la fe es dirigeix a la 
intel-ligència, i pot ser explicada i ser principi de 
l'argumentació2 No es tractaria, doncs, d'un argu- 
ment ontologista, fonamentat en una intuició de 
l'essència divina en el seu concepte, suposadament 
adequat a ella, sinó d'un argument immediat, efec- 
tivament, però no a priori, sinó de caire ascendent. 
Si el que és més gran que tot el que podem pensar 
és també el que mai no podrem pensar, s'elimina 
l'ontologisme i, per això, la possibilitat de trobar 
analíticament en el concepte de Déu l'existència 
real seva. Anselm remet el monjo, que l'escolta i 
que li ha demanat d'entendre el que creu, a la fe, ja 
que si entén per la fe aquell concepte de Déu, id 
quod maius cogitari nequib, és a dir, allò que res 
de més gran pot ser pensat, Si no existís en la rea- 
litat, llavors fora efectuable, ja que és pensable ob- 
jectivament i, aleshores, podria haver-hi una causa 
del seu existir, per la qual cosa deixaria de poder-se 
pensar com allò per la qual cosa res de més gran 
no es podria pensar, ja que la causa fora quelcom 
de superior. Si hom pensa el que expressa objec- 

tivament quan diu (Déur, no pot suposar que no 
existeixi en la realitat, malgrat que sabem que mai 
no podrem tenir un concepte adequat de la seva 
essència o naturalesa, ja que la mateixa fe, partint 
de la qual ens formem aquell concepte de Déu, es 
fonamenta en el fet que Déu és desconegut en si 
mateix, la qual cosa la sap també el seu objector 
nominalista, el monjo Gaunilo, i per això Anselm 
no pot entendre que Gaunilo no vegi que el con- 
cepte de Déu que hom pot formar-se a partir de 
la fe no pot tenir res a veure amb unes suposades 
dlles afortunadeso que, en ser les millors de totes, 
haurien d'existir necessàriament. Aquest argument 
d'Anselm, d'origen agustinià, fou utilitzat profusa- 
ment per molts filòsofs durant tota l'edat mitjana, 
fins i tot Bonaventura i Duns Escot, també per Ra- 
món Llull, i en cap cas no tingué mai l'estructura 
ontoteològica racionalista, ontologista, que criticà 
Rant i que serví de comprovació per al judici pre- 
cipitat que Heidegger feu de tota la història de la 
metafísica occidental com la història de l'ontoteo- 
logia. 

Però Salvador de Brocà tracta de molts altres 
temes centrals de l'edat mitjana i de manera molt 
decidida i contextualitzada en les seves línies mes- 
tres. Per exemple, quan aborda el problema dels 
universals, tema d'actualitat encara, ho fa tractant 
els realistes, com Abelard, i els nominalistes, sobre- 
tot Guillem d'Occam, de qui em confessà que ell 
creia que segurament tenia raó en la seva posició. 

Tanmateix, Occam no devia acabar de casar del tot 
amb els nominals des del moment que contempla 
el concepte com a signe natural. Salvador de Brocà 
ens fa palès amb això el desenvolupament de la via 
modernorum a partir de tractar de la notitia intuitiva 
ila notitia abstractiva, que enfrontà escotistes i oc- 
camistes cap a la fi de l'edat mitjana ja en plena es- 
clerotització de l'escolàstica. Aquesta temàtica fou 
important perquè va passar a la modernitat filosò- 
fica a través del racionalisme i, sobretot, a través de 
l'empirisme tal com la va plantejar Guillem d'Oc- 
cam, ja que Occam afirma que la notitia intuitiva, 
coneixement immediat, no només informa sobre el 
que existeix, com cal esperar, sinó també sobre el 
que no existeix, i és possible perquè més enllà d'ai- 
xò existeix el signe, que indicaria el mer contorn 
abstret de l'essència, del possible, en el concepte 
que és signe natural, a l'espera d'una causa omni- 
potent que li donés lliurement l'existència. 

Per petit que sigui el gust intel-lectual que es 
tingui, hom pot adonar-se que els temes medievals 
són no sols atractius i interessants, sinó també de- 
cisius en si mateixos, ja que també foren el nexe 
entre l'antiguitat clàssica i el Renaixement, que per 
aquest motiu bé podria ser que hagués estat més 
aviat una maduració d'algunes línies medievals, 
pràctiques i teòriques, que empalmaven amb 
l'antiguitat clàssica, que no pas un aeròlit caigut 
del cel, com de vegades sembla en molts manuals. 
En tot cas, l'interès d'aquests temes es veu subrat- 


14 


llat i augmentat per aquest llibre, tan suggeridor 
com suggestiu, que ens ofereix Salvador de Brocà. 
Un llibre notable, per ser gaudit amb la intel-ligèn- 
cia, un llibre valent per tractar una època general- 
ment blasmada des dels més grollers prejudicis i, 
sobretot, molt desconeguda pel públic en general 
i per molts dels que es dediquen a la filosofia en 
particular. Però, per damunt de tot, és un llibre ele- 
gant, com el seu autor, que sap ser sintètic i que sap 
escollir tot el que realment pot importar que sigui 
sabut per una persona formada en general, més en- 
llà de l'especialista i acadèmic, en definitiva, una 
altra obra reeixida de Salvador de Broca, mestre i 
amic de l'ànima. 


Albert ÀVILA GONZALEZ 

Prefaci 


IB són les motivacions que han fet néixer 
aquest breu opuscle que teniu a les mans. 
La primera, tot responent a una exhortació amis- 
tosa d'un col-lega i molt bon amic que m'anima- 
va a escriure-la i, a la vegada, a l'estímul propi de 
cobrir l'únic període de la història del pensament 
europeu que encara no havia donat a la impremta. 
La segona, pensant en un possible públic lector, el 
qual, com deia Descartes, no s'adreçaria tant als 
erudits com a aquells (que se serveixen de la seva 
pura raó naturab i són sensibles a una certa vocació 
de saber. Voldria afegir, a més a més, una dada no 
del tot irrellevant. El text va ser redactat entre els 
mesos d'abril i setembre del 2020, en plena pan- 
dèmia, quan l'obligat confinament esdevenia una 
ocasió propícia a la reflexió acurada, a una certa 
introspecció no forçosament nostàlgica. De fet, 
emmirallant-nos en els altres i en les altres coses, 
anem aprenent qui som. 

El llibre és deutor, d'altra banda, de molts anys 
d'estudi i de la meva pràctica docent des de l'any 
1968 fins al 2019, de primer a la Universitat de 
Barcelona, més endavant a la Facultat de Lletres 
de Tarragona —després Universitat Rovira i Virgi- 
li—, a la Facultat de Teologia Sant Fructuós, l'antic 
seminari tarraconí, i, des del 2005 fins a fa dos 
anys, a l'escolasticat del monestir de Poblet. Així 

mateix, som també deutors, el llibre i el seu autor, 
del mestratge excepcional de tres grans professors 
de filosofia a la Universitat de Barcelona: Francesc 
Gomà, José María Valverde i Francesc Canals. Tots 
tres eren persones amb un bagatge sapiencial for- 
midable i una clara vocació docent i, sobretot, uns 
homes carregats de virtut, de saviesa i de bondat. 
El tracte humà amb ells, fet de senzillesa i amabi- 
litat, el recordo amb gratitud i respecte i, en certa 
manera, aquest petit llibre voldria ser un modest 
homenatge a la seva memòria. 

Pel que fa al contingut d'aquestes pàgines, 
m'he proposat equilibrar, ni que fos parcialment, 
allò que és pensament i allò que és el context histò- 
ric. La majoria dels llibres que duen el títol d'His- 
tòria de la filosofia sovint deixen de banda la història 
o se n'ocupen sumàriament, la qual cosa resulta 
comprensible, fins a un cert punt, ja que els au- 
tors no solen ser especialistes en el tema merament 
històric. Tanmateix, entenc que un aclariment in- 
troductori del marc cultural en el vessant artístic, 
literari i politicosocial dels períodes estudiats i dels 
pensadors més importants és un ajut indispensable 
que el lector agrairà. 

L'època medieval coneix nombrosos i originals 
pensadors des dels orígens patrístics fins al final 
del segle xiv. He mirat de donar una exposició 
més completa dels dos filòsofs que articulen els 
dos grans corrents de pensament al llarg de tota 
l'edat mitjana: Agustí d'Hipona i Tomàs d'Aquino. 

He fet un resum, tal vegada excessiu, de la tradició 
semítica, jueva i aràbiga i he atès en atapeida sín- 
tesi, algunes nocions de la mística alemanya. Com 
el títol del llibret enuncia, la meva intenció ha si- 
gut mostrar un panorama general del pensament 
medieval des del meu coneixement de la història 
i de la filosofia d'un període apassionant, un pont 
admirable entre la reflexió grecollatina i el món del 
Renaixement. Viure sense arrels és quasi tan dolent 
com viure sense futur. 

Introducció 


uaranta-sis anys després de la mort de sant 

Agustí, Odoacre, rei dels ostrogots, va deposar 
el darrer emperador d'Occident, Ròmul Augústul 
(476), i posà fi a la declinant existència de l'Im- 
peri romà. En aquest mateix segle, els vàndals en- 
vairen la península Ibèrica i donaren el seu nom a 
Andalusia, els anglosaxons ocuparen Britània i els 
francs la Gàl-lia, mentre sant Patrici convertia els 
irlandesos a la fe cristiana. La civilització urbana 
s'extingi —Tarraco, la capital de la Hispània Cite- 
rior, més tard província Tarraconensis, restà qua- 
si totalment despoblada fins a principis del segle 
Xn—, l'economia esdevingué local, així com la po- 
lítica, en reduir-se el comerç a la mínima expressió, 
es trencà la unitat de la llengua llatina i la cultura, 
com l'agricultura, trobà refugi en els monestirs, ba- 
luards de l'única autoritat centralitzada, l'Església. 
Gràcies a la regla benedictina, que manava alternar 
el treball amb l'ofici diví —ora et labora—, comen- 
çaren a organitzar-se petites comunitats que inte- 
graven al seu voltant petits llogarrets. 

A Itàlia, Teodoric, el successor d'Odoacre, fou 
un monarca prudent i enèrgic, la sensatesa i bon 
criteri del qual s'evidencià en conservar la legisla- 
ció romana i àdhuc el Senat, a més de propiciar la 
tolerància religiosa. La monarquia goda era arria- 
na, si bé això no era obstacle, en principi, per man- 

tenir una acceptable relació amb l'Església, que 
implicava, a tall d'exemple, el reconeixement dels 
catòlics en els càrrecs públics. Fou el cas de Ca- 
siodor (477—c. 570), interessat a reunir la màxima 
informació possible sobre els temes més diversos, a 
fi de transmetre'ls en forma de compilacions a les 
seglents generacions. I, sobretot, el de Boeci (470- 
525), ministre de Teodoric, més tard caigut en des- 
gràcia com a presumpte aliat de Bizanci i engar- 
jolat per ordre del monarca. La seva importància 
es basa, principalment, en les traduccions del grec, 
aleshores molt poc conegudes a la part occidental 
de l'Imperi, al llatí, dels tractats lògics d'Aristòtil i 
de la Introducció —lsagogé—, de Porfiri, a les Ca- 
tegories aristotèliques. En els Comentaris que va es- 
criure sobre l'esmentat llibre del gran filòsof grec, i 
sobre el Peri hermeneias, descansen els textos bàsics 
de tots els lògics medievals fins al segle XII. 
Deixant de banda els escrits sobre música i 
matemàtica, l'obra filosòfica que li ha donat més 
justa fama és De consolatione philosophe —Sobre el 
consol de la filosofia—, un text amarat d'influències 
estoiques i neoplatòniques. La confessada finalitat 
d'aquest llibre era demostrar que la felicitat de l'ho- 
me, la beatitudo o el bé, és idèntica a Déu, l'estat de 
perfecció consistent en la possessió de tots els béns, 
val a dir-ho, mitjançant la participació de la felici- 
tat mateixa de Déu. Això implica seguir la voluntat 
de l'Altíssim, sigui quin sigui el punt en què s'atu- 
ri la roda de la fortuna, una al-legoria que l'autor 

explica en el llibre II. La nostra llibertat equival a 
voler allò que Déu vol. Ell, en la seva eternitat, en 
el seu perpetu present, preveu els nostres actes lliu- 
res com a tals, sense minva del nostre albir. Com a 
éssers creats, no podem, en la nostra finitud, con- 
centrar, en un punt, la plenitud de l'ésser, mentre 
que Déu, en el seu ara intemporal, el posseix d'una 
manera simultània (De consolat. Philos. V, 6). 

És ben coneguda la seva definició de la persona 
—rationahls nature individua substantia, una subs- 
tància individual de naturalesa racional— al Liber 
de persona et duabus naturis, LI. Una definició presa 
com a base per la majoria dels pensadors medie- 
vals, fins al punt que hom pot dir que el seu mèrit 
històric descansa en haver tramès a l'escolàstica 
una bona part de la tradició platònica i aristotèli- 
ca en terminologia i conceptes, que assoliren una 
decisiva importància per al tractament dels proble- 
mes metafísics i lògics al llarg de l'edat mitjana. 

Un aspecte o tret comú a finals de l'època 
romana que interessa la filosofia és la dependèn- 
cia o subordinació d'aquesta disciplina i de tota 
la vida intel:-lectual a la religiosa. La temàtica filo- 
sòfica fou plantejada en funció del destí de l'ésser 
humà des de la concepció cristiana, per més que 
en certs ambients la vida espiritual fos notòriament 
intel-lectualitzada, com és el cas del neoplatonis- 
me, una de les fonts més rellevants de la filosofia 
medieval, i fins i tot del pensament posterior al se- 
gle XV. 

Cal recordar, tot seguint el fil de l'escola de 
Plotí, un autor, Dionís Areopagita, en realitat des- 
conegut, probablement un místic molt influit per 
Procle, que la tradició va confondre amb el dei- 
xeble de sant Pau. La crítica d'avui considera que 
Pautor, esmentat com el Pseudo-Dionís, devia ha- 
ver redactat el conjunt dels seus escrits coneguts 
com a Corpus Dionysianum cap al final del segle IV 
o el començament del v. Traduits al llatí per Joan 
Escot en el segle IX, influiren profundament en P'es- 
colàstica per via neoplatònica. 

El Pseudo-Dionís du al límit les dificultats de 
la teologia positiva i estableix tres principis. En pri- 
mer lloc, entén que tot coneixement de Déu ve del 
mateix Déu, revelat a les escriptures. En segon lloc, 
millor que la teologia positiva que dona els noms 
de la divinitat, és aquella, negativa, que subratlla 
la impossibilitat predicativa de la naturalesa divina, 
inaccessible tant als sentits com a l'enteniment. En 
tercer lloc, superior a elles, és una teologia super- 
lativa, com l'anomena J. Ferrater, consistent a ad- 
metre els noms de Déu, però en declarar que no 
els podem concebre. Referim així la noció de Déu 
a l'ésser transcendent a totes les significacions, 
anomenable, per més que no pròpiament intel-li- 
gible, com llum, unitat i amor. La teologia mística 
esdevé, aleshores, la darrera paraula d'aquest pen- 
sador, mitjançant la qual l'home arriba al màxim 
saber, paradoxalment, per mitjà de la suprema ig- 
norància. Sobre el diàfan model de les emanacions 

plotinianes, el Pseudo-Dionís atribueix una gran 
rellevància a la jerarquia descendent dels éssers ce- 
lestials intermediaris entre Déu i el món, raó per la 
qual l'ordre creat s'orienta envers el retorn a Déu 
per tal d'assimilar-s'hi. 

Entre els segles VI i VII, es produí una decadèn- 
cia cultural generalitzada, correlativa al decaiment 
de la societat a l'àmbit de l'antic Imperi d'Occi- 
dent. Tres anys després de la mort de Boeci pujà al 
tron imperial Justinià (527-565), al qual devem la 
construcció de Santa Sofia de Constantinoble i la 
redacció del còdex que du el seu nom i del Diges- 
te o compilació del dret romà anterior a l'Imperi. 
En el capítol negatiu, cal computar-hi la clausura 
de les escoles filosòfiques d'Atenes, entre les quals 
l'Acadèmia, molt mediatitzada en els darrers temps 
per la influència del neoplatonisme. 

Itàlia es trobava aleshores ocupada pels ostro- 
gots. L'any 535 l'emperador l'envai i a l'inici de la 
campanya militar assolí una sèrie de victòries que li 
asseguraren, Si bé a un preu elevat, la major part de 
la península Italiana. Igualment conquerí la franja 
litoral de l'Àfrica romana i, finalment, es feu amb 
les províncies sud-orientals de la península Ibèrica 
fins al cap de la Nau, amb la inclusió de la Bètica 
fins a Còrdova i l'Algarve. Tanmateix, els gots no 
havien sigut completament derrotats. Es referen, 
la contesa es perllongà durant divuit anys i, si bé 
Justinià controlava els centres vitals d'Occident, 
excepte la Gàl-lia, Itàlia va patir més que en el se- 

gle anterior amb la invasió bàrbara, i la ciutat de 
Roma, devastada per la guerra, hagué de cedir la 
seva minvada primacia a Ravenna, on s'establí una 
cort bizantina. 

Un text del papa Gregori el Gran (540-604), 
l'última gran figura de la patrística, posa en relleu 
l'estat de desolació en què havia caigut Itàlia alesho- 
res. (Les ciutats estan despoblades, els pobles, arra- 
sats, les esglésies, cremades, els monestirs d'homes 
i de dones, destruits, els camps, abandonats pels 
homes, mancats de qui els conreí, la terra, deserta 
en la solitud sense cap propietari que li doni vida, 
les bèsties han ocupat els llocs abans trepitjats pels 
homes. No sé què passa en altres parts del món, 
però, a la terra en què vivim, la fi del món no sola- 
ment s'anuncia, sinó que es manifesta factualmentb, 
(Didlegs HI, 38). 

Malgrat tot, al llarg d'aquest període es con- 
solidà el monaquisme occidental gràcies a l'activi- 
tat de sant Benet, el fundador de l'orde que du el 
seu nom, abans esmentada. Les escoles monacals o 
abacials esdevingueren els llocs de refugi privilegi- 
at de la cultura que havia pogut ser salvada. Cen- 
tres com Montecassino i Subiaco a Itàlia, Cluny a 
França, Fulda a Alemanya i SanRt Gallen a Suissa 
són exemples d'escoles catedrals que, en un prin- 
cipi, salvaren els tresors supervivents de la cultura 
llatina i feren possible el desplegament de les arts 
liberals i la formació del clergat, de la qual cosa 
nasqué l'escolàstica. En paral-lei a aquest procés, 

dues figures rellevants recolliren per a la posteri- 
tat el saber de l'antigor i dels pares de l'Església: 
Beda el Venerable (674-735), a Anglaterra, i sant 
Isidor de Sevilla, a Espanya. El primer havia esta- 
blert un important centre de cultura al monestir de 
Jarrovv. Un deixeble seu, Egbert, el primer arque- 
bisbe de YorE, formaria en la seva escola episcopal 
Alcuí (730-804), el mèrit principal del qual fou 
l'organització de l'escola palatina de l'emperador 
Carlemany i l'estructuració dels estudis segons la 
classificació de les arts liberals, el trívium —gramà- 
tica, lògica i retòrica— i el quadrívium —aritmèti- 
ca, geometria, astronomia i música—, ja codificats 
en el segle V per Marcià Capella. Alcuí reformà el 
clergat de l'Imperi franc i educà els laics, tot defen- 
sant la utilitat dels estudis profans per a la teolo- 
gia. Aquests estudis no tenien el fi en ells mateixos, 
mancats d'autonomia, eren només aprofitables en 
la mesura que poguessin servir a la ciència de les 
coses divines i en funció del servei que poguessin 
donar a l'Església. 

Després de la mort de Justinià, Itàlia havia si- 
gut, una vegada més, envaida, ara per una tribu 
germànica, els llombards, que desallotjaren pro- 
gressivament els bizantins fins a posar fi a l'exarcat 
de Ravenna el 751. l'amenaça que la nova pre- 
sència bàrbara suposava per al papat el mogué, en 
la persona de Gregori IH, a demanar l'ajuda dels 
francs, aleshores comandats per Carles Martell, 
majordom de palau a la monarquia merovíngia, el 

qual detenia a la pràctica el poder efectiu. El seu 
successor, Pipí el Breu, pactà amb el papat la le- 
gitimació del seu títol com a rei, en lloc de l'últim 
monarca merovingi, perdut en un convent, a canvi 
de reconèixer al pontífex el govern de la ciutat de 
Roma i la possessió de les províncies bizantines de 
la Itàlia central, el territori de l'antic exarcat de Ra- 
venna. Pipí derrotà parcialment els seus enemics, 
mentre la definitiva victòria era reservada al seu 
fill Carlemany, el qual assumiria el títol de rei dels 
francs i dels llombards el 774. Vint anys més tard, 
Carlemany establí la cort a Aquisgrà, on aixecà un 
palau i una capella palatina segons els models del 
sant sepulcre i de sant Vital de Ravenna. Coronat 
emperador pel papa Lleó IH a la nit de Nadal de 
l'any 800, el monarca, per més que personalment 
il'letrat, comprengué amb rapidesa la necessitat 
de garantir l'administració del regne mitjançant 
la formació de nombrosos funcionaris d'una certa 
cultura. Cridà Alcuí de YorR amb aquest propòsit 
—a YorE hi havia la millor biblioteca d'Europa— i 
el nomenà director de l'escola palatina i responsa- 
ble de l'organització dels estudis arreu del seu petit 
imperi. Aquest modest interès per les lletres en el 
breu període esmentat es coneix com a renaixement 
carolingi. 

Alcuí redactà manuals per a cadascuna de les 
arts liberals, inspirada en sant Agustí, Boeci, Isi- 
dor de Sevilla i Beda el Venerable, per acabar els 
dies com a abat de Sant Martí de Tours. En aquest 

monestir va créixer, sota el magisteri d'Alcuí, Ra- 
ban Maur (776-856), preeceptor Germane, més 
endavant abat del monestir de Fulda i arquebisbe 
de Magúncia. Tots dos contribuiren, amb els seus 
compendis, a conservar la cultura antiga, però, en 
voler inserir-la en la concepció cristiana que asso- 
lirà una fonamentació filosòfica amb l'escolàstica, 
són quelcom més que mers transmissors del saber 
de segles anteriors. Representen, amb tot dret, la 
seva avantguarda. 

El pensament medieval sobre les coses divines 
rebé de sant Agustí la tradició neoplatònica. Déu 
és la intel-ligència en sentit eminent, val a dir-ho, 
la font d'allò intel-ligible, i el coneixement o visió 
de Déu és com el límit superior de qualsevol conei- 
xement intel-lectual. Tot seguint el discurs de Plo- 
tí, Agustí pensa que (quan l'ànima s'hagi recollit, 
ordenat i esdevingut harmoniosa i bella, aleshores 
gosarà veure Déu, la font de la qual flueix tota ve- 
ritat i pare mateix de tota veritab.. A un nivell infe- 
rior d'aquesta visió, reservada a poquíssims, d'àni- 
ma intel-ligent, unida naturalment als intel-ligibles, 
percep les veritats a una certa llum incorpòria de la 
mateixa naturalesa que ella mateixa. El rerefons de 
tot plegat descansava en una espiritualitat en què el 
coneixement no es troba limitat per la fe, ans al 
contrari, ve orientat envers el coneixement més ple 
de Déu. Tanmateix, sense abandonar aquesta pers- 
pectiva, l'edat mitjana anirà afirmant l'autonomia 
de la raó, en els seus mètodes i problemes, en vo- 

ler definir l'estructura intel-ligible de les coses amb 
el mateix afany de la metafísica aristotèlica i dels 
grans pensadors hel:lènics, l'altra decisiva influèn- 
cia en el desenvolupament de la filosofia medieval. 

L'ambient cultural en què tingué lloc el des- 
plegament de la reflexió al llarg de tots els segles 
medievals, venia condicionat per la prèvia aparició 
d'un element no filosòfic, el cristianisme. En els 
origens del qual, Pau de Tars havia ja assenyalat el 
conflicte entre la nova fe (demència pels pagans, 
escàndol pels jueusò, 1 Co, 23-25, 2 Co, 4-6) i la fi- 
losofia, davant la qual aixeca la seva explícita reser- 
va: mireu que ningú no us esclavitzi mitjançant la 
vana fal-làcia d'una filosofia, fundada en tradicions 
humanes segons els elements del món i no segons 
Crist. Perquè en ell resideix corporalment tota la 
plenitud de la divinitab (Col 2,8-9). Tanmateix, 
amb explicable rapidesa, tindria lloc la translació 
de la fe a termes intel-lectuals i filosòfics. En part, 
degut a la càrrega, no pas lleugera, d'elements filo- 
sòfics presents i ben vius en la tradició cultural del 
món de l'època. També en part, per la inevitable 
i humana tendència a conceptualitzar els contin- 
guts de la nova fe, que va aparèixer a Palestina, on 
coexistien la cultura grega i el poder romà sobre 
el substrat de l'antiquíssima tradició hebrea. No 
com un sistema conceptual o una intuició del món, 
sinó com l'encarnació de Déu en un home, Jesús, 
amb la plenitud de la divinitat i la naturalitat d'allò 
humà. Com un fet lliure, basat en la relació indivi- 

dual entre Déu i cadascun dels homes. Els lligams 
del judaisme i la filosofia grega venien de temps 
enrere i Filó d'Alexandria n'era un exemple. En el 
marc d'aquesta tradició, tenia un paper rellevant 
la noció d'un element intermediari entre Déu i el 
món, anomenat logos, paraula creadora i alhora re- 
veladora del mateix Déu. Des d'Heràclit fins al ne- 
oplatonisme, tot passant pels estoics, el terme havia 
significat, a més de 'paraula', 'raó', discurs", 'pen- 
sament", 'sentit". L'estoicisme havia concebut el lo- 
gos com una força racional immanent al món, a la 
naturalesa humana i a cada individu. En aquesta 
línia, la paraula de Déu identificada per sant Joan a 
l'inici del seu evangeli amb Jesús, fill de l'Altíssim, 
feia possible la concepció del cristianisme com una 
filosofia. I, de fet, els escriptors cristians, a partir 
del segle II, no van dubtar a l'hora de pensar el lo- 
gos com la raó creadora de l'univers i la guia del 
pensament humà. 

Ara bé, la bona nova —l'evangeli— que el cris- 
tianisme es proposa de comunicar és un missatge 
històric, que, en posar de relleu el contingut d'una 
fe, transcendeix el plànol de mera notícia per es- 
devenir una íntima transformació d'aquell que hi 
creu. Anàlogament a com Pau de Tars posa com 
a punt de partença del seu apostolat la caiguda al 
camí de Damasc, sant Agustí farà, més endavant, 
una metafísica de la conversió. Per a tots dos, el 
començament de la vida cristiana va consistir en 
una rectificació total de la seva primera orientació 

a partir d'un encontre personal que feu davallar so- 
bre el subjecte una nova forma de vida espiritual, 
una sobrenaturalització que elevava a plenitud el 
vigor deficient de la naturalesa humana per trans- 
cendir el mal. 4No soc jo qui viu, és Crist qui viu 
en mp (Ga 2,20), llegim en sant Pau. Amb la fe, el 
neòfit imprimeix un viratge a la seva existència en 
aquest món, du un permanent acte de conversió 
consistent a passar de l'adoració del que és visible 
i aparent a la confiança en l'invisible. Més enllà de 
qualsevol acceptació de teories o doctrines al vol- 
tant d'allò que l'home no coneix, la fe és una rec- 
tificació de la voluntat i de la intel-ligència, gràcies 
a la qual l'ésser humà entra en un nivell superior al 
merament natural. 

El nucli essencial del cristianisme és la fe, 
4substància de les coses que s'esperen, prova de les 
quals no veiem (He 11,1). Però el context de la 
fe és l'acte de conversió, un concepte que ja apa- 
reix en Plató, per a qui l'acceptació d'una filosofia 
significava, de primer, un canvi de vida, una con- 
versió que apel:la a la profunditat de l'existència, a 
un canvi continu en l'ésser humà que s'entrega a la 
intel-ligència que em du, a mi i al món, i la conside- 
ra com el fonament de tot allò real. La fe cristiana 
confessa Nostre Senyor Jesucrist com a Déu. És 
un encontre personal, amb un tu que sosté, coneix 
i estima el creient i tot home. I, en brindar-li el 
seu amor, fa la vida digna de ser viscuda i anticipa 
l'eterna benaurança en fer possible que l'intel:-lecte 

doni el seu assentiment a coses que no es manifes- 
ten visiblement. En aquesta acceptació de la parau- 
la com a persona, en aquesta encarnació del logos 
hi descansa tot just la divisòria entre l'antiguitat i el 
cristianisme, entre el platonisme i la fe.i 

Això no exclou el coneixement natural. Ben al 
contrari. La raó pot, per mitjà de la intel-ligència, i 
partint de l'espectacle de les obres divines, conèi- 
xer l'existència de Déu. (Allò cognoscible de Déu 
és manifest entre ells, ja que Déu els ho manifes- 
tà. Perquè des de la creació del món, l'invisible de 
Déu, el seu poder i la seva divinitat són coneguts 
mitjançant les criatures. De manera que són in- 
excusables, ja que en conèixer Déu no li donaren 
glòria com a Déu, sinó que s'envaniren en llurs ra- 
onaments fins a enfosquir llur cor insensat (Rm 
1,18-22). Aquesta afirmació havia estat recollida 
en el llibre de la Saviesa (13,5-9), on s'al-ludeix al 
destí mortal de les antigues religions i a la paradoxa 
existent en la separació de la veritat i la pietat. 

L'aparició del cristianisme va suposar —cal in- 
sistir en aquest punt— la irrupció d'un factor no 
filosòfic que determinà, a partir del seu predomini 
en el món occidental, una nova orientació de la fi- 
losofia. En posar-se en contacte amb l'hel-lenisme, 
la nova fe va adoptar la llengua grega i amb ella tota 
la tradició cultural consegúent. El compromís és 
visible a l'inici del quart evangeli, on s'entén Jesús 


1 RATZINGER, J. (19779). Introducción al cristianismo. Salamanca: 
Sigueme, p. 132. 

com el logos del Pare, com qui dona testimoniat- 
ge de la veritat de la seva ensenyança amb l'apel- 
lació al Pare celestial, que l'ha enviat en clau de 
mitjancer entre el mateix Déu i el món. Tot trans- 
cendint el politeisme de les antigues religions ado- 
radores dels ídols, el cristianisme va pensar Déu 
com el fonament de tota realitat, segons el discurs 
filosòfic. No com el mite clàssic, d'arrel homèri- 
ca, que des de Xenòfanes fins a Plató havia estat 
posat en entredit i conduí finalment a la caiguda 
dels déus, sinó com la mateixa veritat de l'ésser en 
contra del mite del costum. Ara bé, aquest logos de 
Déu no restà com un pur pensar autoreferencial, 
com a eterna matemàtica de l'univers, sinó que fou 
concebut com a potència d'amor creador, com a 
identitat de la veritat i l'amor, és a dir, com a Déu 
personal, en definitiva, penetrat, en consequència, 
per la categoria de relació. No s'anomena Pare per 
ell mateix, sinó pel Fill. dPer ell mateix és Déu, 
diu sant Agustí.: A més de logos, Déu és diàleg, no 
solament idea i intel-ligència, sinó relació i paraula, 
transparència de l'ésser, que com a ésser pensat fa 
al-lusió a un pensar superior al pur pensament per- 
què és efusió creadora. 

La relació del cristianisme amb la filosofia seria 
d'una certa ambigúitat. D'una banda, la mateixa 
noció de revelació, inherent a la nova fe, implicava 
un límit insuperable del coneixement. La fe no ve 


2 HipoNA, Agustí d' (1946). Enarraciones sobre los Salmos. Ma- 
drid: BAC, p. 795. 

donada pel coneixement, al contrari del que defen- 
saven els gnòstics, amb un peculiar aristocratisme 
iniciàtic, sinó pel do de Déu. Creure és una gràcia 
que salva. Si bé, d'altra banda, la filosofia no opera 
en el buit, sinó que arrenca de les dades que pro- 
porciona l'experiència. En el cas que ens ocupa, de 
la revelació, de la qual va sortir legítimament tota 
la teologia cristiana, que incorporava el saber gre- 
collatí i models literaris de la retòrica grega, cartes, 
diatribes, exhortacions, amb finalitats didàctiques i 
apologètiques. 

Per expressar conceptualment el contingut 
de la fe, el cristianisme necessitava una elabora- 
ció teòrica l'estímul de la qual fou d'inici doble: 
l'aparició de les heretgies i la reacció intel-lectu- 
al davant el paganisme. A partir d'aquest estímul 
i en el clima ambientat per l'hellenisme cultural 
i la metafísica neoplatònica, va reeixir la Síntesi 
agustiniana de religió i filosofia com un anhel de 
la veritat existencialment viscuda a la recerca de la 
felicitat. Diversament a com havia succeit entre els 
pares apostòlics, la tradició filosòfica ja no fou con- 
siderada com una realitat externa que pogués ser 
utilitzada, i eventualment corregida, per la religió 
cristiana. Les categories filosòfiques procedents del 
saber grecollatí no només resultaren transformades 
per la revelació, sinó que ajudaren a codificar el 
contingut de la mateixa revelació. Tanmateix, no es 
tracta que la filosofia cristiana pretengui contenir 
especulativament el misteri de la fe. Com més en- 

davant explicaran sant Tomàs d'Aquino i Ramon 
Llull, el coneixement filosòfic té el suport en els 
principis connaturals del coneixement humà i ra- 
ona de tal manera sostingut per ells, que, tal com 
ho veu, d'argument que descansa en l'autoritat és 
el més dèbil de totss (Summa Teològica, I, q. 1-8). 
En l'època que ara tot just comença, la vida 
s'entén com a itinerari cap a Déu. I l'ordre natural 
destinat a la font originària de tota il-luminació, que 
la raó humana és incapaç d'assolir amb les seves 
úniques forces, si bé és l'única que la perfecciona 
decisivament. La filosofia de l'home en camí és, al 
seu torn, camí per un altre coneixement, en què 
coneixerem (com som conegutsò (1 Co 13,12) més 
enllà de tota cerca privada de la veritat. L'homo 
viator sap que la veritat com a mer coneixement, 
com a pura idea, no el salvarà. La filosofia grega 
ens donava una idea de la veritat. El cristianisme, 
la fe cristiana, ens ofereix la veritat com a camí, que 
únicament per ser-ho esdevé veritat per a nosaltres. 
La gran diferència entre el cristianisme i qualsevol 
filosofia descansa en el fet que en el primer es re- 
presentava la vinguda del logos a l'home com quel- 
com que procedeix de la iniciativa divina i es plan- 
teja, alhora, com a camí, veritat i vida (Jn 14,6). La 
màxima aproximació a aquesta perspectiva l'havia 
mostrada Plató quan parlava de Déu com a mesura 
de totes les coses i pedagog del món (Lleis IV, 716c, 
X, 8970). Però allò que en la paideia grega havia si- 
gut la formació o morfosi de la personalitat humana 

esdevé ara, pel cristianisme, la metamorfosi de què 
parla sant Pau quan demana els romans que passin 
per un procés de transformació radical mitjançant 
la renovació de l'esperit. Com és visible en sant Jus- 
tí (c. 105-165), la diferència entre el cristianisme i 
la filosofia es concep com la que es dona entre una 
veritat total i una veritat parcial. Als orígens, el cris- 
tianisme apareixia oposat a la filosofia, o, si més no, 
en òbvia polèmica davant d'ella. Amb els apologis- 
tes, emperò, comença a emprar els elements de la 
tradició filosòfica grega. Ràpidament, reivindiquen 
per al cristianisme tot allò que de vertader havien 
dit els pensadors pagans, un procés que culmina en 
un cert compromís entre la voluntat de compren- 
sió i la de salvació, com s'havia manifestat en certa 
manera en el neoplatonisme. Ara bé, des de la con- 
versió del cristianisme en la religió oficial en l'èpo- 
ca de Constantí, d'una manera gradual la nova fe 
es fou imposant a tots els esperits i la realitat, a la 
llarga, durant l'edat mitjana, fou sentida i pensada 
des de l'enfocament religiós. Ho recorda exemplar- 
ment un filòsof, Joan de Fidanza, que és, alhora, un 
sant de l'Església, conegut com a sant Bonaventura 
(1221-1274): (El nostre enteniment està destinat a 
la felicitat en la visió de la llum superior. I no pot 
pas descansar ni acontentar-se altrament fins que 
no arribi a la clara visió. 


3 BONAVENTURA. HI Sentències, 10, 9, 2. 

Llista d'abreviatures de llibres de la Bíblia citats 


Col 

1 Co 
2 Co 
Ex 


Epístola de s. Pau als Colossencs 
Epístola I de s. Pau als Corintis 
Epístola II de s. Pau als Corintis 
Èxode 

Epístola de s. Pau als Gàlates 
Epístola e s. Pau als Hebreus 
Evangeli de s. Joan 


Epístola de s. Pau als Romans 


La patrística i 
Agustí d'Hipona 


l llarg dels primers segles d'existència, el cris- 
tianisme, inicialment predicat als jueus en ex- 
clusiva, es va estendre a la totalitat dels gentils en 
l'àmbit territorial de l'Imperi gràcies a l'apostolat 
de sant Pau. Va suprimir els elements menys atrac- 
tius del judaisme, com la circumcisió i determina- 
des normes rituals de la llei mosaica, sobretot les 
que restringien el consum d'uns certs aliments, i 
facilità la universalització de la nova doctrina, l'alt 
nivell moral de la qual destacava molt per damunt 
de la mitjana corrent en el món pagà. Les persecu- 
cions patides pels seguidors de la nova fe a partir de 
Neró foren, a la llarga, contraproduents pels inte- 
ressos de l'Estat, perquè, de fet, fomentaren el mal 
presumpte que tractaven d'eliminar. Les persecu- 
cions contribuiren a enfortir la fe cristiana, la qual 
augmentà el nombre de neòfits atrets per l'enteresa 
moral dels seus membres. Les religions que com- 
petien amb el cristianisme es trobaven mancades 
de l'organització i el zel apostòlic dels seguidors de 
Jesús i no disposaven d'un text o llibre sagrat per 
justificar llur tradició i consagrar el dogma. 
A principis del segle IV, l'emperador Constantí 
prengué nota de la superior cohesió del cristianis- 
me com a bloc organitzat, del seu creixent arre- 

lament a les files de D'exèrcit i, en definitiva, de la 
seva rellevància social. L'Estat romà es feu cristià 
al final del segle amb l'emperador Teodosi (379), 
l'Església va assumir la direcció dels assumptes re- 
latius a la religió i el conreu de les lletres esdevingué 
quasi exclusiva tasca dels seus membres. D'altra 
banda, en desaparèixer el poder polític de Roma a 
partir del 476, l'autoritat del monarca fou recolli- 
da, en certa manera, pel papa, com a representant 
de Déu, però també com la suprema jerarquia als 
dictats espirituals de la qual havia de sotmetre's el 
poder temporal sancionat pel pontífex, una antiga 
denominació romana vinculada des d'August a la 
màxima magistratura de l'Estat, ja que tot poder 
ve de Déu (Rm 13,1). El poder de l'Imperi pas- 
sà a les mans dels descendents teutònics dels in- 
Vasors bàrbars, amb la qual cosa sorgí una ficció 
continuista del desaparegut Imperi romà a partir 
de Carlemany, que, amb el pompós nom de Sacre 
Imperi romà i germànic, subsistiria, si més no no- 
minalment, fins a l'època napoleònica. 

Abans que l'ortodòxia s'assentés fermament al 
si de l'Església, hagué de combatre, gairebé de bon 
principi, nombroses heretgies, i entre elles sobre- 
tot el gnosticisme, anticipat en certa manera per 
Climent d'Alexandria. El bon home volia fusionar 
els ideals del pensament grec, en particular la filo- 
sofia platònica i l'ideal estoic del savi, amb el tema 
joànic del logos interpretat com la culminació de 
la millor especulació hel-lènica. Per Climent, per 

damunt de la senzilla fe del poble creient, la gnosi 
—un terme grec que vol dir "coneixement, saber"— 
unia la revelació cristiana i la filosofia i alhora in- 
sistia en la dimensió inefable i, per tant, incognos- 
cible, de Déu. Això lligava la teologia negativa amb 
determinats aspectes del neoplatonisme, però el 
nucli de les doctrines gnòstiques descansava en 
un dualisme segons parelles de principis (bé-mal, 
llum-tenebres, ascens-caiguda) i cadenes d'antí- 
tesis (cos-ànima-esperit), que creuen i expliquen 
la realitat i que situen la perfecció cristiana en el 
coneixement. l'anomenada gnost especulativa, amb 
l'auxili de conceptes procedents de la filosofia gre- 
ga, pressuposava el caràcter dramàtic del procés de 
Punivers, fruit d'una lluita entre el déu dolent, de- 
miúrg creador del món i de l'home, a voltes identi- 
ficat amb el Jahvè de la Bíblia, i el Déu bo, revelat 
per Jesucrist. Per la redempció de Crist l'home po- 
dria lliurar-se de la matèria i del mal i assolir, per 
via ascendent, l'espiritualitat pròpia de Déu. 

Al llarg dels primers segles de vida del cristia- 
nisme, les doctrines gnòstiques foren principalment 
conegudes per les refutacions dels pares de l'Es- 
glésia, que les varen combatre com una necessitat 
nascuda de l'apologètica de la fe. Aquesta, si d'una 
banda recusava la filosofia grega com a falsa filoso- 
fia, de l'altra reivindicava per als cristians tot allò 
de vertader que havien dit els pensadors pagans. 
Ireneu, igual que després Hipòlit i Tertulià, s'oposà 
a les doctrines gnòstiques. Sostenia la cognoscibi- 

litat de Déu per l'home, la creació com a imme- 
diata i lliure per Déu, sense matèria preexistent, i 
la immortalitat de l'ànima diversament a com la 
concebien les tesis emanatistes caracteritzades per 
una oberta hostilitat envers la naturalesa corpòria. 
Justí denunciava l'error central de la falsa gnosi per 
oposició a la gnosi vertadera —la doctrina apostò- 
lica guardada i tramesa per l'Església— en la igno- 
rància que la fe és la font de la intel-ligència. Justí 
ja havia volgut dur a terme una síntesi del cristia- 
nisme i la filosofia, des del pressupòsit que tot el 
llinatge humà participa del logos. Com que, per ell, 
les idees filosòfiques són vàlides quan segueixen el 
contingut de la fe, podia concloure que Plató i al- 
guns estoics mostraven l'accés des de la raó huma- 
na a allò que la revelació ens ensenya: l'existència 
de Déu, la immortalitat de l'ànima i la naturalesa 
del bé. 

Aquestes doctrines, eixamplades i sistematitza- 
des per Orígenes (185-254) influiren considerable- 
ment en la posterior fixació dels dogmes de l'Es- 
glésia que durien a terme els pares capadocis Basili 
el Gran, Gregori de Nisa i Gregori de Nacianç en 
el segle IV. 

Orígenes és la principal figura de l'escola ale- 
Xandrina. Deixeble d'Ammoni Saccas, el mestre 
de Plotí, i successor de Climent en la direcció de 
l'escola d'Alexandria, proclama que la veritable 
filosofia es troba solament en el cristianisme. En 
servir-se de la interpretació allegòrica de les Sa- 

grades Escriptures, un simbolisme apte per llegir la 
mitologia en qualsevol clau, Orígenes desqualifica 
el llenguatge de la història bíblica que no permet 
conèixer Crist si no és per la carn, a través dels mi- 
racles, mentre reserva per als perfectes o gnòstics la 
capacitat de rebre la llum del Verb i el seu vertader 
coneixement. Molt marcat per la influència plotini- 
ana, explica la creació com a necessària, fundada en 
la difusió del bé i en l'omnipotència de Déu, alhora 
que identifica el mal amb la privació i el no-ésser. 
Tanmateix, l'ànima, enfonsada per la culpa en el 
món sensible, té la possibilitat de retornar a Déu. 
La redempció del logos, idea de les idees, segona 
persona trinitària, permet una purificació gradual 
per tal que tota la creació torni al si de Déu, tot 
relegant el no-ésser, la privació i el mal. Aquest és 
el seu càstig genuí. Tot allò que és ha de tornar, 
purificat, a la unitat i bondat originàries del crea- 
dor, de manera que el contrast entre el bé i el mal 
està destinat a desaparèixer en la final recapitulació 
(apocatàstasi) per la qual fins i tot els rèprobes i els 
àngels caiguts seran finalment redimits. 

Al llibre que va escriure per refutar les objec- 
cions d'un contradictor del cristianisme (Contra 
Cels), Orígenes insisteix en la naturalesa revelada 
de la Bíblia i en l'argument que el recte exercici 
de la raó basta per establir el centre de la fe cristi- 
ana i satisfer una ment pagana lliure de prejudicis. 
La seva argumentació apologètica apel-lava, com a 
prova de la validesa del cristianisme, a la seva in- 

fluència socialment rellevant i al positiu benefici 
que l'observança dels preceptes exercia sobre els 
seguidors. No són, potser, arguments menysprea- 
bles. Però, si més no, de l'últim, el menys que hom 
podria dir, és que la seva ambivalència li resta una 
part de la credibilitat desitjable. 

No obstant la grandiosa tasca integradora de 
l'hel-lenisme en el pensament cristià, es veié viciada 
per un notori ascendent intel-lectualista. Quelcom 
evident, àdhuc en els casos en què Orígenes inten- 
ta respectar el fonament de la fe, en la concepció 
d'una certa superioritat del gnòstic cristià sobre el 
simple creient. En consequència, es veurien esti- 
mulats els recels davant de l'osmosi entre fe i filo- 
sofia, mai no exempta, d'altra banda, de problema- 
ticitat. 

Agustí d'Hipona 


DN. epigon de la cultura clàssica, prin- 
cipalment romana —ja som, en definitiva, a 
l'àmbit llati—, Agustí representa una de les figures 
més interessants de l'època i, en tot cas, cal pensar 
que en ell culmina la patrística occidental. Nascut 
a la ciutat de Tagaste, aleshores província romana 
de Numídia, avui Tunísia, l'any 354, Agustí recull 
una tradició culturalista, d'acusades influències ci- 
ceronianes, presents al llarg de tota la seva obra. 
Sembla que el despertar del seu esperit filosòfic 
fou degut a la lectura d'un llibre de Ciceró, avui 
perdut, l'Hortensi, on el futur bisbe d'Hipona tro- 
bà l'estímul envers el saber. Inicialment decebut de 
les Escriptures, pobrament valorades pel seu estil, 
considerà el maniqueisme amb l'esperança de so- 
lucionar el problema del mal i projectar una certa 
llum sobre la dramàtica interna. A Roma i a Milà 
s'apropà a l'escepticisme de l'Acadèmia platònica 
i, tot seguit, entrà en contacte amb alguns textos 
de les Enneades de Plotí en la versió de Màrius Vic- 
torí, quelcom decisiu en la seva evolució espiritual 
i en la seva formació filosòfica. Deixà de banda el 
maniqueisme i s'enfrontà a ell mateix en una àrdua 
lluita moral que el dugué, finalment, a abraçar la fe 
fervent de la seva mare, Mònica, en comprendre la 
necessitat de la gràcia en la voluntat de l'home cai- 
gut. Esdevingué cristià i fou batejat el 387 i comen- 

çÇà a aprofundir en les doctrines del cristianisme, el 
sentit espiritual de les quals fou anant descobrint 
amb l'ajuda del bisbe de Milà, Ambròs, una ciutat 
en què havia, temps enrere, obtingut una càtedra 
de retòrica. La lectura dels evangelis i de les cartes 
paulines el confirmà en la nova fe tal com ho relata 
en el llibre autobiogràfic de les Confessions (VIII). 

En tornar a la seva pàtria africana l'any segúent 
del baptisme, es va aposentar a Tagaste i hi establí 
una comunitat monàstica. L'any 391 fou ordenat 
prevere pel bisbe d'Hipona i quatre anys després 
seria consagrat com a titular de la seu episcopal 
d'aquesta mateixa ciutat. Durant tot aquest perí- 
ode, i gairebé fins a la mort, Agustí anà redactant 
totes les seves obres, una bona part de les quals 
aparegueren arran de la polèmica teològica i amb 
la finalitat primordial de fonamentar la comprensió 
de la fe per la intel-ligència de tot allò que és ense- 
nyat per ella. 

Els textos més importants d'Agustí són les Con- 
Jessions, unes memòries centrades en el diàleg in- 
terior de l'ànima amb ella mateixa i amb Déu, un 
il'lustre precedent d'un gènere literari amb nota- 
bles seguidors al llarg del temps. Contra academicos 
és un debat amb les doctrines escèptiques de l'Aca- 
dèmia nova, De libero arbitrio tracta del tema de la 
llibertat, el pecat i l'origen del mal, i, sobretot, De 
Trinitate, començat a redactar l'any 400, és el més 
ric doctrinalment i on exposa la relació de l'esperit 
humà a través de les seves potències amb el misteri 

trinitari. Cap al final de la seva vida va redactar 
Retractationes o Revisions, on críticament repassava 
tota la seva obra literària i explicava el tema do- 
minant a les darreres fases de la seva evolució in- 
tel-lectual. Dedicat a (aquells que estan versats en 
l'estudi de les lletres), entenia que per damunt de 
la fe de la senzilla majoria de creients que propor- 
ciona un coneixement sumari de les coses que són 
necessàries, la veritable gnosi naixia certament de 
la fe, com aquella que varen rebre els apòstols de 
Crist, però també venia de l'intel-lectualisme grec, 
des d'Heràclit fins a Sòcrates i els estoics, amb el 
seu ideal del savi. Fe i filosofia es complementen 
per tal de trobar la seva veritat en l'única veritat del 
que ha sigut revelat, als grecs parcialment, si bé als 
seguidors de Jesucrist d'una manera plena i total. 

La seva obra capital sobre filosofia de la histò- 
ria, De civitate Dei, fou escrita després del saqueig 
de Roma pels gots sota el comandament d'Alaric, 
l'any 410. Juntament amb les esmentades obres, 
cal tenir present una extensa producció de sermons 
i els comentaris a diverses parts de la Bíblia, com 
el Gènesi i els Salms, a més dels escrits d'estricta 
polèmica teològica contra les heretgies pelagiana, 
donatista i maniquea. 

En el conjunt de l'obra d'Agustí, cal tenir pre- 
sent dues coses. En primer lloc, no podem parlar 
d'una filosofia pròpia separable de la teologia. En 
segon lloc, que la problemàtica vital de l'autor, les 
seves experiències personals, tota la seva dramàti- 

ca existencial, està íntimament lligada a la seva re- 
flexió filosòfica. Certament és quelcom que passa 
sempre més o menys en tots els pensadors, però en 
el cas d'Agustí aquesta relació ve donada amb una 
màxima intensitat. Tots els textos i doctrines sorgits 
de la seva ploma són el resultat de cercar el pondus 
que centri la seva existència apassionada, intensa- 
ment religiosa, així com de fer extensius a tots els 
homes els resultats i les vivències obtingudes, més 
enllà d'una mera especulació teòrica o abstracta. 

Tres grans tasques estructuren el nucli central 
del pensament agustinià: la teoria del coneixement, 
referida al problema de la veritat i a la relació de 
l'ànima amb Déu: el tema de la salvació i els auxilis 
necessaris de la gràcia per tal de socórrer la natu- 
ralesa caiguda, i, finalment, la teologia política des 
d'una perspectiva providencialista sobre la història 
de la humanitat. 

Contràriament a la gnosi, com a coneixement pu- 
rament racional de la divinitat, la recerca d'Agustí 
afecta la totalitat de l'home i no solament l'ente- 
niment. La seva aspiració bàsica és la trobada de 
la veritat, la cerca de la qual havia de satisfer la 
necessitat i les apetències de la seva existència més 
enllà de qualsevol sistemàtica merament conceptu- 
al. El sentiment profund d'una íntima insatisfacció 
dugué el filòsof a integrar finalment el platonisme, 
la seva filosofia preferida, en la saviesa cristiana, en 
afirmar conscientment les bases racionals de la fe. 
Perquè si bé ningú no podria creure en Déu si no 

entengués res, tanmateix la mateixa fe per la qual 
creu el guareix perquè entengui coses més àmplies, 
ja que les unes són les coses que si no comprenem 
no creiem i les altres les que si no creiem no com- 
prenem: (Enarrationes in Psalmos, 118, 18, 3). És 
a dir, el seu filosofar s'adreça a Déu, entès com la 
veritat completa i la suprema mesura de totes les 
coses. Abans de ser objecte de ciència, la possessió 
de la veritat, allò incommutable i etern, que s'im- 
posa a la raó, ho és de saviesa. A la vegada que co- 
neixement racional de Déu al qual van arribar els 
platònics, pensa Agustí, la saviesa cristiana conté 
així mateix les raons d'allò cregut des d'una teo- 
logia de la fe que implica l'amor i la intel-ligència 
com a dons de l'Esperit Sant. 

La cerca de Déu i de l'ànima que, segons un 
dels passatges més coneguts d'Agustí, centren el 
seu interès especulatiu (Solloquium, 1, 2), recorden 
no sols l'influx sinó fins i tot el mètode neoplatònic 
i plotinià, en concret, ara aplicats com a descripció 
d'un itinerari espiritual que des de la sensació i la 
raó assoleix la veritat primera, el Déu només asso- 
lible en plenitud mitjançant la illuminació de la 
fe. És cert que el món manifesta la glòria de Déu, 
però, per trobar-lo, l'home ha d'entrar al seu interi- 
or i, transcendint la seva contingència i mutabilitat, 
conèixer-se la realitat com a arrelat i fundat en la 
veritat que posa en evidència la consciència de la 
nostra essència fal-lible. No és el cos ni els sentits, 
ni tampoc l'experiència interior en la dimensió fàc- 

tica i contingent, el que ens posa davant de la veri- 
tat. (Quan a si mateixa es coneix i s'estima, la ment 
humana no coneix ni estima res d'incommutableo 
(De Trinitate, IX, 6, 9). 

La nostra interioritat ens evidencia la nostra 
transitorietat o temporalitat, la nostra identitat en 
la memòria. Una realitat molt més complexa que 
la mera facultat de recordar i que en Agustí repre- 
sentava la totalitat de la ment, tant el conscient 
com l'inconscient, un fons insondable d'imatges, 
presències del nostre passat i nombroses planúries 
i coves. La intel-ligència neix de la memòria com 
a autopresència de l'esperit, és l'ànima mateixa 
en tant que recorda, unitat originària de la triple 
dimensió de l'esperit: ment, notícia i amor. O bé 
essència, llum autoconscient i pes o ordenada gra- 
vetat que em porta. Així, en nosaltres, Agustí dis- 
tingeix l'ésser, la vida i la intel-ligència, tenim la 
llum de la raó eterna en la qual veiem les veritats 
immutables, els intel-ligibles, per la il'luminació 
que Déu ha posat en l'enteniment. La veritat és la 
revelació de l'ésser com a ésser, tot il'luminant la 
raó amb la seva llum i proporcionant-li la mesura 
de tota valoració i la norma de tot judici. La veritat 
és Déu mateix, la paraula o logos del qual, el verb 
de Déu, ha estat revelat en Crist, apropament mis- 
teriós a l'home per atreure'l a ell mateix. Déu és 
també amor, que, com a tal, s'ofereix a aquell que 
estima (De Trimitate, VIII, 12). Quid ergo amo, cum 
Deum meum amoP (Què és, doncs, el que estimo 

quan estimo el meu Déu, es pregunta, també, a 
Confessions, X, 7. Sense cerca d'un mateix, no hi ha 
un possible encontre amb Déu. Com Sòcrates ja 
havia vist, Destructura de l'home interior fa possi- 
ble l'accés a allò diví, perquè conèixer-se a si ma- 
teix és saber-se imatge de Déu, la veritat i l'amor 
eterns. D'aquesta manera, en veure cadascú que la 
ment no és corpòria, sinó substància (De Trimita- 
te, X, 7, 10), la substancialitat i espiritualitat de la 
ment obren el camí a una metafísica de la persona 
com a esperit subsistent que permet, alhora, arti- 
cular la relació de la naturalesa humana, en la seva 
triple distinció de facultats, amb la teologia trini- 
tària. 

El text bíblic en què Déu es deixa entreveure a 
Moisès com la realitat plena i total, com l'essència 
per excel:lència —do soc el que ésy (Ex 3,14)— li 
fa concebre a Agustí la naturalesa divina subsistint 
en tres persones per analogia amb la imatge que 
el creador mateix ha deixat en les seves obres, en 
particular en l'ànima humana. Els tres aspectes o 
funcions de l'home es manifesten en les tres facul- 
tats de l'ànima: memòria, intel-ligència i voluntat 
(De Trimitate, X, 11, 18). El jo vivent és qui recorda, 
pensa i estima. 

Jo recordo, comprenc i estimo servint-me de les 
meves facultats, si bé no soc la meva memòria, ni 
el meu enteniment ni el meu amor, això sí, posse- 
eixo aquestes tres facultats. Ho pot afirmar qual- 
sevol persona que gaudeixi de les tres esmentades 

potències, ja que mai no és ella aquestes tres coses. 
Tanmateix, en la suprema simplicitat que és Déu, 
si bé només hi ha un sol Déu, són tres les persones: 
Pare, Fill i Esperit Sant. (De Trimtate, XV, 22, 42) 
l'ànima, per tant, és un pensament (mens) 
del qual brolla un coneixement (notitia) expressió 
o paraula d'aquell pensament, i la mútua relació 
dels dos engendra l'amor que els nodreix (amor). 
Aquesta ànima és una certa imatge de Déu, (més 
íntim a mi que la meva mateixa intimitab. (Con- 
Jessions, III, 6), itinerari, sovint extraviat, envers 
el Déu vivent, que l'ésser humà busca, tal vegada 
sense saber què està cercant. Déu es dona com a 
presència, en el fons de l'ànima (abditum ments), 
com a memòria que és recolliment i també imatge 
del Déu u, tri i etern. És a dir, en el reconeixement 
Agustí es remunta al principi cognoscitiu del saber, 
es manifesta a l'home la seva essència i s'hi copsa la 
mateixa presència de Déu en la processó trinitària. 
De tot això se'n desprèn el segúent: en primer 
lloc, a l'interior de l'home hi habita la veritat. En 
segon lloc, la veritat és independent de l'ànima i la 
transcendeix en Déu, font de tota veritat. No cre- 
iem en Déu cegament, ja que no el podem conèixer 
sense la raó. Però, una vegada copsat com a veri- 
tat immutable i necessària en l'estructura de l'àni- 
ma interioritzada, no és aprehès per un raonament 
causal, sinó conegut per la feil'luminadora en elverb, 
de la qual brolla, com una llum, la intel-ligència. 
No s'entra en la veritat si no és per la caritat, però, 

a més, en la ment divina posa Agustí les raons eter- 
nes o idees fundadores del coneixement i de l'ésser 
en les quals contempla Déu les raons de les coses. 
Aquest exemplarisme, d'ecos neoplatònics, en què 
les idees es pensen com a veritables arquetips se- 
gons els quals han estat formades les realitats con- 
cretes, fa un gir a la doctrina platònica de l'univers 
intel-ligible, que deixa de ser quelcom autosubsis- 
tent. (On hauríem de col-locar les raons de les coses 
si no és en l'enteniment del creador2 Perquè ell no 
mirava cap model exterior a si mateix per fabricar 
tot allò que anava fent... i, si en el creador tot és 
etern i immutable, hom dedueix que aquestes raons 
causals anomenades idees per Plató són vertaderes i 
eternes) (De div. qq., 83, 46). 

Com es pot veure, Agustí deixava de banda les 
abstraccions metafísiques i les distincions verbals 
dels teòlegs cristians d'Orient, més pendents de 
la tradició grega. En partir de la noció d'un Déu 
que ens ha creat a la seva imatge, fa una anàlisi de 
l'experiència de la veritat viscuda per molts. En un 
avançament de Descartes, Agustí sosté que el co- 
neixement de nosaltres mateixos és el fonament de 
totes les altres certeses, amb la inclusió dels nostres 
dubtes. Comencem considerant la ment en la triple 
dimensió de memòria, enteniment i voluntat, que 
corresponen al coneixement, l'autoconeixement i 
l'amor. Tres activitats mentals que, igual que les 
tres persones divines, són, en essència, una. Si som 
capaços de conrear una vivència permanent de la 

presència de Déu en nosaltres, la trinitat divina ens 
anirà transformant des del nostre interior en reve- 
lar-se ella mateixa i restaurar a poc a poc, per la 
gràcia, la nostra innocència. 

Un important capítol de l'obra agustiniana, 
d'una influència decisiva en la posterior configura- 
ció de la teologia cristiana medieval i renaixentista, 
és la seva teoria de la salvació, centrada en la polè- 
mica contra el monjo britànic Pelagi. En la seva jo- 
ventut, Agustí havia seguit la secta dels maniqueus, 
turmentat per trobar una sortida al problema an- 
guniós de l'existència del mal, que vivia en la seva 
ànima. Una vegada convertit a la fe cristiana, ense- 
nyà com Adam, abans de la caiguda, gaudia d'una 
voluntat lliure, i, per tant, podia no haver pecat. 
Ara bé, en caure, ell tant com la primera dona, va- 
ren transmetre el pecat original a tota la humani- 
tat posterior, per la qual cosa esdevé mereixedora 
de la condemna eterna. Únicament uns pocs ele- 
gits, escollits per la misericòrdia divina, s'acabaran 
salvant en virtut de la gràcia. Una gràcia que no 
depèn en cap cas dels hipotètics mèrits humans, 
sinó en exclusiva de la voluntat de Déu. L'home 
té, certament, llibertat, i en aquest aspecte contra- 
deia el determinisme dels maniqueus, és lliure de 
fer el que Déu, en tot cas, sap que farà lliurament. 
Al moment de néixer és bo com a home, però és 
necessitat de salvació quan és danyat pel pecat. En 
aquest punt s'oposava a Pelagi, que considerava 
el pecat d'Adam no transmissible al conjunt de la 

humanitat. El monjo, consequent amb la seva con- 
cepció optimista de la naturalesa humana, negava 
la taca del pecat original i feia l'home responsable 
dels seus actes, i la bona observança de la llei i de 
la paraula de Crist recollida en els evangelis era su- 
ficient per obtenir la salvació. 

La doctrina agustiniana insistia, ben al contrari, 
en la natural inclinació de l'home cap al mal en 
virtut de la seva naturalesa caiguda en la falta del 
nostre primer pare. La voluntat, lliure únicament 
quan no es troba esclavitzada pel vici, pot ésser res- 
tituida a la llibertat tan sols per la gràcia divina. 
Podem no pecar, perquè (Déu mateix és la nostra 
possibilitab (Sofil., IL, 1). Això implica que la na- 
turalesa humana, creada del no-res, és bona en la 
mesura que és, si bé no pot salvar-se per les seves 
forces. (Així, doncs, que ningú no cerqui la causa 
eficient en la mala voluntat. Perquè no és eficient, 
sinó deficient, tampoc no es dona efectivitat, ans 
defectivitat. Començar a tenir una voluntat dolenta 
és decaure d'allò que és més alt al que és inferior, 
(De civitate Dei, XII, 7). En tot cas, la gràcia no eli- 
mina, sinó que ajuda a la voluntat a obrar el bé, en 
la qual cosa consisteix la perfecció del lliure albir. 
Per aquesta raó, la gràcia divina es revela com a lli- 
bertat en l'home, ple alliberament del mal fundada 
en un do de Déu, mancat del qual l'home cau en el 
pecat, irremissiblement, i es condemna. 

En relació amb el tema de la salvació i la gràcia 
santificant, Agustí pensa el problema del mal. En 

realitat, no sembla importar-li tant des de la meta- 
física com a tall d'element rellevant en la història 
del món, com quelcom generat per l'ésser humà, el 
qual el pot assumir per la seva llibertat. Si la realitat 
del mal contradiu la bondat de Déu, només hom 
pot pensar en ell com un allunyament de Déu, com 
una tendència envers el no-res, elegit, no obstant 
això, per l'home en funció del lliure albir. Res de 
tot el que s'ha creat no és dolent, sí que ho és, en 
canvi, l'ús incorrecte que l'home fa de la seva lli- 
bertat, tan bon punt s'entrega, girant-li l'esquena 
a l'Altíssim, a les coses creades que li són inferiors, 
i transgredeix d'aquesta manera l'ordre natural i 
diví. En el límit, de fet, el mal no té substància: 


Se'm va donar a entendre que són bones totes les 
coses corruptibles, que no es podrien corrompre si 
fossin summament bones, però tampoc es podri- 
en corrompre si no fossin bones. Perquè si fossin 
summament bones serien incorruptibles, però si no 
fossin bones no hi hauria res en elles que es pogués 
corrompre. La corrupció danya i no podria danyar 
si no minvés el que és bo... Per tant, les coses man- 
cades de tot el seu bé quedarien reduides al no-res. 
Així, del moment que són, són bones. I allò l'origen 
del qual cercava no és pas substància, perquè si fos 
substància, seria un bé. (Confessions, VII, 12) 


Cal recordar que en aquella època Occident 
Vivia moments d'angoixa. l'Imperi romà es tro- 
bava a l'ocàs i el procés de descomposició de la 
civilització que havia creat influia inevitablement 

en l'espiritualitat cristiana. El pessimisme i la tris- 
tesa acompanyen la majoria de les obres d'Agustí 
i poden explicar, en certa manera, la seva doctrina 
del pecat original, com a culpa heretada per tota la 
humanitat, envescada per la concupiscència i sem- 
pre a la vora de l'eterna condemnació. Donem, una 
vegada més, la paraula, al bisbe d'Hipona: 


Expulsat arran del seu pecat, Adam va transmetre 
també el càstig de la mort i de la condemna als seus 
descendents, als quals, pel pecat, ell havia corrom- 
put en si mateix, com en una arrel. De manera que 
tots els fills que neixin —mitjançant la concupiscèn- 
cia de la carn, per la qual va rebre la corresponent 
retribució pel seu pecat— d'ell i de la seva esposa, 
causa del seu pecat i solidària en la condemnació, 
arrossegaran al llarg dels segles la càrrega del pecat 
original (...J. La humanitat condemnada jeia pros- 
trada, enfonsada en el mal, anava caient de maldat 
en maldat, agregada a la tropa dels àngels que havi- 
en pecat. (Enchyridion, 26-27) 


Això ens permet lligar-ho amb l'últim gran 
tema que va ocupar el nostre pensador: la seva filo- 
sofia o teologia de la història, en la qual s'insereix, 
d'una manera suggeridora, la seva meditació sobre 
el temps. 

Agustí es va plantejar, com a pensador original, 
la congruència de l'omnipotència de Déu amb la 
creació de l'univers. Déu, l'ésser per excel'lència, 
es troba eternament al marge del corrent temporal, 
en un etern és, i això fa pensar el temps com una 
distensió de la ment finita (distensio ipsius amimú), 

com una arrencada dramàtica vinculada al voler 
creatiu diví. Tot just quan apareix l'univers creat 
hom pot parlar del transcurs temporal, del temps 
històric en l'ordre col-lectiu i en l'ordre singular. El 
temps ve referit a la ment humana, l'esperit és qui 
el mesura, per tal com espera, considera i recorda 
(Confessions, XI, 28). A De civitate Dei, Agustí de- 
plega la seva filosofia moral en relació amb l'esque- 
ma cristià de la història girant al voltant de Crist, 
l'etern present, que modifica decisivament la usual 
dimensió del temps. La història, a partir d'ara, no 
és més que la construcció progressiva de la ciutat 
de Déu, una societat ideal formada per tots els es- 
collits, la llei fonamental dels quals és l'amor de 
Déu i la benaurança. Aquesta ampla construcció 
ha tingut l'inici amb la creació. Si bé en el decurs 
de la història la ciutat de Déu i la ciutat terrenal 
es troben entrelligades —els cristians participen de 
totes dues—, al final dels temps, en el judici final, 
seran separades com pertoca a l'oposició entre la 
comunitat dels justos i dels pecadors. 


L'amor envers un mateix dut fins al menyspreu de 
Déu genera la ciutat terrenal. L'amor a Déu dut fins 
al menyspreu d'un mateix engendra la ciutat celesti- 
al. Aquella aspira a la glòria dels homes, testimonia- 
da per la consciència... Els ciutadans de la ciutat ter- 
renal estan dominats per una nècia ambició de poder 
que els indueix a subjugar els altres. Els ciutadans de 
la ciutat celestial s'ofereixen els uns als altres amb un 
esperit de caritat i respecten, dòcils, els deures de la 
disciplina social. (De civitate Dei, XIV, 28) 

En la seva gran obra, Agustí dibuixa el desple- 
gament i la successió dels imperis pagans amb una 
clara intenció apologètica i els mostra tancats a 
l'ordre superior de la pau eterna. A l'ample teló de 
fons de la seva visió del món, esglaonat en un ordre 
intel-ligible, àdhuc el mal té el seu paper. Des de 
la concepció del bé com a plenitud d'ordre, el mal 
és el costat d'ombra, deficiència o mancança que 
priva de la necessària harmonia allò en si mateix bo 
a l'àmbit de la ciutat terrenal. 

Després de la conversió, Agustí va comparar 
molt favorablement el platonisme i el cristianisme, 
tot volent veure una semblança essencial d'ambdu- 
es doctrines, com ho mostra en De vera religione. En 
el llibre vuitè de De civitate Dei, va remarcar la pre- 
eminència de la filosofia platònica en relació amb 
totes les altres, a causa de la consideració que mos- 
trava repecte a la naturalesa de Déu, allunyada de 
tota corporalitat i mutabilitat (VIII, 6). L'afirmació 
augustiniana és prou explícita: mo hi ha filosofia 
que s'hagi apropat tant a nosaltres com els platò- 
nicsò (De civitate Dei, VIII, 5). Dos capítols després 
va encara més lluny en creure que els seguidors de 
Plató havien fins i tot intuit la Trinitat, per bé que 
les expressions sobre el tema fossin inadequades, 
i Únicament van ignorar l'encarnació de Déu (De 
civitate Dei, X, 29). 

És gairebé segur que Agustí feia aquestes 
afirmacions des d'una forta reflexió neoplatònica 
que considerava la jerarquia de l'u, el nus i l'àni- 
ma com a principi motor de l'univers material. En 

Plató només hi havia un esbós en l'evolució que 
donaria més endavant lloc a la doctrina neoplatò- 
nica dels principis, com la figura del demiúrg, tan 
valorada pels teòlegs cristians a l'edat mitjana, una 
noció que només pot assimilar-se, en el millor dels 
casos i amb importants reserves, al Déu creador de 
l'antiga aliança. 

En comparar la filosofia platònica i la predicació 
cristiana, Agustí va concloure en una sorprenent, Si 
bé essencial, concordança de totes dues. La doc- 
trina platònica ensenyava que les imatges sensibles 
omplien l'ànima humana de falses opinions i errors 
que calia sanar per tal que poguéssim descobrir la 
realitat divina. Del que es tractava era d'apartar-se 
de l'univers sensible per poder contemplar Déu i la 
realitat espiritual, la qual cosa era, per Agustí, Pes- 
sència del platonisme. A més, va lligar l'ideal de la 
semblança a Déu i l'aspiració universal de totes les 
coses al bé: en Plató, certament, la idea més divina, 
però en Agustí el mateix Déu. 

En tot cas, va correspondre a Agustí la revisió 
de l'antropologia platònica i, en concret, de la no- 
ció d'anamnesi (Menó, 81, c), emprada per Plató 
per justificar la reencarnació, un concepte que feia 
dependre la bondat relativa del cos del capteni- 
ment observat per l'individu en la seva existència 
immediatament prèvia. Agustí va substituir la no- 
ció d'anamnesi per la ja esmentada de mens. L'àni- 
ma de l'home, per bé que testimonia la llum, no 
és, tanmateix, aquesta llum. Tot seguint sant Joan, 

el Verb de Déu, per ser Déu, és la llum veritable 
que il'lumina cada home vingut al món. Els ho- 
mes resten oberts a usar la presència constant de la 
llum divina en llurs ànimes com la porta oberta a 
PAltíssim. La veritat és divina i l'home, en un sen- 
tit metafísic, no pertany a l'ordre diví, però l'úni- 
ca manera que troba el bisbe d'Hipona d'explicar 
la presència paradoxal de la veritat intel-ligible en 
l'ésser humà és considerar-l'en coneixedor a la llum 
d'una veritat màximament intel:-ligible i subsistent 
en Pesperit de Déu. En admetre una veritat sobre- 
humana i divina eo ipso, el sol fet que l'home la 
conegui, prova, segons Agustí, l'existència de Déu. 
Aquesta modificació del concepte d'anamnesi feu 
de la noció augustiniana de mens una bestreta de 
concepcions posteriors de les quals la consciència 
humana té coneixements certs que a més li perta- 
nyen a priori, abans de tota experiència. 

En la seva reflexió teològica, Agustí va que- 
dar-se en una ontologia més centrada en l'essèn- 
cia que en l'existència. A pesar de la seva aptitud, 
tan admirablement moderna, per endinsar-se en 
la interioritat de l'ànima i malgrat l'íntim lligam 
entre el seu drama vital i el seu pensament, deixà 
veure clarament una marcada tendència a reduir 
l'existència de cada ens a la seva essència. Quelcom 
prou evident quan s'ocupa de descriure i analitzar 
l'existència de Déu i la creació. En el primer cas, 
ens remet al text de l'Èxode 3,14, referit a Déu 
com l'acte pur d'existència de qui s'ha de dir, com 

a millor definició possible, que és. En el segon, con- 
sidera la creació com el do diví d'un tipus d'exis- 
tència consistent en ritme, bellesa, ordre i unitat. 
Difícilment podia, en tot cas, moure's en un terreny 
filosòfic aliè a l'ontologia grega, per més que trans- 
cendís el platonisme des de la vivència religiosa de 
la seva conversió. En Agustí, el descobriment de la 
font de la veritat va equivaler a una prova decisi- 
Va, com hem vist, de l'existència de Déu. Capaç de 
transformar una cosmologia en una història de la 
salvació i de tenir una idea clara d'allò que és cre- 
ar, no sembla, en canvi, haver arribat a una noció 
existencial més rica de ser, ja que Déu continuava 
essent l'autoexistent 4veritat eterna, amor vertader 
i eternitat estimada) (Confessions, X, 10, VII, 10). 

Joan Escot Eviugena 


l màxim representant de l'anomenat renaixe- 

ment carolingi és, a la vegada, un dels millors 
testimonis dels interessos filosòfics de la primera 
edat mitjana, Joan Escot Eriúgena (815-877). Pro- 
cedent d'Irlanda, la Scotia Maior, l'afegit Eriúgena 
és una redundància que en subratlla per partida 
doble l'origen geogràfic. L'església d'Irlanda sovint 
havia manifestat una certa independència respecte 
de Roma tant pel que fa a temes de disciplina cleri- 
cal com a questions doctrinals, que suposadament 
l'apropaven a l'heretgia pelagiana. En aquest con- 
text, en què destaca l'estima de què gaudia al país 
la poesia clàssica grecollatina, Joan Escot, cridat a 
França pel rei Carles el Calb (847-877), traduí al 
llatí les obres del Pseudo-Dionís, el primer traduc- 
tor del qual havia sigut Hilduí, abat de Saint-Denis, 
i estudià en profunditat els pares grecs, en especial 
Gregori de Nissa i Màxim el Confessor, a més de 
sant Agustí. La seva obra, summament original, i 
sense cap dubte la més important entre sant Agustí 
i el segle XI, és bàsicament teològica, des del seu 
primer i controvertit tractat, Sobre la predestinació, 
fins al text principal que du per títol Sobre la divisió 
de la naturalesa. 

Alllarg de la seva reflexió, Joan Escot parteix de 
la identificació entre religió i filosofia. És el primer 
gran assaig d'un sistema filosòfic preocupat per 

concordar amb els dogmes de la teologia, si bé el 
primat de l'argumentació filosòfica posa la raó no 
només per damunt de l'autoritat —que, en rigor, 
neix de la raó—, sinó inclús de la mateixa revelació. 
El pensador afirmava que raó i revelació no poden 
realment entrar en conflicte pel fet de ser, les dues, 
font de veritat. (Què significa tractar de filosofia si 
no mostrar les regles de la vertadera religió, mitjan- 
çant les quals la causa suprema i principal de totes 
les coses, és a dir, Déu, és humilment adorada i 
racionalment investigada, (De preedestinatione, I). 
"Tot seguint sant Agustí, Joan Escot sosté la 
identitat de la religió veritable i la vertadera filo- 
sofia. Aquesta darrera és l'expressió d'una religió 
veritable, ja que l'objectiu de la fe és la intel-lecció 
racional dels seus continguts. Afirma la possibili- 
tat de creure en l'existència de Déu i d'arribar a 
comprendre-ho mitjançant les manifestacions di- 
vines atorgades a les criatures, en dinàmic esquema 
neoplatònic que comprèn tant la via negativa del 
llenguatge teològic que transcendeix els atributs de 
Déu com a limitadors de la seva essència com la via 
atributiva que permet predicar de Déu l'optimitat 
de les seves qualitats. La realitat és descrita com 
una naturalesa, pseudònim de l'esser, jerarquitza- 
da, que comprèn en si mateixa el no-ser, divisible 
en quatre parts. La naturalesa creadora i no creada, 
Déu com a principi de l'univers, la segona hipòstasi 
del qual, la naturalesa creadora i creada, correspon 
a les idees eternes, el món intel-ligible platònic, el 

Verb que produeix l'univers sensible, la naturalesa 
creada i que no crea, és a dir, les coses en l'espai i el 
temps, i, finalment, la naturalesa que no és creada 
i que no crea, Déu mateix una vegada més, però 
com a fi suprem, ideal de totes les coses, fita de tot 
allò que malda per la perfecció. 

La separació és allunyament del primer princi- 
pi, que a partir de la creació de l'home comença a 
tancar l'anell del retorn de la divinitat envers ella 
mateixa, ja que en l'home, inserit en el món, ja hi 
ha impresa la imatge de Déu. I Déu, en crear les 
coses, està de fet creant-se a si mateix. Ell és, a la 
vegada, principi, mitjà i fi. 

No hem de comprendre Déu i la criatura com 
dos que disten entre Si, sinó com un de sol i ell 
mateix. Perquè la criatura és subsistent en Déu i 
Déu en la criatura és creat d'una manera admira- 
ble i inefable, manifestant-se a si mateix i essent 
invisible fent-se invisible, creant totes les coses es- 
devé creat en elles i faedor de totes fent-se en elles, 
essent etern comença a ser i essent immutable es 
mou en totes les coses i és tot en totes. (De divisione 
nature, HI, 17) 

En el context d'aquesta metafísica, sembla que 
hi preval l'emanatisme neoplatònic, amb un llen- 
guatge pròxim al panteisme, que desdibuixa la re- 
alitat pròpia de l'ésser creat, destinat a una final i 
definitiva espiritualització i divinització. La proces- 
sió va de Déu a la criatura i després hi ha el retorn 
de la criatura a Déu. De Déu principi a Déu fi, tot 

passant per la naturalesa. L'home ve definit com 
duna certa noció intel-lectual creada eternament en 
la ment divina) (De divisione nature, IV, 7), la qual 
cosa anticipa d'alguna manera Spinoza, per a qui, 
en línia amb la perspectiva de Plotí, l'ésser de Déu 
es revela en l'ésser de les coses. I la redempció serà 
aleshores l'inici d'una reincorporació plena a Déu. 

Tanmateix, cal recordar la dependència doctri- 
nal de Joan Escot respecte dels pares, ja esmentada 
al començament. Quan es refereix al problema del 
mal, concep el pecat, tot seguint sant Agustí, com 
la falsa atribució de bondat on no hi és pas. El seu 
càstig, descartada l'eternitat per la consideració de 
la seva realitat deficient, que el col-loca en l'àmbit 
del no-ésser, és descobrir la vanitat dels desitjos 
pecaminosos. En insistir en la interpretació al-le- 
gòrica, i no literal, com solia fer-se, de la sagrada 
escriptura, la seva teologia permet una restauració 
final de totes les coses en la qual serien rescatats 
àdhuc els àngels caiguts, com ja havia defensat, en 
el seu temps, Orígenes. Així mateix, Escot desen- 
volupà el tema de la doble naturalesa de l'home, 
animal i espiritual, provinent de Filó d'Alexandria, 
el qual havia insistit en la dimensió instrumental de 
Pésser humà, via de retorn de totes les coses a Déu. 

La influència de Joan Escot en el pensament 
medieval, i, en particular, la seva traducció del 
Pseudo-Dionís, fou considerable. El seu talent ex- 
traordinari, parell al seu enginy, és digne de la ma- 
jor admiració. Èric i Remigi d'Auxerre foren dei- 

xebles seus. Però la seva obra va ser reiteradament 
condemnada ja en el segle IX, i en el XII, l'any 1225, 
el papa Honori II va prohibir la totalitat dels seus 
escrits. 


XX X 


Durant el segle X, l'Imperi carolingi es va dissoldre, 
amb la qual cosa es deturà la renovació cultural 
d'Europa mentre una nova sèrie d'invasions posa- 
ven en perill de destrucció la cristiandat. Els hon- 
garesos penetraren al nord d'Itàlia, els normands 
devastaren les costes franceses fins a assentar-se a 
l'actual Normandia a canvi de llur cristianització i 
els àrabs conqueriren Sicília i amenaçaren la penín- 
sula Italiana fins a ser detinguts al Garellano (9015). 
Els monarques europeus perdien autoritat davant 
dels seus súbdits en benefici dels senyors feudals, 
que eren, nominalment, llurs vassalls. La unitat de 
l'Imperi fou restablerta amb Otó el Gran (012- 
973), que va sotmetre els ducs, rebé el suport dels 
prínceps electors eclesiàstics i prosseguí la tradició 
de Carlemany. El pontificat, que havia viscut dies 
molt obscurs, cercà una aliança amb els empera- 
dors de la casa de Saxònia, i un cop conjurades les 
amenaces exteriors per l'acció decidida dels nor- 
mands, que conquistaren Anglaterra als danesos i 
Sicília als àrabs, començà a donar fruit l'obra re- 
formadora que partia del monestir de Cluny, fun- 
dat pel duc d'Aquitània Guillem el Pietós. D'aquí 
sorgiria la renovació intel-lectual del segle xI i la 

recuperació eclesial que interessà un doble front, 
la millora de l'ensenyança que rebien els preveres i 
la revisió dels principis organitzatius de la mateixa 
Església. A les darreries del segle XI, es crearen les 
ordes religioses que copien activament els manus- 
crits en els seus monestirs, com igualment es treba- 
lla en les escoles catedrals. El resultat més notable 
de tot plegat, l'aparició de l'escolàstica, no és en 
absolut per lamentar-se. 

La formació de 
Pescolàstica 


I terme escolàstica prové del nom llatí scholasti- 

cus, que designava, inicialment, el mestre de les 
arts liberals, les disciplines que comprenien el trí- 
vium i el quadrívium, en una de les escoles mona- 
cals. Més endavant, fou aplicat així mateix al magis- 
ter, que ensenyava filosofia i teologia a partir d'una 
determinada orientació i d'acord amb un mètode 
definit. En tot cas, l'escolàstica es troba estreta- 
ment relacionada amb l'ensenyament desenvolupat 
als convents i catedrals, un primer embrió d'allò 
que més tard serien les universitats, aleshores sota 
el nom de studium generale. 

Abans de la formació de les universitats, les es- 
coles estaven agregades a una abadia, com és el cas 
de l'escola monacal, a una catedral, i rep el nom 
d'escola episcopal o catedral, o, més rarament, a 
una cort, com és el cas de l'escola palatina a la cort 
carolíngia. Els monestirs, de majoria benedictina, 
havien conservat a les seves biblioteques una bona 
part de les obres clàssiques que han arribat fins als 
nostres dies. En particular, a Irlanda i Anglaterra, 
més allunyades del gruix de les invasions, s'hi ar- 
replegà la cultura grecollatina que havia pogut sal- 
Vvar-se. Gràcies al seu relatiu aillament geogràfic, 
aquestes regions afavoriren l'emigració de perso- 

nes il-lustrades que fugien de les turbulències del 
continent i hi trobaven l'assossec adient per a la 
meditació i l'estudi. 

Conreat primerament als monestirs o abadies, 
el saber es va difondre tot seguit des de les escoles 
catedrals, entre les quals sobresurt la de Chartres, 
fundada en el segle X pel bisbe Fulbert, que assolí 
una notable esplendor en el segle Xim. Les escoles 
realitzaven l'ensenyança en dues formes fonamen- 
tals i ben conegudes: la /ectio, una dissertació ma- 
gistral sobre un text que havia de ser comentat, i 
la disputatio o diàleg entre mestres i deixebles al 
voltant d'una determinada tesi considerada sota els 
diversos arguments que podien adduir-se en pro i 
en contra. En brollaren les corresponents formes 
literàries conreades per l'escolàstica. Els comenta- 
ris procedien de les lectiones o classes magistrals, 
que generalment versaven sobre les obres de Boe- 
ci, Ciceró, Porfiri, Aristòtil, el Pseudo-Dionís i les 
sentències de Pere Llombard. De les disputationes 
en nasqueren les Questiones, divisibles en Questio- 
nes disputate i Questiones quodhibetales. Les prime- 
res recollien les matèries debatudes en els cursos 
de filosofia i de teologia amb caràcter ordinari, les 
segones tractaven qualsevol tema amb format bi- 
anual —abans de Nadal i abans de la Pasqua de 
Ressurrecció—, i eren presentades pels aspirants a 
la graduació en ciència sagrada. El desplegament 
de les Queestiones i la corresponent sistematització 
doctrinal donà lloc a les Summe, al principi meres 

col:leccions de sentències, que a poc a poc esde- 
vindrien elaboracions de més gran volada, entre 
les quals destaquen, exemplarment, les dues grans 
Summe de sant Tomàs d'Aquino, veritables expo- 
sicions del seu pensament segons un plantejament 
sistemàtic. 

A diferència de la filosofia grega, l'especulació 
autònoma de la qual s'afirmava d'una manera críti- 
ca respecte de qualsevol tradició, l'escolàstica par- 
teix del general acord en la fe sobre el que mostra 
la sagrada escriptura, amb l'ànim de comprendre 
racionalment una veritat ja donada per la revelació. 
Per aquest fi utilitza l'instrument filosòfic que li 
proporcionava la tradició platònica i aristotèlica, 
d'una banda, i estoica i neoplatònica, de l'altra. 

Al llarg de l'alta edat mitjana, fins al segle XI, 
encara no es pot parlar en propietat d'escolàstica, 
si bé en aquest període s'asseguren les bases del 
pensament dialèctic mitjançant l'ordenació de sen- 
tències, mentre que apareixen les primeres escoles 
fortament marcades per la submissió a l'autoritat i 
caracteritzades per una producció intel-lectual re- 
copiladora. A partir del segle XI, la recerca filosòfi- 
ca pren embranzida gràcies a una confiança crei- 
xent en la raó, com n'és testimoni la importància 
del debat sobre els universals. S'hi posa en relleu 
que les conclusions a les quals arriba la raó, aban- 
donada a si mateixa, no sempre concorden amb les 
dades de la fe. Si en l'anterior moment la filosofia 
era poca cosa més que un desplegament intern de 

premisses teològiques, com és clar en Joan Escot i 
àdhuc en sant Anselm, la reflexió posterior al se- 
gle XI es caracteritza pel predomini del pensament 
aristotèlic portat pels àrabs, que desplaça d'alguna 
manera el platonisme i condiciona la fixació d'una 
frontera conceptual entre la filosofia, dependent de 
la raó natural, i la teologia, fundada en veritats de 
fe revelades. Un ampli debat a favor i en contra 
de la dialèctica situà aquesta disciplina entre les 
anomenades artes sermocinales, és a dir, referides al 
mètode i no a la realitat, per ser confinada, per sant 
Tomàs, a una part de la lògica. Pere Abelard l'ha- 
via convertida en el mètode crític de l'escolàstica, 
si bé sempre oscil-là entre els qui la consideraven 
una part de la lògica dissertativa, com Hug de Sant 
Víctor, i els qui tendien a veure-la com a vana lo- 
gomàquia. 

Entre les darreries del segle XI i els inicis del 
s. XIII van néixer per fi les universitats, on es deba- 
teren tots aquests temes i on tingué lloc la públi- 
ca discussió de controvèrsies doctrinals. El centre 
principal que abraçà amb les seves ensenyances la 
síntesi del saber de l'època fou la Universitat de Pa- 
rís. Fundada l'any 1200 a partir de les antigues es- 
coles catedralícies, fou entregada per Felip August 
a la jurisdicció del bisbe de París, l'autoritat del 
qual era exercida pel canceller. La universitat era 
una corporació de mestres i alumnes i comprenia 
quatre facultats: Arts, antecessora de les nostres fa- 
cultats de filosofia, lletres i ciències, Teologia, Dret 

Civil i Canònic (utriusque turis), i Medicina. Algu- 
nes altres universitats —Salern i Bolònia— prece- 
diren en el temps a la universitat parisenca. Tan- 
mateix, fou en aquesta on tingué lloc la recepció 
de l'aristotelisme per la cultura cristiana. L'anome- 
nat corpus aristotelicum, que comprenia els escrits 
exotèrics del filòsof, no va arribar a l'Occident llatí 
fins al final del segle Xm. El treball dels pensadors 
àrabs i jueus, principalment Averrois (Ibn Ruixd) 
i Avicenna (Ibn Sina), i de l'escola de traductors 
de Toledo, va permetre un inicial coneixement dels 
textos d'Aristòtil en la versió traduida al llatí. Ara 
bé, la difusió dels llibres físics i metafísics de la seva 
obra tingué per escenari l'àmbit de les facultats de 
Teologia i Arts de París. Però com que en aquesta 
última s'havia reforçat la interpretació avicenniana 
de l'aristotelisme, i la facultat de Teologia es prenia 
seriosament el seu paper de vigilant de l'ortodòxia, 
el conflicte entre totes dues esdevingué inevitable. 
No obstant això, malgrat la primera reacció adver- 
sa, la introducció de l'aristotelisme en l'escolàstica 
cristiana ho fou amb totes les consequències i, en- 
tre altres efectes, contribuí a delimitar els camps 
respectius de la raó i de la fe. El pensament d'Aris- 
tòtil fou considerat l'expressió més perfecta de la 
raó humana i, per tant, el millor camí per tal d'arri- 
bar a les veritats revelades. Per més que inicialment 
semblava inconciliable amb el dogma catòlic, tant 
per la completa autonomia respecte de qualsevol 
pressupòsit de fe com per l'estreta vinculació amb 
el pensament musulmà. 

Això explica les prohibicions eclesiàstiques de 
l'estudi d'Aristòtil el 1210 i el 1215. Els estatuts de 
la Universitat de París, redactats en aquesta últi- 
ma data, permetien l'estudi de l'Òrganon, la lògica, 
però no dels textos metafísics ni dels físics o matu- 
rals), a causa de la seva connexió amb el materia- 
lisme d'Avicenna. Tanmateix, aquests tractats eren 
objecte d'estudi a la Universitat d'Oxford, al mar- 
ge de la prohibició parisenca. A Oxford el tradici- 
onalisme teològic d'arrel agustiniana i l'empirisme 
cientifista anticipen la posterior crítica d'Occam i 
dels renaixentistes a l'aristotelisme des d'unes pre- 
misses fortament emparentades amb la perspectiva 
nominalista. 

Dues paraules sobre això. Resulta obligat al-lu- 
dir a la questió central de la dialèctica filosòfica en- 
tre els segles X i XII, val a dir-ho, la pregunta sobre la 
naturalesa de les idees que trobem en els noms co- 
muns, sobre el seu caràcter real o merament intel- 
lectual o verbal. Avicenna (0980-1037), un impor- 
tant pensador musulmà a l'Iran, havia aportat una 
solució a mig camí de Plató i d'Aristòtil. Afirmava 
que els universals es troben, abans de les coses, en 
la ment de Déu quan ell les crea des d'un model 
suposadament preexistent, en les coses, en tant que 
aquestes pertanyen al món extern, i després de les 
coses, en el pensament humà, capaç de discernir 
els models a través de l'experiència. Va ser a finals 
del segle XI quan aparegué, enfront del realisme 
d'un cert platonisme tendent a reificar les naturale- 

ses universals, el corrent nominalista acabdillat per 
Roscelin de Compiègne (1050-1121), canonge de 
la seva ciutat natal i mestre de Pere Abelard. Sos- 
tenia que totes les distincions que proporciona la 
dialèctica entre gènere i espècie, substància i qua- 
litat, no són més que distincions verbals, degudes 
al discurs humà, a la qual cosa afegeix que l'única 
distinció amb fonament real és la de les substàncies 
individuals. Roscelin entenia que totes les distin- 
cions fetes pels dialèctics no eren altra cosa que 
meres paraules establertes per una convenció (/la- 
tus vocis), Únicament existien en el llenguatge, però 
no en les coses. Ara bé, com Boeci amb la paraula 
persona, designava una substància racional i, segons 
això, en Déu hi havia tantes substàncies com per- 
sones, se'n derivava una inquietant consequència 
teològica: l'anomenat triteisme, és a dir, l'afirmació 
de la realitat dels individus en comptes de la uni- 
tat de naturalesa en les persones, per la qual cosa 
la resultant era l'existència de tres substàncies dis- 
tintes: un Déu u i triple, si bé amb una unitat de 
poder i de voluntat. El concili de Soissons (1092) 
va condemnar, com era de preveure, una tesi sem- 
blant i Roscelin revisà, tot atenent el dogma, les 
conseqúències de la seva doctrina i va fer sorgir la 
reacció realista de Guillem de Champeaux, deixe- 
ble seu i mestre, així mateix, de Pere Abelard. 
Guillem de Champeaux (1070-1120) sembla 
haver evolucionat des d'un plantejament realista 
extremat, segons el qual l'essència és la mateixa 

en tots els individus d'una espècie, diferenciables 
entre si només pels seus accidents, a un reconeixe- 
ment del gènere com quelcom real individualment 
(ream eadem non essentialiter, sed individualter), grà- 
cies a una correcció del seu deixeble Abelard, per 
concloure en una posició decididament allunyada 
de la seva primera etapa, en la qual defensava la 
semblança —ja no la identitat— en la naturalesa de 
cadascun dels individus. 

Les dues escoles eren, en tot cas, primordial- 
ment teològiques. Els seus plantejaments defensa- 
ven, en allò essencial, camins diversos de l'accés 
racional a Déu. Més intuitiva i de tendència mística 
la derivada dels nominalistes, més centrada en la 
racionalitat que cerca la comprensió des de la fe 
(fides quarens intellectum) la pròpia del realisme. 

Anselm de Canterbury 


n el marc d'aquest últim corrent, brilla amb 

llum pròpia la important figura de sant Anselm 
de Canterbury (1033-1109), el primer gran filòsof 
medieval posterior a Joan Escot Eriúgena. Nascut 
a Aosta, frontera entre la Llombardia i la Borgonya, 
ingressà al monestir benedictí de Bec amb vint-i- 
set anys, sota l'abat Lanfranc. Anselm esdevingué 
prior i més endavant abat d'aquest indret, a partir 
del 1078, i posteriorment fou nomenat arquebisbe 
de Canterbury i successor de Lanfranc el 1093 per 
Guillem II el Roig. Malgrat les dificultats políti- 
ques i religioses que li va suposar la permanència a 
la seu primada d'Anglaterra, hi romangué al llarg 
dels setze anys que l'exercí fins a la mort, a l'inici 
del segle XII. 

Els escrits més rellevants són el Monologium, 
redactat a petició d'alguns monjos de l'abadia nor- 
manda que desitjaven una argumentació estricta- 
ment racional de l'existència de Déu, al marge de 
les escriptures: el Proslogium, o Alloquium, que con- 
té la reflexió coneguda des de Rant com a argument 
ontològic, d'il-lustre història, i el De veritate, sobre el 
tema del coneixement, la moralitat i la veritat, Deix 
del qual és la unitat de totes les veritats en Déu. El 
conjunt de la seva obra li ha valgut la consideració 
de pare de l'escolàstica, en haver centrat el seu fi- 
losofar en l'àmbit d'allò cregut, com hom pot llegir 

en el llibre XI de les Meditationes: 4Fes, t'ho prego, 
Senyor, que assaboreixi per l'amor allò que assabo- 
reixo pel coneixement. Que senti per l'afecte allò 
que sento per l'enteniment.o 

De fet, el principi que ha de regir l'especulació 
filosòfica és el de la fe que cerca l'enteniment d'allò 
revelat i cregut, de manera que no hi ha en sant 
Anselm, com no hi havia en sant Agustí, una deli- 
mitació temàtica ni de mètode entre els objectes de 
la fe i els de la filosofia. Els dialèctics tendeixen a 
posar en primer terme la raó, i això és presumpció, 
diu Anselm, si abans no passem per la fe. Però el 
defecte de no apel-lar de seguida a la raó és igual- 
ment greu. En el Monologium Anselm partia del sa- 
ber racional sobre Déu des de la teoria platònica de 
la participació de tota cosa en un arquetip de per- 
fecció fundador, que permetia deduir l'existència 
de les coses en la dimensió de possibilitat i justícia, 
de l'existència d'un ésser absolut i subsistent per Si 
mateix. El mètode consistia a procedir del que és 
sensible a l'intel-ligible, de la diversitat a la unitat, 
del per aliud al per se. En el Proslogium no arrenca 
ja de la realitat donada, sinó de la idea de Déu que 
es troba en el nostre pensament. Ho fa, a contrario 
sensu, des d'un vers del salm 52,1-2: (Pensen dintre 
seu els insensats: Déu no és res. Anselm suposa 
que l'insensat, per més que digui tal cosa, no com- 
prenia, és a dir, no pensava veritablement el seu 
enunciat. Si ho hagués fet, hauria entès que Déu 
existeix, ja que la noció de Déu abraça en si matei- 

Xa no només allò més gran que el que no pot ser 
pensat (quo mhil matus cogitari possit), sinó també la 
realitat existent, més gran que tot allò que hom pot 
pensar (Proslogium, XV). 

L'insensat ha de reconèixer que en el seu ente- 
niment existeix allò que pensa, raona sant Anselm. 
Ara bé, no és contradictori que el més gran de tots 
els objectes del pensament pugui donar-se única- 
ment en el pensament i no també en la realitat exis- 
tentP Aleshores, ja no seria el més gran possible. 
Déu, per tant, ha d'existir no només com a idea, 
sinó com a ens real, en propietat com el més real 
de tots els ens. Més encara. La prova es fonamenta 
alhora en la impossibilitat que un ésser finit pensi 
un ésser infinit actual sense l'ajuda d'aquest, una 
idea que reprendrà Descartes a les Méditations mé- 
taphysiques. Continua sant Anselm: (Perquè si una 
intel-ligència pogués concebre quelcom millor que 
tu, es remuntaria la criatura sobre el creador i el 
jutjaria. La qual cosa és un extrem absurd) (Proslo- 
gium, III). En consequència, és el concepte d'aquest 
ésser infinit i perfecte —exemplarisme metafísic de 
confessada font platònica i agustiniana— el que 
exigeix admetre'n l'existència. Allà on és posada la 
idea d'un ésser tal, summament perfecte, i Única- 
ment en aquest cas, respondrà sant Anselm a les 
objeccions del monjo Gaunilo, posem eo ipso la 
idea d'existir, del qual es deriva la legitimitat d'una 
idea —en realitat, d'una noció— que postula l'exis- 
tència real del seu contingut. Déu existeix, així, per 

hipòtesi, en ser suposada l'existència com una per- 
fecció. Tanmateix, la perfecció implica un ordre de 
gradació i la pregunta inevitable és si en l'existir 
podem parlar de graus o si, senzillament, s'existeix 
o no s'existeix, i prou, i si és lícit en lògica partir de 
la noció d'hom, per excels que pogués ser aquest 
algú, per concloure en la seva existència real. 

Bo i tenint present que entre els pensadors 
medievals existència de Déu era admesa implíci- 
tament com a garantia de la racionalitat acabada 
i perfecta de l'univers, mai no s'havia pensat fer 
de l'existència un atribut que no es pogués negar 
per la seva grandesa i per la immensitat de la seva 
perfecció. Sant Anselm, tanmateix, no pensava en 
Déu en funció d'un ordre còsmic al qual li fos in- 
dispensable i, en una obra posterior, De verttate, 
va eixamplar algunes de les afirmacions que havia 
fet en el Monologium. Tot partint de la multiplicitat 
de les veritats —dels enunciats, de les opinions, de 
la voluntat o bona intenció, de les accions bones, 
dels sentits i de les essències—, va concloure en 
la nota comuna a totes elles: la conformitat a una 
determinada norma, o regla suprema, eternament 
subsistent. La veritat és definida com la rectitud 
perceptible per la ment ((rectitudo sola mente per- 
ceptibilisò), és a dir, que únicament hi ha veritats 
com a partícips d'una sola veritat absoluta i fun- 
dadora, font de tota dretura i haver de ser en les 
essències múltiples. 

4Com que la veritat no té el seu ésser ni en 
aquestes coses ni per elles, ni d'elles, la veritat so- 
birana subsistent per si mateixa no pertany a cap 
cosa, sinó per tal com la cosa és segons ella, es diu 
que és la seva dretura i la seva veritab (De veritate, 
XIII. D'acord amb la perspectiva agustiniana, la 
veritat de qualsevol objecte conegut consisteix en 
l'adequació a la norma que estableix allò que ha 
de ser, que, en la seva arrel, no és altra cosa que 
l'essència creadora divina. El mateix s'ha de dir de 
la voluntat, la veritat de la qual és la perfecta mo- 
ralitat de l'acte, que, sobretot, ha de ser buscada i 
volguda per si mateixa (diustitia igitur est rectitudo 
voluntatis per se servatar, De veritate, XIII). 

Sant Anselm culmina la seva producció filosò- 
fica en el Cur Deus Homo, on aplica el seu mètode 
de la fe a la recerca de la intel-ligència i al tema de 
l'encarnació de Jesucrist. La seva intenció és insis- 
tir en el vessant necessari i racional de la mort de 
Jesús, a partir de la convicció que només s'ha de 
pensar en la felicitat humana si una entitat divina 
és prou amorosa per morir tot redimint el pecat 
dels homes. Resumint, cal tenir present que, inclús 
en el primer període del racionalisme occidental, 
l'experiència religiosa de Déu continuava essent 
primària, era anterior a l'explicació o a la compren- 
sió lògica. 

L'escola de Chartres 


I om pot dir que, a partir del segle XI, quan 
l'embranzida de la cultura esdevé gene- 


ral i molt més profunda que a l'època carolíngia, 
l'horitzó especulatiu és el propi de l'escolàstica. El 
gradual avenç de l'aristotelisme com a autoritat su- 
prema i com a inspirador del mètode va sorgint en 
paral-lel a les grans enciclopèdies teològiques que 
miraven d'unificar tot el que fa referència a la vida 
cristiana. En produir-se un canvi d'assentament 
demogràfic del camp a la ciutat, els centres de cul- 
tura deixen de ser les primeres escoles monàstiques 
per passar a escoles episcopals i catedrals, que, com 
ha quedat anotat, representen el nucli de les poste- 
riors universitats. 

En el segle XI augmentaren les traduccions de 
llibres grecs encara desconeguts a Occident. A més 
de l'illa de Sicília, on l'emperador Frederic H im- 
pulsà l'assimilació de la cultura grecoàrab a través 
de Palerm, cal esmentar, a Espanya, l'escola de 
traductors de Toledo sota l'arquebisbe Raimund, 
el seu director entre 1126 i 1151, patrocinada per 
Alfons X el Savi. S'hi traduiren de l'àrab al llatí 
obres d'Aristòtil, Avicenna, Al-Farabí i Avicebró i 
així l'Occident fou prenent consciència de l'ampli 
camp del coneixement sobre l'antiguitat que enca- 
ra era verge. Sorgí, alhora, la urgència d'adquirir 
un saber més complet d'aquest univers únicament 

albirat fins aleshores, que arribava després d'un 
viatge de nombrosos intermediaris, del grec al si- 
ríac, del siríac a l'àrab, de l'àrab al llatí, una de les 
consequències de tot plegat seria l'aprenentatge di- 
recte del grec a partir del segle segúent. 

En una atmosfera de predomini platonitzant, a 
la qual s'ha d'afegir un nou interès per la matemà- 
tica i l'astronomia, la medicina i les ciències natu- 
rals, l'escola de Chartres, fundada a finals del segle 
X pel bisbe Fulbert, ocupa ara el centre cultural del 
segle XII, sobretot a la primera meitat. A més del 
seu canceller Bernat (mort c. 1130), un dels pri- 
mers noms d'interès reflexiu a l'escola, cal recordar 
Gilbert de la Porrée, Thierry de Chartres, germà 
de Bernat i successor de Gilbert com a canceller, 
Alà de Lilla i, d'alguna manera, Joan de Salisbury 
(1110-1180), oriúnd d'Anglaterra però educat a 
França i bisbe de Chartres cap al final de la seva 
vida. Tots seguien el rastre platònic, i en concret 
del Timeu, si bé a través dels comentaris de Calcidi 
i els escrits de Boeci, com és el cas de Gilbert, el 
qual, per cert, en la teologia trinitària, hagué de 
defensar-se —i ho assolí amb èxit— dels atacs de 
sant Bernat de Claravall, molt més amatent a la fe 
en si mateixa que a la intel-ligència d'aquesta fe. 

Joan de Salisbury anticipa, des de la seva admi- 
ració pels autors llatins com Ovidi, Virgili, Quin- 
tilià i, sobretot, Ciceró, el molt posterior tarannà 
renaixentista. El seu eclecticisme de notes escèp- 
tiques, influència de Sèneca, no contradiu, tanma- 

teix, la inspiració agustiniana sobre la filosofia com 
a amor de la veritat, sovint pervertida —adverteix 
censor—, a causa de l'excessiva confiança en el po- 
der de la raó, com ho prova el debat sobre els uni- 
versals. Per aquest motiu, Joan de Salisbury, amb 
un lloable esperit de conciliació i equilibri, consi- 
derava que la lògica, instrument indispensable del 
raonament, no pot donar-nos evidències reals, i 
que el coneixement humà enclou un ampli mar- 
ge de probabilitats i d'ignoràncies que fan vana la 
pretensió de penetrar racionalment tota la realitat. 
Anteposava la fe a la raó, com ho feia sant Anselm, 
entenia els hberalia studia com el conreu de la tradi- 
ció clàssica obsessionada a mantenir units el pensa- 
ment lúcid i l'expressió elegant (ratio et oratio). Una 
primera forma d'humanisme que girava al voltant 
d'un ideal cultural present a Bolonya, Salern i To- 
ledo, ciutats en les quals l'interès dels savis s'adre- 
çava cap al dret, la filosofia, les matemàtiques, la 
medicina i les ciències naturals. 

Era crític del verbalisme dels dialèctics i de la 
seva tirada al debat sobre termes sobre els quals 
la prudència aconsella suspendre l'assentiment, 
com substància, lliure albir, providència o quanti- 
tat. Partidari, en la polèmica dels universals, d'un 
realisme moderat, aquest amic de Thomas Bectet 
i distingit escriptor va defensar la supremacia del 
poder eclesiàstic per sobre del civil, ja que aquest 
darrer ha de subordinar-se a l'ordre objectiu de les 
lleis de les quals Déu és fonament i penyora. 

Pere Abelard 


n formidable dialèctic i singular filòsof fou 

Pere Abelard (1079-1142). Deixeble de 
Roscelin de Compiègne i de Guillem de Cham- 
peaux, s'havia iniciat en teologia per Anselm de 
Laon i esdevingué mestre a l'escola catedralícia 
de París, on adquirí una extraordinària populari- 
tat. A l'època del seu magisteri parisenc pertany el 
cèlebre episodi de la relació amb Eloisa, neboda 
del canonge Fulbert, que liquidà abruptament per 
la castració del filòsof, ordenada per Fulbert, i el 
posterior retir monacal dels amants, ell a Saint-De- 
nis, ella a Argenteuil. 

Tanmateix, el desgraciat incident no va impedir 
que Abelard continués aplegant audiència a través 
dels seus llibres i ser nomenat abat de Saint-Gildas, 
a la Bretanya. La seva obra més important a l'àmbit 
de la teologia i del mètode escolàstic és Sic et non 
(1121), on dona arguments a favor i en contra de la 
tesi sense pretendre, sovint, arribar a una conclusió 
positiva. En mostrar les contradictòries autoritats 
patrístiques, la seva intenció era sobretot didàctica 
i, de fet, els canonistes ja l'havien practicada, com 
ha assenyalat Martin Grabmann, però en realitat 
Abelard fou el primer a destacar el valor del mè- 
tode i a aplicar-lo a la controvèrsia teològica. En el 
segle segúent seria emprat amb generositat per sant 
Tomàs i els grans autors en teologia. 

A banda de la seva autobiografia, titulada His- 
toria calamitatum, les obres principals de Pere Abe- 
lard són De unitate et trinitate divina, condemnada 
al concili de Soissons, l'any 1121, en la qual de- 
nunciava els errors de Roscelin sobre la trinitat, 
Theologia christiana, un complement de l'anterior, 
Etluca seu scito te ipsum, posterior al 1125, i els es- 
crits de lògica amb gloses a Aristòtil, a Porfiri i a 
Boeci, tal com eren coneguts els llibres correspo- 
nents a l'anomenada lògica nova, és a dir, Analítics 
(primers i segons), els Tòpics i els Elencs sofístics. 

La rellevància de Pere Abelard en el debat filo- 
sòfic medieval resideix en l'equilibrada crítica de 
les posicions nominalistes de Roscelin i el realisme 
extremat de Guillem de Champeaux: virtualment, 
aquest últim, el que avui diríem un cidealisme,. La 
seva aportació al discurs dels universals consisteix 
a haver precisat, amb una superior finor que la dels 
seus mestres, el significat de les paraules i a ha- 
ver comprès que els universals no són meres veus, 
com creia Roscelin, ja que, com a tals, són només 
realitats naturals, quelcom singular i sensible, si bé 
tampoc no són coses (res), com pretenia Guillem, 
el qual va mitigar la seva posició inicial com a con- 
segiència de la crítica del seu deixeble. L'univer- 
sal, diu Abelard, és un nom, i aquest nom una vox 
significativa O sermo, el sentit que els noms enclo- 
uen (nominum sigmficatio), mentre que el procés 
mitjançant el qual els formem és una abstracció. 
Per si mateixos, els gèneres i les espècies existei- 

xen només en l'enteniment, si bé signifiquen éssers 
realment existents en els individus, com pensava 
Aristòtil. No prediquem una cosa, sinó una parau- 
la, comença dient Abelard en línia amb els nomi- 
nalistes, però les paraules són entitats, o cossos el 
significat de les quals no és ser un cos (incorporea 
quantum ad modum significatioms), i aquí es mos- 
tra realista enfront de Roscelin. Tal com recorda E. 
Gilson: (Abelard considera que d'aquesta manera 
és possible reconciliar Plató amb Aristòtil, perquè 
Aristòtil diu que les formes únicament existeixen 
en allò sensible, la qual cosa és certa, però Plató, 
l'ànvestigador de la física), diu que aquestes for- 
mes conservarien la seva mateixa naturalesa si no 
es trobessin subjectes a la captació dels nostres 
sentits, la qual cosa és igualment certa.y" 

En tot cas, cal reconèixer que, a pesar de les- 
forç desplegat per Pere Abelard per tal de clarificar 
l'anàlisi lògica de la predicació, la seva orientació 
dominant cap a la dialèctica el fa vacil-lar entre la 
concepció de l'universal com a intel:lecció de la 
ment (opini0) o representació confusa i la realitat de 
l'encontre comú o semblança en les coses individu- 
als. Les idees platòniques, en definitiva, existirien 
en la ment divina com a models per a la creació 
de l'univers. La intel-ligència de Déu contindria, 
doncs, les espècies originals de les coses, abans que 
es manifestessin en els cossos. 


4 GunsoN, É. (1965). La filosofia en la Edad Media. Madrid: 
Gredos, p. 269. 

En el camp de l'ètica, Abelard centrà l'interès 
en el tema de la bondat dels actes, quelcom que 
era tan sols predicable d'aquelles accions realitza- 
des amb la intenció de respectar la llei divina. No 
n'hi ha prou amb la bona intenció subjectiva, ni 
hom pot anteposar el judici de la consciència a la 
intenció vertaderament bona, que només Déu co- 
neix. La bondat i la maldat no són mai completa- 
ment subjectives, perquè el que defineix els vicis i 
les virtuts és el que allunya o orienta l'ésser humà 
en direcció al seu fi. 

La influència de Pere Abelard en el pensament 
medieval fou considerable. A partir de la seva refle- 
XiÓ, ja no es tornarà a tractar dels universals sense 
parlar, alhora, de les condicions formatives de les 
idees generals. En les coses, hi ha formes univer- 
sals que són com imatges de les idees divines, unes 
formes únicament copsables mitjançant una abs- 
tracció de l'intel-lecte. Pel que fa a la lògica, Abe- 
lard contribuí a estructurar-la com una disciplina 
autònoma que serà estudiada, en el segle seguent, 
per VVilliam of Shervvood i Petrus Hispanus, aquest 
oriúnd de Portugal i autor de les Summulee logicales. 
El nostre filòsof impulsà el mètode escolàstic que 
assoliria una amplíssima difusió poques dècades 
després. En tot cas, va ser decisiu per anticipar la 
futura síntesi del realisme moderat. Per la seva bri- 
llantor com a mestre, l'escola de París assoliria amb 
rapidesa el prestigi suficient que donaria lloc a la 
fundació de la seva universitat, mig segle més tard 
de la mort del filòsof. 

L'escola de Sant Victor 


Ei d'aquesta perspectiva intel-lectualista, 
s'hi aixecà un moviment místic que cridava 
a una major ascesi tant en l'àmbit racional de la 
discussió filosòfica com en les manifestacions es- 
tètiques d'un art arquitectònic, encara sobri, Si 
bé començava a mostrar l'estima per una certa ri- 
quesa ornamental. El representant més assenyalat 
d'aquest corrent místic és sant Bernat de Claravall, 
que seguia la inspiració patrística i sobretot agusti- 
niana de predomini religiós i oberta reserva enfront 
de l'especulació filosòfica. Sant Bernat (1001- 
1153) era un monjo cistercenc que arribaria a ser 
abat de Claravall, a predicar la segona Croada com 
a defensor de l'ortodòxia i de l'autoritat eclesial i 
a reformar el Cister, l'orde monàstic fundat poc 
abans per Robert de Molesme seguint la regla de 
sant Benet. L'ideal monàstic és una vida de renún- 
cia marcada per l'obediència a una regla comuna 
per arribar a la perfecció, mitjançant la pobresa, la 
castedat i l'obediència. Ideals que havien seguit un 
itinerari fluctuant que exigia, segurament, un cop 
de timó. Qui el va donar, com a conseller del papa 
Eugeni III, fou tot just Bernat, tot reivindicant la 
vida espiritual entesa com una meditació de les ve- 
ritats fonamentals del cristianisme, de la qual sorgí 
el misticisme del segle XI. 


91 


En polèmica decidida contra la filosofia d'Abe- 
lard, denuncià els seus subtils raonaments com una 
mostra de vanitat i d'orgull, doquacitat curulla de 
venb, i contra els dialèctics per la seva pretensió 
de conèixer Déu per l'enteniment, menyspreant la 
humilitat i l'amor que exclou tot afany de recom- 
pensa. Per sant Bernat, ctota la filosofia és el conei- 
xement de Jesús crucificab o, el que és el mateix, el 
coneixement de l'amor de Déu cap als homes, que 
du els homes a estimar Déu. Un misticisme religi- 
ós i sentimental, norma de vida per a l'ànima i no 
suport per a una concepció filosòfica de l'univers, 
quelcom propi de la metafísica neoplatònica. En la 
línia d'aquest corrent, si bé des d'una actitud més 
positiva envers l'especulació racional, cal recordar 
l'abadia dels canonges regulars agustins de Sant 
Víctor, pròxima a París, que havia estat fundada 
per Guillem de Champeaux. Els seus membres són 
citats per la comuna denominació de u:ctorins. 

Entre ells, Hug de Sant Víctor (1069-1141), 
d'origen alemany —havia nascut a la Saxònia i rebé 
formació al monestir de Hamersleben—, presen- 
ta un caràcter conciliador i obert envers la ciència, 
tot considerant el seu estudi com un auxili per a la 
contemplació. Per tant, sempre que se l'entengui 
en un esglaó que hi és adequadament subordinat. 
Ho podem veure en la seva obra La contemplació i 
les seves espècies, una meditació sobre la moral cris- 
tiana i el soliloqui de l'home interior. Interessat per 
les set arts liberals, va renovar la classificació tradi- 

cional, preocupat per l'educació i la metodologia 
pedagògica, mentre mirava d'agermanar l'especu- 
lació teològica i els sentiments místics. Hug situava 
en el Didascalion les arts mecàniques al costat de 
les arts liberals en una nova classificació de les ci- 
ències que es trobarà, en el segle XII, en un Robert 
Grosseteste i en un Tomàs d'Aquino, una evident 
mostra de modernitat i d'un nou paradigma en la 
taxonomia del saber. 

Ricard de Sant Víctor (71173), escocès de 
naixement i seguidor d'Hug, partia al seu torn de 
la unitat i de la simplicitat de la naturalesa humana. 
Per analogia amb la triple divisió de la realitat en 
sensible, intel-ligible i intel-lectible (Déu), disposa 
de tres facultats: imaginació, raó i intel-ligència. En 
la primera hi descansa el pensament (cogitatio), en 
la segona, la meditació (meditatio), i en la tercera, 
la contemplació (contemplatio), graus de l'ascens de 
l'ànima fins a la unió amb Déu. Partint de la cria- 
tura, la contemplació de la qual porta a la idea del 
creador, l'ànima s'eleva fins a la visió beatífica que 
vindria a ser una sublimació de les virtuts cristianes 
fonamentals, la fe i la caritat. 

Tanmateix, tot i que el seu interès primordial 
és místic, no deixa de reclamar (raons necessàriesò, 
per tal de fonamentar la fe en l'existència de Déu i 
en els dogmes que l'Església proposa, sense deixar 
de banda la dimensió d'allò sensible, com a mostra, 
si més no, d'una deficiència ontològica i una mane- 
ra indirecta de provar, existencialment, Déu. El ca- 

ràcter comú dels victorins, als quals hom pot afegir 
Gualter de Sant Víctor, és, certament, la tendència 
mística. No obstant això, la crítica historiogràfica 
tendeix a valorar també la doble dimensió, teològi- 
ca i filosòfica, de l'escola, en tenir present la con- 
cepció unitària del saber, els esforços per tal d'edi- 
ficar un cos de doctrina trinitària i, al fil d'aquesta 
reflexió, la redefinició del concepte de persona. 

Aquest primer moment de l'escolàstica recull, 
doncs, l'herència filosòfica agustiniana, exemplifi- 
cada, doblement, per sant Anselm, punt de trobada 
de la saviesa patrística, rica en els temes centrals de 
la sistemàtica medieval, i els membres de l'escola 
de Sant Víctor, l'especulació de la qual, subordi- 
nada al misticisme, no és en absolut aliena a una 
elaboració teològica pendent, en tot moment, de 
les arts liberals i de la decisiva incidència de la di- 
alèctica. 

Latransmissiósemíitica 
del pensament grec 


entre tenia lloc a Europa el reassentament 

dels pobles invasors en l'àmbit geogràfic del 
que havia sigut l'Imperi romà occidental, un altre 
poble de singular vitalitat i amb una civilització 
pròpia es faria amo i senyor d'una bona part de 
l'Imperi oriental, a més de considerables parcel- 
les territorials del primer al nord d'Àfrica i a la 
península Ibèrica. A impulsos de la predicació de 
Mahoma (570-632), i tot seguit després de la seva 
mort, començà l'expansió d'un poble, nòmada 
de origen, el poble àrab, el qual, fidel a la tradició 
monoteista de l'Alcorà, elevaria una extraordinària 
cultura i contribuiria decisivament a renovar Pin- 
terès d'Occident per la filosofia grega. La meitat 
oriental de l'Imperi era grega, no llatina, en la seva 
llengua i en la seva cultura. Així, des el segle VI van 
ser els àrabs i el que quedava de l'Imperi bizantí els 
que conservaren les residuals literatura, ciència i fi- 
losofia gregues, que foren trameses entre els segles 
XIi Xn a l'Occident cristià fins a la plena recepció 
durant el segle XII. 

La marea islàmica progressà amb rapidesa des 
de la conquesta de Síria el 636. Pèrsia va caure 
el 650, l'Índia fou envaida el 664 i Constantino- 
ble va patir el primer dels diversos setges el 669. 

Posteriorment, el nord de l'Àfrica i Espanya foren 
ocupats al començament del segle VIII, si bé la seva 
carrera cap al nord fou frenada per Carles Mar- 
tell a Poitiers (732), tot i que per un cert període 
dominaren una part de Sicília i la Itàlia meridio- 
nal. La nova religió simplificava àmpliament en el 
seu llibre la casuística bíblica, prohibia les imatges 
—igual que els nestorians— i animava la guerra de 
conquesta, quelcom que hom considerà seriosa- 
ment, en constatar la debilitat dels seus enemics, 
com un mèrit religiós. A la mort d'Alí, gendre del 
profeta, els seguidors de Mahoma es dividiren en 
dues sectes, sunnita i xiita. La primera fou la més 
nombrosa i ho ha continuat essent fins als nostres 
dies, mentre que la segona, una minoria fidel a Alí i 
oposada a la dinastia dels omeies, era religiosament 
integrista i S'acomodà amb facilitat entre els per- 
ses, on la doctrina de Mahoma assolí una superior 
audiència i una sistematització teològica que no era 
inicialment de preveure. 

Malgrat que no és comparable la cultura aràbiga 
amb els seus predecessors grecs quant a la capacitat 
de crear idees, la seva aportació al saber destaca en 
el desplegament de la trigonometria, emprada amb 
fins astronòmics, en l'aritmètica i en l'àlgebra. El 
matemàtic àrab més important fou al-Rhvvarazmí, 
que a principis del segle IX redactà un tractat sobre 
els mètodes de càlcul que veuria la traducció al lla- 
tí medieval en el segle XI amb el títol Algoriti de 
numero Indrum, on el primer terme és clarament la 

corrupció europea del seu nom. Pel que fa a P'astro- 
nomia, els àrabs s'havien quedat amb la teoria pto- 
lemaica dels epicicles, si bé ja en el segle XI Algat- 
zell de Toledo formulà la indicació que les òrbites 
planetàries podien ser el-líptiques, una observació 
que, per desgràcia, ningú no va admetre. L'àlgebra, 
iniciada pels grecs alexandrins, fou continuada pels 
seguidors de Mahoma, igual que l'alquímia i la me- 
dicina. Í, pel que fa a la filosofia, allò que els àrabs i 
els jueus varen transmetre a l'Occident cristià pro- 
cedia de Síria i, en concret, del cristianisme nesto- 
rià, del qual havia sorgit l'escola d'Antioquia. Els 
pensadors musulmans, d'origen no semític, sinó ari 
de majoria, trobaren una part dels seus mètodes i 
dels seus temes de reflexió en les obres gregues que 
els nestorians havien traduit des del segle VI al si- 
ríac i a l'àrab, degut a l'admiració que sentien per 
Aristòtil La seva interpretació comprenia fonts ne- 
oplatòniques com el Liber de causis, procedent dels 
Elemente theologicee de Procle i la Theologia d'Aris- 
tòtil, a més de parts significatives de les Emneades IV 
i V de Plotí. En consequència, en haver-se traduit 
a l'àrab els pensadors grecs a partir de la versió si- 
ríaca nestoriana, es produí una certa confusió en 
el pensament semític sobre Aristòtil, que en arribar 
als paisos cristians va condicionar la reflexió crítica 
de l'antigor, en què no hi havia una clara delimita- 
ció del triple corrent del platonisme, aristotelisme i 
neoplatonisme. 


5 Bréhier (1988: 494 i ss.). 

No obstant això, per entendre la rellevància 
de la filosofia àrab i jueva pel pensament occi- 
dental, cal recordar que les dues compartien amb 
aquest la naturalesa dels problemes tractats, és a 
dir, emanatisme, unitat de l'enteniment, eternitat 
de la matèria i relacions entre raó i autoritat, per 
la qual cosa hom pot parlar també, legítimament, 
d'una escolàstica a l'àmbit semític, que es nodreix 
de la filosofia grega. De fet, l'activitat especulativa 
va néixer entre els musulmans quan van sentir la 
necessitat d'interpretar unes determinades creen- 
ces de l'Alcorà referides al lliure albir de l'home 
enfront de la voluntat divina, un tema debatut ex 
abundantia a la cultura cristiana. 

Avicenna (Ibn Sina) 


ls primers noms de la filosofia àrab, al-Rin- 

dí (800-872) i al-Farabí (7950), insisteixen 
a propugnar un sincretisme de Plató i Aristòtil i 
anticipen, en especial al-Farabí, les posteriors sis- 
tematitzacions dels pensadors aràbics. En tot cas, 
el primer filòsof realment important en la tramesa 
semítica del pensament grec a la cultura cristiana 
és el persa Ibn Sina, conegut per l'escolàstica lla- 
tina amb el nom d'Avicenna (0980-1037). Home 
d'un saber enciclopèdic, exercí la medicina i begué 
de la metafísica aristotèlica filtrada per un tractat 
d'al-Farabí que la comentava des d'una considera- 
ble perspectiva plotiniana. El cèlebre Cànon de la 
medicina fou traduit a finals del segle xin per Gerard 
de Cremona, una època en la qual Domènec Gun- 
disalvus i Abraham Ibn Daud (Avendaut) traduien 
la Lògica, la Metafísica, el De celo i una part de la 
Física, una activitat gràcies a la qual Europa va po- 
der conèixer la quasi totalitat dels textos d'Aristòtil. 

L'obra filosòfica d'Avicenna més coneguda i 
parcialment traduida al llatí és una enciclopèdia 
de divuit volums titulada alSchijà (La curació), 
en la qual exposa un pensament aristotèlic gene- 
rosament tenyit de neoplatonisme. L'univers, únic 
efecte del Déu etern, ve explicat en funció del con- 
cepte d'emanació, que comprèn el que és múltiple 
a partir de l'u. Que dedueix l'existència d'allò pos- 

sible, allò l'essència del qual difereix de la seva 
existència, a partir del que és necessari, l'ésser que 
existeix en virtut de la seva essència, Déu. D'ell, 
que només coneix l'universal, se'n deriva una je- 
rarquia d'intel-ligències en què, en el cas de la més 
elevada, en la contemplació de Déu emana la sego- 
na intel-ligència, la qual, al seu torn, genera l'ànima 
de l'esfera celestial que comprèn l'univers. 

En el procés descendent fins a les últimes subs- 
tàncies separades, Avicenna conclou en l'enteni- 
ment agent, la dècima intel-ligència, que té una 
doble funció en el món sensible, cosmològica, com 
a donant de les formes en la natura, i gnoseològica, 
en tant que prepara l'enteniment possible per rebre 
les espècies intel-ligibles i permet que un enteni- 
ment humà pugui conèixer així mitjançant l'abs- 
tracció. 

La distinció entre l'essència i el possible dugué 
Avicenna a predicar l'accidentalitat de l'existència 
en relació amb l'essència, en advertir el caràcter 
no analític de l'existència. De l'examen per l'en- 
teniment de les notes distintives d'una essència no 
era possible trobar-hi l'existència com a element 
constitutiu. Arrenca, doncs, aquí, l'essencialisme 
metafísic, segons el qual el primer que cau sota la 
consideració de l'enteniment humà és l'ens, el pri- 
mer intel-ligible. Tot allò —diu Avicenna— que no 
inclou necessàriament l'existència en el contingut 
de la seva essència, és a dir, tot el que no és l'ens ne- 
cessari, no té l'ésser com un constitutiu essencial, 

com que no és admissible que pugui seguir-se de 
l'essència com una realitat que l'exigeix, resta que 
aquestes realitats existeixen per a altri. Ara bé, el 
que té l'ésser per a altri, no el té essencialment. Per 
tant, l'existència serà quelcom que atribuim a les 
coses i els és donada com un predicat accidental, 
extrínsec al que són, com el blanc o el negre, que 
no difereixen per la diversitat dels subjectes d'in- 
hesió. 

Les essències expressen exactament la realitat 
i el seu ordre, tot allò que hom concep separada- 
ment com distint d'altra cosa. Referida a la diferent 
manera de ser de l'ànima respecte del cos, prova la 
seva independència mútua i entitativa diferència, 
com més endavant raonarà Descartes a la quarta 
part del Discurs del mètode. 

La influència d'Avicenna entre els segles XII i 
XIV fou considerable. A través dels comentaris fets 
pels seguidors de sant Tomàs d'Aquino, molt deu- 
tor d'Avicenna, l'essencialisme del pensador persa 
contribuí a generalitzar la divisió clàssica de la filo- 
sofia derivada d'Aristòtil, enriquí la reflexió sobre 
l'enteniment agent i potencià els posteriors debats 
entorn de la distinció de l'essència i l'existència 
fins als plantejaments de Duns Escot. 

Averrozms (Ibn Ruixd) 


lo. gran filòsof pertanyent a la tradició semí- 
tica que cal considerar és Ibn Ruixd o Averrois 
(1126-1198). Oriúnd de Còrdova i deixeble d'Ibn 
Tufayl (71185), l'autor del Filòsof autodidacte, que 
l'introduí a la cort, procedia d'una família aristo- 
cràtica, exercí de jutge o cadí a Sevilla i a Còrdova 
i, després d'haver gaudit d'una bona relació amb 
el tron, fou acusat d'heretgia i desterrat al Mar- 
roc, on va morir. La seva obra comprèn un impor- 
tant nombre d'escrits de medicina i astronomia, a 
més dels Comentaris a Aristòtil, que centren el seu 
treball pròpiament filosòfic, gràcies al qual rebé la 
qualificació de comentador per excel:lència al si de 
l'escolàstica llatina. En el conjunt de la seva obra 
destaca, a més, La destrucció de la destrucció, en po- 
lèmica a la Destrucció dels filòsofs, d'al-Ghazalí, i Fo- 
nament de concòrdia entre la revelació i la ciència. 

El propòsit d'Averrois sembla que és doble. 
D'una banda, precisar amb la màxima exactitud 
possible les relacions entre la filosofia i la religió, 
una problemàtica estrictament paral-lela a la que 
ocupava els pensadors cristians. De l'altra, restau- 
rar el sentit autèntic del pensament aristotèlic en- 
front de les interpretacions d'al-Farabí i Avicenna, 
mentre mirava de reivindicar el paper de la filosofia 
contra els atacs d'al-Ghazalí. Pel que fa al primer 
punt, Averrois, i sobretot l'averroisme llatí, s'ha vist 

associat amb l'anomenada doctrina de la doble veri- 
tat. Com que només uns pocs són capaços de com- 
prendre les argumentacions racionals a favor de les 
veritats religioses, mentre la immensa majoria dels 
creients s'acontenta amb l'acceptació de la tradi- 
ció religiosa en la interpretació senzilla, unes certes 
proposicions filosòficament correctes no podrien 
sostenir-se per la fe. Tanmateix, Averrois mai no va 
admetre que hi hagués dues veritats, ben al contra- 
ri, defensà sempre que religió i filosofia fan referèn- 
cia a la mateixa i única veritat sense contradicció 
entre elles. La filosofia pertany al món especulatiu, 
és un saber apodíctic: la religió correspon, en canvi, 
al món de l'acció que troba satisfacció, en l'àmbit 
teològic, amb arguments versemblants i probables. 

La fe s'adreça a tres classes de persones: els ci- 
entífics, els teòlegs i els senzills creients, però la ve- 
ritat s'ha d'explicar per la correcta jerarquia de les 
tres maneres de coneixement, el cim de les quals 
és la filosofia. Averrois no professà mai la tesi que 
les conclusions contradictòries poguessin ser si- 
multàniament veritables. Raó i fe, religió i filosofia 
coincideixen, en tot cas, en el Profeta i reconeix, 
com a molt, la possibilitat de comprendre com a 
necessàries per a la raó algunes proposicions que, 
no obstant això, no admet per a la fe. 

Pel que fa al segon punt, l'esforç per purificar 
Aristòtil d'elements aliens és del tot inequívoc, 
malgrat la innegable herència, doblement moral, 
del neoplatonisme i del corrent sufí. Averrois en- 

tenia per filosofia primera el coneixement de Déu i 
d'aquelles substàncies separades del món sensible. 
A diferència d'Avicenna, orientat al vessant onto- 
lògic de la metafísica en fer del seu subjecte propi 
l'ens com a ens, Averrois insisteix en la dimensió 
teològica plenament congruent amb la seva in- 
terpretació immanentista d'Aristòtil i amb la seva 
concepció cosmològica de la divinitat. Sostenir 
DP'eternitat del món, el moviment i la matèria, no és 
per ell contradictori amb el fet de la seva producció 
per Déu com a emanació d'un primer principi cre- 
ador. Tot partint de Déu i del món com a úniques 
realitats, el filòsof conclou en una eterna i constant 
creació de l'univers que n'exclou qualsevol inici en 
el temps. 

Respecte a la seva doctrina de l'enteniment, 
que l'escolàstica considerà típica de l'averroisme, 
el pensador va sostenir que tota intel-lecció huma- 
na és una participació en un sol enteniment agent. 
Comprenem perquè som partícips, d'alguna ma- 
nera, de l'objecte comprès per la seva presència 
en nosaltres. Contradient la interpretació tradici- 
onal des d'al-Rindí i Ibn Tufayl, que feia de l'en- 
teniment agent l'última emanació divina, és a dir, 
una substància separada de la matèria i també de 
l'ànima humana, Averrois parla d'un enteniment 
únic en tots els individus com quelcom que l'en- 
teniment agent ha comunicat a les seves ànimes, i 
un enteniment material o hilar que es multiplica en 
els diversos individus d'una manera anàloga a com 

la llum solar s'estén i s'escampa entre tots els és- 
sers que il-'lumina. Si l'home és capaç d'orientar-se 
amb saviesa envers el que constitueix la seva fi, la 
felicitat, sabrà conrear aquesta disposició de l'intel- 
lecte material, comú a tots els homes, per aplicar 
la seva capacitat reflexiva i endinsar-se en el camí 
de Déu. No obstant això, l'ànima, la forma del cos, 
només posseeix el material de les representacions 
de les quals extrau per abstracció els conceptes. La 
funció de l'enteniment agent és actualitzar les for- 
mes en la consciència humana i en el món sensible. 
L'enteniment agent és la causa eficient i formal del 
nostre coneixement. Quan la potència imaginativa 
humana es nodreix d'imatges per l'operació dels 
sentits, proporciona aquestes imatges a l'enteni- 
ment passiu o material. Les formes o essències, 
que existeixen potencialment en aquest material, 
són actualitzades per l'enteniment agent, de la qual 
cosa resulta que la consciència humana funcioni 
amb conceptes, judicis i inferències. 

Monisme de l'enteniment, d'una banda, i adap- 
tació de la doctrina hilemòrfica, de l'altra, sembla 
que es combinen en l'explicació d'Averrois quan 
sosté la unitat de l'enteniment possible en atribuir 
a la individualitat sensible de l'home un caràcter 
material i corruptible, del qual se segueix la nega- 
ció de la immortalitat personal en negar, prèvia- 
ment, la individualitat de l'element espiritual que 
hi ha en l'ésser humà. 

Per tal de salvar la incompatibilitat de les tesis 
averroistes amb la doctrina cristiana, Siger de Bra- 
bant defensà la tesi de la doble veritat, abans es- 
mentada, segons la qual hi ha una veritat religiosa 
i una veritat filosòfica, que seguiren una majoria 
dels defensors europeus de l'averroisme. L'Església 
va condemnar les tesis de la unitat de l'enteniment, 
d'una banda, i la teoria de la doble veritat, de Pal- 
tra, el 1270 i el 1277. 

La filosofia jueva 


JE uess lligada a la problemàtica plantejada 
a les escoles aràbiga i llatina, per bé que con- 
dicionada per la forta empremta de la seva tradició 
religiosa, la filosofia jueva començà a formar-se so- 
bre les dades del pensament grec a partir del mo- 
ment en què examinà la relació entre l'home i Déu 
a través de la llei amb un enfocament racional. Ho 
feu també des de la càbala, una saviesa esotèrica 
que es pretenia revelada per Déu a Moisès, trans- 
mesa oralment i recollida en el Llibre de la Creació 
(Séfer Yetsirà) i en el Zohar o Esplendor, arribats a 
Espanya a finals del segle XI. Aquest darrer obe- 
ia al corrent teosòfic amb concepcions pròximes 
a l'emanatisme neoplatònic, segons el qual Déu, 
com a unitat primària, és una realitat sense límits 
(ein sof o no ser) i la creació de l'univers a partir 
d'aquest il-limitat, una emanació de totes les coses 
que es manifesta en forces o substàncies intermè- 
dies numèriques (sefirot), l'última de les quals és la 
matèria, per si mateixa principi del mal. 

A la vora de la tradició pròpiament jueva, que 
en l'àmbit de la càbala conclou en una mena de 
panteisme nihilista pròxim a la gnosi, té lloc així 
mateix la recepció d'un seguit de doctrines pro- 
cedents de la filosofia helenística i, en concret, de 
Filó d'Alexandria. És a dir, l'Òrbita del judaisme 
hel-lenitzat, l'exègesi del qual era plena d'elements 

platònics i estoics, que van influir en la comunitat 
cristiana d'Alexandria no menys que en la mateixa 
cultura hebrea. 

Els primers noms del pensament jueu són els 
d'Isaac Israeli (845-940) i el poeta egipci Saadia 
(892-942). Israeli esdevingué cèlebre per la seva 
obra compiladora i per la seva definició de la ve- 
ritat al Llibre de les definicions —adequatio rei et 
intellectus—, que recolliria lP'escolàstica llatina del 
segle XII. Saadia centrà la seva reflexió al voltant 
del principi temporal del món com a punt de parti- 
da per elevar-se al Déu creador. Ara bé, les figures 
de més relleu en aquesta tradició filosòfica es tro- 
ben al domini cultural de l'Espanya musulmana, 
que utilitza la llengua àrab com a eina de treball. 
Shlomo ibn Yehuda ibn Gabirol, citat també com 
a Avicebró (1020-1070), era de Màlaga, estudià a 
Saragossa i és conegut sobretot pel seu text Font 
de la vida, només conservat en les versions hebrea 
i llatina, per bé que l'original era en llengua àrab. 

Una vegada més, assistim a la renovada presèn- 
cia de la influència neoplatònica superposada a la 
doctrina hilemòrfica per donar raó de l'univers. En 
el món, la matèria, graduada des de l'àmbit de les 
intel-ligències fins a l'ànima humana, és present en 
tots els graons de l'escala ontològica i és el consti- 
tutiu de la multiplicitat enfront de la unitat divina. 
De la forma pura que és Déu n'emana una sèrie 
successiva de forces, la primera de les quals és la 
voluntat com a font de vida i original impuls de tot 

l'univers. Al seu torn, de la voluntat procedeixen la 
forma, sempre unida a la matèria en les substàncies 
creades, l'enteniment universal o intel-ligència de 
la qual emana l'ànima, i la natura, que hi té P'ori- 
gen. Els éssers arriben a un superior grau de per- 
fecció pel major apropament al principi suprem, és 
a dir, gràcies al major nivell d'unitat essencial, que 
els fa també més intel-ligibles. 

És comprensible que una doctrina com aquesta 
havia d'impressionar favorablement uns certs pen- 
sadors cristians que apreciaven un univers descrit 
a partir d'una voluntat assimilable com a primera 
hipòstasi de Déu o com a Déu mateix, primer prin- 
cipi creador de tot. Guillem d'Aulvèrnia, Alexan- 
dre de Hales i sant Bonaventura són pensadors que 
recolliren aquesta perspectiva voluntarista, més 
compatible amb l'agustinisme que els inspirava 
que amb el naturalisme d'Avicenna. 

El segon gran autor del corrent jueu, així ma- 
teix molt influent en el pensament del segle XII, és 
Moisès ben Maimon o Maimònides (1135-1204), 
natural de Còrdova, on es formà en mitjans jueus 
i àrabs i en la lectura de la Bíblia i el Talmud. La 
irrupció dels invasors almohades al sud de la pe- 
nínsula Ibèrica el forçà a emigrar juntament amb 
la seva família, primer al nord-oest de l'Àfrica i 
posteriorment a Egipte. A la ciutat del Caire hi 
exercí la medicina i el comerç, rebé honors del sul- 
tà Saladí i morí a punt de complir els setanta anys 
sense haver tornat a la seva pàtria. 

La seva obra més important és La guia dels in- 
decisos, on indica amb aquest nom els creients que 
xoquen amb la religió a partir dels seus estudis, 
o també aquells que, sense dubtar de la seva fe 
religiosa, se senten perplexos davant de les expres- 
sions ambigúes i les representacions antropomòrfi- 
ques de Déu i contingudes a les escriptures. Influit 
per Averrois, la preocupació principal de Maimò- 
nides fou conciliar la filosofia i la fe, tot havent 
centrat en Déu, igual que Averrois, l'objecte de la 
metafísica. Tanmateix, degut a la generalitzada pre- 
sència del neoplatonisme en el conjunt de la tradi- 
ció semítica, Maimònides no creu que Déu pugui 
ser conegut pel seus atributs positius i substancials 
i s'inclina per apropar-s'hi mitjançant el concepte 
de providència i, en consequència, per les operaci- 
ons divines respecte de l'univers creat en el temps 
—enfront de la visió aristotèlica d'un univers i una 
matèria eterns—, tot insistint en la transcendència 
de Déu en relació amb totes les perfeccions predi- 
cables. 

Maimònides defensava que l'experiència sen- 
sible i l'enteniment duen a afirmar la fe, a la qual 
reserva en definitiva l'última paraula en cas de 
conflicte amb la interpretació racional. En tot cas, la 
filosofia sempre ha de poder demostrar la possibilitat 
d'admetre les veritats revelades, val a dir que cap no 
és absurda des del punt de vista de la raó. 

En relació amb el tema antropològic, sostenia 
que l'ànima racional és l'enteniment passiu o ma- 

terial present en els cossos i perible com ell, si bé 
actualitzable per l'acció de l'enteniment agent, u i 
separat de tots els intel:lectes individuals. De fet, és 
la mateixa doctrina d'Avicenna, a la qual aporta, 
no obstant això, la correcció seguent: la iniciativa 
del conèixer es troba no en l'acció de l'enteniment 
agent, com era habitual de pensar, sinó en la dis- 
posició humana, en variable mesura, d'una matèria 
preparada per rebre'n l'acció, provinent de l'esfera 
lunar. Tornat envers ell, l'home assoleix un cabal 
de saber que, després de la mort, s'haurà d'incor- 
porar a l'enteniment agent, el seu origen, el qual 
sembla que reserva la salvació al savi, en la línia del 
més estricte intel-lectualisme. 

Tota aquesta triple activitat de traducció, co- 
mentari i elaboració doctrinal d'obres procedents 
de la cultura hel:lènica va fer arribar a l'Occident 
cristià una part substantiva de la filosofia grega. 
Va permetre sistematitzar el pensament d'Aristò- 
til, només conegut fins al segle XI pels escrits de 
lògica, i enriquir el tradicional esquema del trí- 
vium i el quadrívium. La filosofia, gràcies a això, va 
aconseguir un contingut propi i va delimitar amb 
millor precisió el seu àmbit respecte a la teologia, 
mentre s'estaven obrint nous camins hermenèutics 
als tractats sobre l'ànima, la immortalitat, el finit 
i la contingència, temes que de seguida debateren 
les escoles dominica i franciscana a la plenitud de 
l'edat mitjana. Una plètora en què no solament 
se separa el que és temporal del domini teològic, 

sinó que s'atorga a l'univers temporal un interès 
renovat. N'és testimoni l'obra de Joaquim de Fiore 
(1145-1202) i l'atenció a la natura per part dels es- 
tudiosos d'Oxford i per Albert de Bollstàdt al camp 
especulatiu, així com per la floració de l'art gòtic al 
camp de l'estètica. 

El segle XIII 


I segle XI representa l'autèntica culminació de 

l'edat mitjana a uns quants nivells. És el segle 
que coneix el màxim apogeu del poder papal i de 
l'Església en general, quan els pontífexs més repre- 
sentatius en la jerarquia catòlica —Innocenci III, 
Gregori IX, Innocenci IV, sant Gregori X— ani- 
men croades, reconeixen nous ordes religiosos i fo- 
menten la vida cultural. Una vida que, així mateix, 
esdevé progressivament secular a través de les uni- 
versitats que van apareixent. La creixent dimensió i 
empenta de les ciutats mercantils, a Itàlia i a Flan- 
des, sobretot, afavoreix un actiu procés d'enriqui- 
ment i d'intercanvi d'idees, centrat en el París de 
Felip August, un lloc atractiu per a tots els homes 
interessats per la cultura, que empraven el llatí, en 
la forma relativament simplificada, com a eina de 
comunicació científica. 

Innocenci II, papa entre 1198 i 1216, va fun- 
dar la Inquisició, va donar els estatuts a la Uni- 
versitat de París i va confirmar els esmentats ordes 
de dominics i franciscans, al servei d'una ortodòxia 
que havia de combatre l'extensió de les heretgies. 
El context històric ve marcat pel permanent con- 
flicte entre el papat i l'Imperi i pel llastimós con- 
trast entre una prèdica religiosa moralment elevada 
i una pràctica usualment corrupta. 

Les sectes herètiques de més relleu, càtars i 
valdesos, representaven, de temps ençà, la reac- 
ció violenta contra la immoralitat del clergat i la 
reivindicació de les virtuts de pobresa i castedat, 
totes dues durament maltractades. Els càtars, ano- 
menats albigesos al sud de França, eren dualistes i 
recollien aspectes de la doctrina gnòstica, mentre 
que els deixebles de Pere Valdès feien èmfasi en la 
pobresa voluntària i en la lliure predicació de les 
escriptures. Quan va aparèixer l'orde de sant Fran- 
cesc d'Assís (1181-1226), els seguidors del funda- 
dor tingueren problemes per llur semblança amb 
els valdesos, si bé el papat mostrà prou sentit comú 
per reconèixer la vàlua dels framenors, que patirien 
la primera crisi a la mort de sant Francesc. 

En el segle XI es consolida la burgesia a de- 
terminats punts d'Europa, com els Paisos Baixos, 
algunes ciutats del nord d'Alemanya —que ajuda- 
ren a crear la Lliga Hanseàtica—, unes certes àrees 
d'Itàlia i el nord de França. A Anglaterra, l'atorga- 
ment de la Carta Magna i l'inici de la Cambra dels 
comuns obre el procés que culminarà en la primera 
monarquia parlamentària. El segle de les catedrals 
gòtiques i del cicle literari d'Artur, Carlemany i els 
Nibelungs és també el de Frederic HI Hohenstau- 
fen (seupor mundi), un dels monarques més interes- 
sants, cultes i actius de l'edat mitjana, de Lluís IX 
de França, i d'Alfons X el Savi, de Castella i Lleó. 

En l'ordre de les idees, l'escolasticisme arriba a 
la maduresa doctrinal i a una elaborada formalitza- 

ció tècnica amb les grans figures d'Albert el Gran i 
sant Tomàs d'Aquino. A l'àrea britànica, la segona 
escola franciscana ajunta l'experimentalisme mate- 
màtic de Roger Bacon i físic de Robert Grosseteste 
amb la metafísica de Joan Duns Escot. El fet més 
important de la filosofia del segle és la incorpora- 
ció decidida de l'aristotelisme en la gran obra dels 
pensadors dominics. A pesar del recel del poder 
eclesiàstic en relació amb Aristòtil, basat en la falta 
d'adequació del seu pensament a la concepció cris- 
tiana del món, d'una banda, i en raó de la interpre- 
tació averroista del filòsof grec, de l'altra, l'orde de 
sant Domènec, des d'Albert el Gran, va denunciar 
Paverroisme com una deformació d'Aristòtil, alho- 
ra que en preparava la integració en la síntesi que 
durà a terme sant Tomàs d'Aquino. 

Una de les primeres conseqúències doctrinals 
de la recepció de l'aristotelisme fou la gènesi de 
l'anomenat averroisme llatí. Alguns clergues de la 
Facultat d'Arts parisenca tractaren d'assegurar 
l'autonomia de la seva tasca filosòfica com a reflexió 
sobre el discurs racional, tot delimitant-ne el camp 
en relació amb l'àmbit de la fe. Una delimitació 
que també ho era de principis i mètodes. D'una 
banda, teníem l'ordre teològic sota l'autoritat dels 
pares i doctors de l'Església, de l'altra, apareixia la 
filosofia sota l'autoritat de la raó, la més perfecta 
expressió de la qual era l'obra del pensador per ex- 
cel-lència, Aristòtil, i el comentador per antonomà- 
sia, Averrois, que sempre havia defensat la unitat 

de la veritat. No obstant això, segons Siger de Bra- 
bant, hom podia arribar mitjançant la reflexió filo- 
sòfica a determinades conclusions, com la unitat de 
l'enteniment i l'eternitat del món i del moviment, 
contràries a les veritats de la fe revelada. Del curs 
necessari de l'univers se'n derivava la superfluitat 
de la noció de creació i el determinisme de les ac- 
cions humanes sotmeses al cicle dels astres i de les 
constel:lacions, una herència directa de l'astrolo- 
gia semítica. Tot seguint aquest rastre, Siger ense- 
nyava que Déu no és la causa eficient de les coses, 
sinó només la causa final. El bisbe de París Esteve 
Tempier va condemnar quinze proposicions aristo- 
telicoaverroistes el 1270 i dues-centes dinou més 
set anys després, referides sobretot a l'eternitat del 
món i a la negació de la providència, així com a les 
del lliure albir, la immortalitat de l'ànima i la tesi 
de la doble veritat. 

Els anglesos, en canvi, parcialment seguidors 
del material científic d'Aristòtil, en particular la 
Física, no varen patir de la mateixa manera la po- 
lèmica antiaristotèlica. La tradició filosòfica i la 
teològica van deixar de banda allò autènticament 
aristotèlic i van assimilar millor el platonisme com- 
binat amb una renovació de les ciències de la na- 
tura, com es veu clarament entre els fundadors de 
l'escola d'Oxford. Robert de Lincoln traduí les 
Ètiques d'Aristòtil cap a la meitat del segle, quan 
París ja disposava d'una traducció de la Metafísi- 
ca, segons un text procedent de Constantinoble i 

a Pàdua hi havia una versió llatina de la mateixa 
obra des del final de la centúria anterior. Bartomeu 
de Messina havia traduit l'Ética major a la cort de 
Manfred de Sicília, mentre VVillem van MoerbeRe 
(1215-1286) treballava sobre el text grec i propor- 
cionava a Tomàs d'Aquino la majoria de les obres 
d'Aristòtil que el filòsof dominic estudiaria amb 
profunditat. Això passava quan havia remès un Xic 
la marea de prohibicions contra el pensador ma- 
cedoni i es reconeixia la feina realitzada pels co- 
mentaristes i teòlegs. L'any 1231 Gregori IX havia 
renovat la prohibició, per bé que amb l'encàrrec 
que una comissió revisés els possibles errors en els 
llibres de física. És cert que un parell de vegades 
fou reiterada la condemna pels successius papes 
fins al 1263. Tanmateix, era massa tard per con- 
tenir l'auge de l'aristotelisme, integrat amb èxit en 
les Summes d'Albert i de Tomàs d'Aquino. L'aristo- 
telisme havia penetrat arreu de les universitats com 
París, Oxford, Tolosa i Salamanca, i també en els 
grans ordes religiosos reiteradament esmentats, Si 
bé en diversos graus d'acceptació, com més enda- 
Vant veurem. 

Albert el Gran 


Ibert de Bollstàdt o de Colònia, com el conei- 
ien els seus contemporanis, també anomenat 
Doctor Umversalis (1206-1280), va néixer a Lauin- 
gen (Suàbia), de família noble, ingressà a l'orde de 
sant Domènec després d'estudiar les arts liberals i 
professà en les càtedres de Colònia —on un dels 
seus alumnes fou Tomàs d'Aquino—, Friburg, Ra- 
tisbona i Estrasburg. Entre els anys 1245 i 1248, 
fou magister in sacra pagina, és a dir, en teologia, 
a la Universitat de París. Hi va iniciar una àmplia 
labor erudita que comprèn comentaris als pares de 
l'Església, en especial a sant Agustí, i als pensadors 
àrabs i jueus. Provincial del seu orde i bisbe de Ra- 
tisbona, va desplegar una intensa activitat com a 
mestre i com a defensor de l'orde de predicadors, 
així com legat pontifici del papa Urbà IV. Comen- 
tador de quasi totes les obres d'Aristòtil, va escriu- 
re textos de lògica, física, matemàtica i, en l'àmbit 
teològic, un Comentari a les Sentències i una Summa 
teològica. 

Albert és el primer autor que ha reunit i orde- 
nat els materials procedents de l'aristotelisme en 
el marc de l'ortodòxia i ha delimitat amb precisió 
el camp corresponent al saber racional i filosòfic 
d'aquell altre que competeix a l'ordre de la teo- 
logia. Això és clar pel que fa a la seva convicció 
de la impossibilitat de demostrar racionalment els 

misteris de la revelació cristiana. És cert que on la 
raó no arriba la fe pot dir-hi l'última paraula, però 
vés necessari, afirma Albert, dveure amb raons i 
sillogismes quina és l'opinió que hem d'acceptar 
i defensar. Per tant, no parlarem del que ens ense- 
nya la nostra religió, ni admetrem res que no pugui 
ser demostrat mitjançant un sil-logismeo (De umita- 
te intellectu, 1). Així que es tracta d'operar dins de 
l'esfera de la filosofia amb l'eina de la raó i des de 
l'experiència, de treballar en el camp de la demos- 
tració sense confondre doctrines ni els principis te- 
ològics i filosòfics. Aquesta esfera ve representada 
exemplarment, segons Albert de Colònia, per Aris- 
tòtil, com ho era també segons Averrois. 

Ara bé, Albert pensa que la raó filosòfica només 
pot procedir dels efectes a les causes, per la qual 
cosa el nostre accés racional a Déu ha de passar pel 
món sensible, amb la consegúent prevalença de les 
proves cosmològiques sobre les ontològiques. Cosa 
que no és sorprenent si tenim present l'atenció que 
sempre li va merèixer l'estudi de la natura. En Déu 
hi resideixen les idees o raons de totes les coses cre- 
ades, i això ens remet a una certa barreja d'elements 
aristotèlics i neoplatònics en la seva obra que fan 
pensar en una metafísica essencialista, en la mesura 
que se'n pugui parlar. En apropiar-se de la distinció 
provinent de Boeci i d'Avicenna entre la forma o es- 
sència (quo est) i l'existència (quod est), Albert distin- 
geix l'essència específica de les coses independents 
i anterior a la realització en l'univers espaciotempo- 

ral (ante rem) dels nostres conceptes com quelcom 
propi de la ment (post rem) i del que és individual 
com una concreció de l'essència (171 re). 

Tot seguint també l'aristotelisme en l'ordre 
antropològic, Albert s'inclina a favor del principi 
d'individuació per la matèria com a substrat de 
l'essència. (La matèria acompanya tot el que és una 
cosa determinada, ja que ella és la que, en les subs- 
tàncies sensibles, ve determinada per la quantitat i 
per la qualitat sensible. Ni l'una ni l'altra es troben 
en la forma. Si les dues es troben en una substància 
composta de matèria i forma, ho fan a causa de la 
matèria) (Metafísica, XI, 1, 7). Preocupat pel pro- 
blema de la immortalitat personal, exclòs en la in- 
terpretació averroista de l'enteniment agent, Albert 
de Colònia afirma el caràcter de l'ànima racional 
com la forma única del compost humà, com allò 
que, en donar vida al cos, és el timoner o pilot, per 
més que, en si mateixa, com deia Plató, sigui ves- 
perit incorpori i sempre vida) (Summa Theologica, 
I, 12, q. 69). Albert el Gran és, realment, qui ha 
preparat el camí a la formidable tasca del seu dei- 
xeble Tomàs d'Aquino, però això no exhaureix la 
vàlua de la seva obra. L'influx d'aquesta obra, en 
la mesura que és deutora de la patrística i del neo- 
platonisme, anticipa orientacions posteriors de la 
mística a la baixa edat mitjana en la persona del 
Mestre EcEhart i altres autors del segle XIV. 

Tomàs d'Aquino 


dl. d'Aquino (1225-1274), nascut a Rocca- 
secca, al nord de Nàpols, d'una família noble 
d'origen llombard, fou educat a Montecassino i a 
Nàpols, on va cursar les arts liberals. Ingressà a l'or- 
de de sant Domènec el 1244, no sense haver sofert 
alguns conflictes a casa seva. Els comtes d'Aquino 
no miraven amb bons ulls l'ingrés d'un jove tan 
prometedor en un orde mendicant. Tomàs estudià 
a París entre 1245 i 1248, i després a Colònia, del 
1248 al 1252, sota la guia d'Albert el Gran. Fou 
batxiller i lector a la primera d'aquestes universi- 
tats, rebé el títol de magister theologia i fou promo- 
gut a la càtedra corresponent, tot professant a di- 
verses ciutats d'Itàlia que acollia la cort papal, com 
Anagni, Orvieto, Roma i Viterbo. Allí va conèixer 
l'hel-lenista VVillem van MoerbeRe, gràcies al qual 
aconseguí les traduccions d'Aristòtil realitzades di- 
rectament del text grec. De nou a París, romangué a 
la capital francesa fins al 1272, en polèmica enfront 
dels averroistes de la Facultat d'Arts i dels agustins, 
que pretenien que el condemnessin. Aquest darrer 
any es traslladà a Nàpols, per dirigir els estudis te- 
ològics que el seu orde volia organitzar a la ciutat. 
Cridat, poc més tard, pel papa Gregori X per assis- 
tir al concili de Lió, morí a l'abadia cistercenca de 
Fossanova el 7 de març del 1274. 

La seva àmplia producció comprèn el Comen- 
tari a les sentències de Pere Llombard, el petit i ex- 
traordinari tractat De ente et essentia, a més del De 
veritate, corresponents a la seva segona estada a 
París. Els Comentaris a Aristòtil abracen Metafísi- 
ca, Ètica, Política, De amma, Interpretació, Anali- 
tics posteriors i Comentari al 4Liber de causiso, a més 
del Comentari als tractats teològics de Boeci. Tots 
aquests textos són redactats durant la seva perma- 
nència a Itàlia i a les seves relacions amb VVillem 
van Moerbele. Cal afegir que a la mateixa època 
pertany la Summa contra gentiles (1250-1260). El 
1265 comença la Summa theologica, inacabada a 
causa d'una experiència mística. Consta de tres 
parts i la deixà el 1273. 


Teologia i filosofia 


En l'obra considerable de Tomàs d'Aquino hi sor- 
prèn i alhora impressiona el domini de la dialèctica 
que el du a argumentar d'una manera implacable 
contra l'adversari, sobretot a la Summa theologica, 
sense rastre aparent de la menor emoció i, certa- 
ment, sense cap arrauxament, gairebé sempre amb 
un llenguatge merament formal. En l'ordenació i 
sistematització d'una gran part dels materials pre- 
parats pel seu mestre Albert, cal destacar la distin- 
ció rigorosa de les esferes teològica i filosòfica, la 
doctrina dels universals i la teoria de la llibertat de 
la voluntat, amarats d'una clara preocupació per tal 
de fer comprendre als seus contemporanis el ca- 

ràcter autònom i independent, respecte del dogma, 
del pensament d'Aristòtil, tant com la seva con- 
cordança mútua. La posterior tradició filosòfica ha 
tendit a veure Tomàs d'Aquino com l'home de la 
gran síntesi i equilibri, però l'estimació per l'aris- 
totelisme, en el seu temps, el situà en una rellisco- 
sa proximitat al materialisme avicennià i averrois- 
ta. No endebades, la referida condemna del bisbe 
Tempier d'unes certes tesis aristotelicoaverroistes 
comprenia també determinades tesis de Tomàs al- 
lusives a la individuació per la matèria, la unitat de 
forma en l'home i la indemostrabilitat racional de 
la temporalitat de l'univers. 

És característic del plantejament del nostre autor 
la distinció entre el món propi del saber teològic o 
de les veritats revelades i el saber filosòfic o de les 
veritats accessibles a la raó humana. A l'inici de 
la Summa theologica, Tomàs afirma expressament: 
(Com que la gràcia no destrueix la natura, sinó 
que la perfecciona, és necessari que la raó natural 
serveixi la fe.é Diversament al tarannà, i també a 
la manera de pensar agustiniana, que partia de la 
comprensió de l'existència de Déu com a veritat 
creguda, per cercar després les raons de la creença, 
Tomàs entén que da fe pressuposa el coneixement 
natural, així com la gràcia pressuposa la natura, i 
tota perfecció pressuposa allò que és perfectibleo." 


6 AQUINO, Tomàs d' (1947 i ss.). Suma teològica. Madrid: BAC, 
I, q. 1, a. 8. 


7 AQUINO, Tomàs d' (1947 i ss.: I, q. 2, a. 2). 

És a dir, les veritats estrictament teològiques o 
revelades s'han d'acceptar pel filòsof com a articles 
de fe, però allò que la raó humana pot conèixer 
sobre Déu —assumpte de creença, si es vol, si bé 
també de comprensió racional— no és un article de 
fe, sinó prolegòmens de la fe (preambula fidei). Per 
això Tomàs defensa al màxim les possibilitats de la 
raó filosòfica que, en tot cas, pot ensopegar amb 
veritats que li són inaccessibles o incomprensibles, 
però en cap cas no es veurà anul:lada o menysca- 
bada per elles. La filosofia pot aclarir les veritats 
de la fe i pot també rebatre les objeccions contra 
la fe, si bé amb els principis de la mateixa raó que 
Déu hi ha infós com a autor de la natura humana. 
Quelcom que havia ja indicat l'apòstol sant Pau en 
parlar que l'ésser humà és apte per elevar-se des 
de les coses sensibles fins a Déu mateix (Rm 1,18- 
21). En paraules de Tomàs, dles criatures conduei- 
xen al coneixement de Déu com l'efecte a la seva 
causa. Així, la raó natural no pot conèixer de Déu 
més que allò que per necessitat li correspon com a 
principi de totes les coses existents). $ Pot concloure 
en l'admissió de l'existència de Déu com a causa 
primera i principi necessitant, però no pot dir res, 
parlant per via demostrativa, de l'essència divina, 
un tema reservat als misteris de la fe. (L'enteni- 
ment humà no pot arribar, pel seu poder natural, 
a copsar la substància de Déu, perquè el coneixe- 
ment del nostre intel-lecte, segons la vida present, 


8 AQUINO, Tomàs d'(1947 i ss.: Í, q. 32, ad. 1). 

comença pels sentits. I les coses sensibles no poden 
conduir la nostra intel-ligència a veure-hi la subs- 
tància divina, ja que són efectes que no igualen la 
virtut de la causa." 

Inspirat clarament en Aristòtil en reflexionar 
sobre el mateix concepte de filosofia, entesa com la 
saviesa suprema d'ordre racional, Tomàs la divideix 
en filosofia racional o lògica, filosofia real o natu- 
ral i filosofia moral. Alhora reitera el triple mode 
d'abstracció assenyalat pel pensador grec en física, 
matemàtica i metafísica, amb la novetat que a la 
ciència de l'ens com a ens li pertoca, en estricta si- 
nonímia, el que el filòsof dominic anomena teologia 
filosòfica. En primer lloc, experimentem l'univers 
sensible en l'extensió individual, tot seguit, consi- 
derem en l'extensió en general les relacions i as- 
pectes quantitatius, feta abstracció de les determi- 
nacions individuals, i pensem, finalment, en pures 
determinacions i aspectes formals en contemplar 
l'ens comú a totes les categories que conformen 
el contingut de l'experiència humana. Així ens ele- 
vem a la ciència o filosofia primera, l'objecte de 
la qual és l'ens com a ens. (El nostre enteniment, 
que comprèn les coses materials per abstracció de 
les imatges, arriba, per mitjà de les coses materials 
considerades així, a algun coneixement de les coses 
immaterialsyó 


9 AQUINO, Tomàs d' (1967). Suma contra los gentiles. Madrid: 
BAC, I, 3. 
10 AQuiNo, Tomàs d' (1947 i ss.: I, q. 85, ad. 1). 

És a dir, Tomàs integra el platonisme cristià 
de sant Agustí en la seva teoria del coneixement, 
de base aristotèlica, mentre subscriu a la vegada la 
noció del bé com a difjusivum sui i la doctrina de 
l'escala de perfecció de l'ens en la triple dimen- 
sió d'ésser, vida i intel-ligència. En realitat, Tomàs 
d'Aquino reconeixia la discontinuitat entre la ma- 
nera de conèixer per la raó i la manera de conèixer 
per la fe revelada, però creia, com ho havia cregut 
la tradició neoplatònica, encara ben viva, que en la 
realitat no pot donar-se cap mena de tall entre allò 
que ve donat per la raó i allò que coneixem per re- 
velació. El coneixement, diu Tomàs, té per objecte 
la totalitat de l'ésser i els seus principis més gene- 
rals il'luminats immediatament i intuitivament (iu- 
dicia per se nota) en prendre consciència de l'ésser. 

Perquè el primer que cau sota la nostra con- 
sideració és l'ens, la percepció del qual va inclosa 
en tot allò que l'home aprehèn. Per això, el primer 
principi indemostrable és aquell del qual no es pot 
simultàniament afirmar i negar una mateixa cosa, 
la qual raó recolza en el concepte de ser i no ser. 
I sobre ell descansen tots els altres principis, com 
diu el Filòsof. I, com que l'ésser és el primer que 
se'ns dona amb la raó especulativa, així el bé és el 
primer que cau sota la raó pràctica." 

Si això és així, si el coneixement assoleix l'és- 
ser, s'haurà de donar un àmbit comú a les veritats 
de raó i les veritats de fe. Alguna d'aquestes, com 


11 AQUINO, Tomàs d' (1947 i ss.: I-II, q. 94, ad. 2). 

l'existència de Déu, haurà de ser accessible per via 
demostrativa racional. Convençut de la unitat del 
saber, Tomàs no concep una vertadera contradic- 
ció entre la raó i la fe, entén la compatibilitat de 
l'aristotelisme i la teologia cristiana com l'harmo- 
nia de la veritat revelada amb la veritat racional- 
ment cognoscible. El mateix Agustí havia recone- 
gut que els filòsofs pagans havien dit sovint coses 
veritables, i fins i tot ajustades al que la fe cristiana 
postularia. Calia que els filòsofs cristians reivin- 
diquessin i, si era possible, milloressin tot aquest 
bagatge racional. Aquest era el propòsit central de 
Tomàs d'Aquino quan introduí Aristòtil i la seva 
epistemologia a tall de correcció de l'essencialisme 
platònic, com un imaginatiu i vigorós intent de sal- 
var el sentit de l'afirmació ontològica en la relació 
amb les estructures reals. 

En tot moment, Tomàs arrenca de la prevalen- 
ça de l'afirmació ontològica. Hi ha un eco reiterat 
del doble enunciat d'Avicenna sobre la metafísica 
com la ciència de l'ens com a ens, i de l'ens com 
el primer que cau en la concepció de l'enteniment. 
Afirmar que la veritat existeix és afirmar que hi ha 
un ens, que existeix un ens sobre el qual es fun- 
da, que es revela en el pensar i que s'hi ajusta." 
Certament no és evident per a nosaltres, abans de 
qualsevol demostració, l'existència d'un ens primer 
causa de tota entitat. Però sí que resulta evident per 
a l'home el judici afirmatiu de l'existència de l'ens, 


12 AQuiNo, Tomàs d'. De veritate, q. 10-12, ad. 3. 

així com els principis de la demostració, la inexis- 
tència dels quals esdevé impensable. 

Ara bé, de la metafísica avicenniana se'n deri- 
vava l'accidentalitat de l'ens a partir de la distinció 
del necessari i del possible, amb la qual cosa res- 
tava oberta la via medieval que hauria de conduir 
al racionalisme cartesià i a les seves derivacions 
posteriors. Tomàs, al seu torn, feu un gir al plante- 
jament d'Avicenna en comprendre l'ésser com allò 
màximament perfecte, comparable a totes les coses 
com a acte —ens est id cutus actus est esse—, de ma- 
nera que l'ésser esdevé el que és màximament for- 
mal de l'ens. L'essència es diu com a tal quant per 
ella i en ella l'ens ha de ser.P L'ésser, doncs, no és 
allò que rep totes les determinacions o perfeccions, 
sinó el que les dona, allò que, en consequència, re- 
sulta participat per les essències que assoleixen ca- 
ràcter de potència respecte de l'acte de ser. 

L'ésser, ens recorda Tomàs, vés el més perfecte 
de tot, perquè es compara amb totes les coses com 
a acte, i res no té actualitat sinó per tal com existeix 
i per això mateix és l'existència l'actualitat de totes 
les coses, incloses les formes. 1 


13 AQuiNo, Tomàs d'. De ente et essentia, I. 
14 AQuiNo, Tomàs d' (1947 i ss.: I, q. 4., ad.) 

Teoria del coneixement, 
metafísica i ètica 


Des d'una sensibilitat molt afinada en relació amb 
les substàncies materials, igual que Aristòtil, To- 
màs reivindica com a derivat de l'ens real el ter- 
me essència, allò que un ens és, sinònim del llatí 
quidditas. L'essència comprèn la forma i la matèria 
de les coses compostes, ja que abraça tot el que ve 
expressat en la definició de qualsevol realitat. Quan 
parlem d'essències especifiques —home, cavall, ar- 
bre, casa— d'un ésser és perquè les hem vistes per 
experiència realitzada en els ens concrets. Després, 
només per abstracció, aillem la humanitat dels ho- 
mes que coneixem, l'equinitat dels cavalls que hau- 
rem vist, i així de manera successiva, llevat que ens 
mantinguéssim en el més pur platonisme, que pre- 
nia aquestes abstraccions com quelcom anterior i 
fundador a les existències dels individus concrets. 
Tomàs adapta la doctrina aristotèlica de l'hile- 
morfisme a la doble missió d'interpretar el dogma 
i comprendre la metafísica de l'ésser com a mitjà 
d'afirmar la contingència d'allò finit, així com les 
propietats transcendentals de l'ens. No solament la 
matèria i la forma, ans també l'essència i l'existèn- 
cia es troben entre Si en relació de potència i acte. 
Dessència és en potència respecte a l'existència i 
la unió de les dues, o, dit altrament, el pas de la 
potència al acte, demana la intervenció creadora 
de Déu, ja que 4abans de tenir llur existència, les 

essències no són res, llevat, tal vegada, en la ment 
del creador, on són no criatures, sinó essència crea- 
dora). 7 Únicament en Déu l'essència és la mateixa 
existència com l'acte pur, que, per definició, és.$ 
Ara bé, la constitució de les substàncies finites, en 
què, per cert, l'existència no és un accident de P'es- 
sència, sinó la seva actualitat, com l'acte ho és de 
la potència, exigeix la creació divina, contràriament 
a la doctrina aristotèlica, segons la qual on hi ha 
forma es dona realitat en acte, raó per la qual si 
la forma és tan indestructible, necessària i eterna 
com Déu, el seu univers exclou qualsevol creació 
i qualsevol intervenció divina activa en els afers 
mundanals. 

La comprensió aristotèlica de l'ésser considerava 
l'analogia entis o predicació diversament significa- 
tiva de l'ésser, si bé en estreta relació amb les ca- 
tegories i a tall de categoria lingúística fonamental 
predicable de moltes maneres i sostinguda en la 
substància o ésser per excel:lència. 

Això impedia la distinció adient de l'ésser diví 
en relació amb l'entitat de les coses no divines i 
dibuixava un primer motor immòbil i plenament 
abstret en si mateix i a una infinita distància de 
l'univers de les coses materials. No tenia res d'es- 
trany que el sistema d'Aristòtil semblés contrari a 
la fe cristiana, ho era realment i suscitava les reser- 
ves del cas, si no una oberta hostilitat. Tanmateix, 


15 AQuiNo, Tomàs d'. De potentia Dei, q. 3, ad. 5. 
16 AQuiNo, Tomàs d' (1947 i ss.: I, q. 50, ad. 2). 

Tomàs havia estudiat a fons els textos aristotèlics 
en la traducció directa feta per V/illem van Moer- 
bele. Es va adonar de la utilitat que amagava la 
doctrina d'Aristòtil, degudament adaptada per dis- 
tingir l'ésser de les criatures i l'ésser de Déu gràcies 
a la distinció real d'essència i existència. Afinà la 
noció d'analogia tot afirmant que a tots els ens els 
competeix d'existir en una relació semblant d'una 
manera intrínsecament vària, l'anomenada analo- 
gia de proporcionalitat, però també hi ha una analo- 
gia d'atribució entre el creador i els ens creats, així 
com entre la substància i els accidents, ja que l'ens 
dels últims depèn de l'ésser dels primers. 

Si Déu és l'ésser per essència, l'ens creat pren 
l'ésser de Déu per via de participació i totes les co- 
ses estructuren una jerarquia ordenada en funció 
de la seva major o menor participació en l'ésser 
diví, en qui resideixen, a més, les idees o formes 
exemplars dels ens creats." Així resta salvaguardat 
el tema de la transcendència de Déu —ipsum esse 
subsistens— en relació amb l'ordre del món. Hom 
pot dir d'aquest últim que té ésser, si bé no és l'és- 
ser, ja que el rep o en participa com a quelcom 
causat. 

Tanmateix, encara que Déu és el primer en Por- 
dre ontològic, no ho és en l'ordre del coneixement 
humà. Aquest ordre comença per les substàncies 
compostes, amb les quals ens posa en contacte 
l'experiència sensible, perquè d'enteniment humà 


17 AQUINOo, Tomàs d' (1947 i ss.: I, q. 44, ad. 1). 

que està unit al cos té per objecte propi la quidditas 
o naturalesa existent en la matèria corporal, i, per 
tal naturalesa de les coses visibles, aconsegueix fins 
i tot algun coneixement de les coses invisibles). $ 
És a dir, el nostre enteniment coneix les essències 
universals en les coses concretes mitjançant abs- 
tracció des de l'experiència sensible duta a terme 
per l'enteniment actiu, que n'extrau i n'elabora 
coneixements de validesa universal i necessària. Si 
fem memòria de la polèmica dels universals, hau- 
ríem de dir que les essències són pensades com a 
universals per l'enteniment, com a predicables de 
molts individus, si bé existents en les coses singu- 
lars com individuades. Dit altrament, el que deter- 
mina la naturalesa pròpia de cada individu no és 
la matèria comuna, sinó la matèria assenyalada o 
considerada sota dimensions determinades. P 
Igual que les essències universals no subsistei- 
xen fora dels ens individuals, sinó que únicament 
són reals en ells (Summa contra gentiles, 1, q. 65), 
així mateix també cada ésser humà es distingeix 
dels seus semblants per l'especificitat corpòria que 
permet individualitzar-lo i conèixer-lo, ja que l'es- 
sència de les realitats corpòries es troba composta 
de matèria i forma. Bo i tenint present que la forma 
és P'universal, no pot estar el principi d'individuació 
en els ens naturals, com tampoc no ho pot estar la 
mera matèria o simple potencialitat, sinó la matè- 


18 AQuiNo, Tomàs d' (1947 i ss.: I, q. 84 ad. 7). 
19 AQuiNo, Tomàs d'. De ente et essentia, 2. 

ria informada per la quantitat. En tot cas, d'ànima 
humana és una forma que, acordada al seu ésser, no 
depèn de la matèria. Les ànimes es multipliquen, 
efectivament, segons es multipliquen els cossos. 
Però aquesta no és la causa de la multiplicació de 
les ànimes, raó per la qual no és necessari que, una 
vegada destruits els cossos, hi cessi la pluralitat de 
les ànimeso. 2 I això, més enllà del monisme proce- 
dent de l'aristotelisme àrab, perquè l'ànima és una 
realitat de naturalesa espiritual pertanyent a l'ordre 
d'allò intel-ligible. Precisament per aquesta raó, és 
apte per conèixer, a més de les coses materials, el 
significat intel-ligible de les coses sensibles. Tot just 
l'activitat específicament pròpia de l'ésser humà, 
entendre o conèixer per via intel-lectiva. Un procés 
que té lloc, com ha estat dit reiteradament, a partir 
de les essències abstretes d'allò sensible, per més 
que no podria per via racional, ni per la fe, elevar-se 
a la consideració d'allò suprasensible i diví, si no 
partís del seu autoconeixement pel mateix acte 
d'entendre, (on es posa de manifest perfectament 
la seva facultat i la seva naturalesa).': 

En tot cas, momés coneixem Déu veritable- 
ment quan creiem que es troba per damunt de 
tot el que poguéssim pensar. La intel-ligència 
engendra coneixement racional, la revelació pro- 
porciona la fe en els continguts del dogma que, de 


20 AQuiNo, Tomàs d' (1967: II, q. 81). 
21 AQUINO, Tomàs d' (1947 i ss.: I, q. 88, ad. 2). 
22 AQuiNo, Tomàs d' (1967: I, q. 4). 

vegades, van més enllà de tota comprensió estric- 
tament racional. Pel que fa a l'existència de Déu, 
indubtable objecte de revelació, Tomàs d'Aquino 
considera que es pot establir per la dialèctica sobre 
bases, per tant, racionals, i amb aquesta finalitat 
dedica les dues Summes a provar la demostrabili- 
tat de l'existència de Déu. Tan erroni resulta creure 
que aquesta existència es pot conèixer directament 
i per evidència, sense passar pel món sensible, amb 
la qual cosa no admet l'argument d'Anselm, com 
creure que no es pot assolir si no és per la fe. Si bé 
l'existència de Déu és el contingut d'un enunciat 
evident per si mateix quant a ell mateix, el conei- 
xement de Déu no és, respecte de nosaltres (quoad 
nos), evident per si mateix. Per aquesta raó, a partir 
de l'experiència d'allò observable, d'una banda, i 
de la reflexió sobre aquesta experiència, de l'altra, 
cal provar l'existència de Déu. No partint de Por- 
dre de les essències, la comprensió de les quals per- 
metés passar de la causa a l'efecte, la demostració 
quid, sinó de l'efecte a la causa, podent determi- 
nar-la per la seva relació amb l'efecte, la demostra- 
ció quia, tal com apareix en els capítols 12 i 13 de la 
Summa contra gentiles 1 i en les cinc vies ascendents 
que trobem a la Summa theologica I, q. 2, ad. 3. 
Els dos textos, amb l'explícita intenció d'arribar a 
Déu per la via de la causalitat sense introduir res 
aliè a l'argumentació sil-logística de l'aristotelisme, 
arrenquen de l'ordre creat i d'algunes considera- 
cions del llibre VIII de la Física d'Aristòtil sobre el 

moviment, per concloure en l'afirmació d'un pri- 
mer motor immòbil, d'una primera causa incausa- 
da, d'un ens necessari per si mateix, d'un suprem 
valor que és alhora l'ésser màximament perfecte i 
d'una intel-ligència ordenadora suprema a la qual 
es remunta des de la consideració de la finalitat en 
el conjunt de la natura. 

Els dos primers arguments, l'anomenada pro- 
va cosmològica i la prova causal, foren sistematit- 
zats per Tomàs per primera vegada a l'àmbit de 
l'escolàstica, si bé Adelard de Bath coneixia el pri- 
mer i Avicenna i Maimònides havien considerat 
el segon. Prima et manifestior via, anomena Tomàs 
l'argument cosmològic, que justifica el principi que 
callò que es mou —o canvia— és mogut per altri 
partint de la concepció actopotencial que hauria 
de remetre un ésser per necessitat immòbil i acte 
pur. La segona, extreta de la Metafísica, arrenca de 
l'observació d'un ordre de causes eficients, i de la 
consideració que res no pot ser la seva causa efi- 
cient i una regressió infinita de causes eficients és 
impossible, de la qual cosa es deriva la necessitat 
d'una primera causa incausada. La tercera prova, 
fundada en la relació entre el possible i el necessari, 
o en l'observació de les realitats contingents i en el 
principi que el contingent depèn del necessari, de- 
dueix l'exigència d'una realitat necessària per ella 
mateixa i l'anomena Déu. La quarta via, inspirada 
en el llibre II de la Metafísica aristotèlica, postula, 
a partir de la reflexió sobre els graus de perfecció 

existents, la convicció de quelcom més excels cons- 
titutiu de la causa de totes les coses i de la perfecció 
dels nivells inferiors. Finalment, la cinquena prova, 
procedent d'Averrois i de Joan Damascè, es refe- 
reix a l'ordre del món, a la finalitat per la qual totes 
les coses de l'univers van adreçades a un fi racio- 
nalment previst per un ésser al qual diem Déu. 

El propòsit d'aquestes proves anava destinat, 
probablement, no tant a la conversió dels gentils, 
improbables lectors de les imponents Summes, com 
a proporcionar als membres del clergat unes eines 
racionals a fi de sostenir amb la major solidesa la 
predicació de la paraula de Déu als senzills creients. 
"Tomàs d'Aquino cercava posar en relleu l'aspecte 
existencial de la metafísica que el duia a afirmar 
la realitat d'un ésser personal suprem deduit del 
conjunt de les vies quod omnes dicunt Deum. De fet, 
Tomàs pensava que Déu transcendeix l'entitat me- 
tafísicament concebuda i centra en un mateix nom 
o terme —Deus— el significat de la naturalesa divi- 
na com a suprema realitat que governa l'univers. 2 

Tanmateix, no és possible conèixer Déu de la 
mateixa manera que coneixem un objecte visible, 
un arbre o un elefant, dels quals tenim una visió 
o intuició directa. Però sí que hom ha adquirit un 
cert coneixement racional de l'essència de Déu 
amb les proves a posteriori. Fins i tot continua es- 
sent més gran l'àmbit del que no coneixem sobre 
Déu, com havien defensat Plató, en el Con4ur, i el 
Pseudo-Dionís. És cert que hom pot parlar de com 


23 AQuiNo, Tomàs d' (1947 i ss.: I, q. 13 ad. 11). 


140 


no és Déu, mitjançant l'anomenada via negativa, 
per l'exclusió d'unes certes característiques de tots 
o d'alguns éssers finits, com la corporeitat o la mu- 
tabilitat, si bé sembla preferible la via positiva, en- 
cara que incompleta, d'apropar-nos a la naturalesa 
divina, mitjançant l'atribució a Déu, d'una manera 
eminent, de determinats predicats al-lusius als és- 
sers finits com savi, bo, intel:ligent o viu, en sentit 
analògic. Així, Déu és l'analogat principal amb re- 
lació al qual s'han de comprendre els termes pre- 
dicats. 

Ara bé, Tomàs nega en aquest punt l'analo- 
gia d'atribució, perquè no vol reduir la divinitat a 
l'entitat tal com la coneixem en una experiència 
fàctica. En parlar de l'ésser, ens mouríem —cosa 
que es farà en el segle xvIn— en l'horitzó de Pob- 
jectivació pròpia de l'home i situaríem Déu com a 
primer analogat dels ens. Aquesta seria una manera 
de conèixer Déu segons la nostra estructura finita 
d'ens encara no alliberats de la determinació òntica 
en què se circumscriu l'àmbit de les coses mesu- 
rables. (El grau sobreeminent en què es troben en 
Déu totes les perfeccions no pot expressar-se altra- 
ment que per negació, com quan diem Déu etern o 
infimt, o per relació del mateix Déu amb els altres 
éssers, com quan diem causa primera o summe bé. 
En realitat, no podem copsar el que és Déu, sinó 
el que no és i la relació que hi guarden els altres 
éssers." 


24 AQUINO, Tomàs d' (1967: I, c. 30). 

Els conceptes metafísics són, per tant, propor- 
cionalment anàlegs. Tot partint del nostre ascens 
vers Déu, causa primera de l'ésser finit, la nostra 
ciència metafísica ha d'afirmar que tot ens creat ho 
és en dependència de Déu. En relació amb nosal- 
tres, Tomàs entén que sempre és primera l'analogia 
de proporcionalitat. A través d'ella, com a mètode, 
esdevé accessible l'ascens a Déu com a ésser in- 
finitament perfecte, que en si mateix funda la in- 
terna possibilitat de l'ens finit. El mateix succeeix 
amb la noció transcendental d'unitat. Les bondats 
i les veritats múltiples inherents als éssers que ens 
ofereix l'experiència són anomenades com a intrín- 
secament pertanyents a elles mateixes segons una 
gradació proporcional. Tota multiplicitat exigeix 
ser explicada des de l'u, i la unitat proporcional del 
concepte 4 no explica l'univers, més aviat ens plan- 
teja el principi de quelcom que fonamenta aques- 
tes proporcions. Ens demana que anomenem ens 
al fonament de totes les semblances de l'ésser finit 
i ens du a l'ascens a un primer analogat en què la 
unitat no sigui composició, sinó simplicitat, en què 
l'essència no sigui límit, sinó l'ésser mateix. Així, 
una vegada realitzat el descens metafísic, i teològic 
—suposada la revelació—, coneixem els ens finits 
des de Déu. Aquesta és, doncs, l'atribució —res- 
pectus ad unum— que hom reconeix en anomenar 
l'univers, en què coneixem veritats i bondats finites 
des del mateix Déu. No podem dir ens com diem 
home o figura geomètrica, sí que podem dir ens ver- 

tader, bo, vivent, amb un sentit, ja que el que se'ns 
mostra a la consciència i a l'experiència sensible 
està realment travessat per un sistema de nexes, 
semblances, proporcions i harmonies. Cap metà- 
fora no tindria el menor sentit si no hi hagués una 
real harmonia i proporcionalitat ontològica, cosa 
que ja van intuir els pitagòrics en reduir a propor- 
cionalitat matemàtica allò que en realitat es funda 
en la consistència de les essències. 

Tomàs d'Aquino pensava que la creació, segons 
ell confusament albirada per Plató i Aristòtil, era 
accessible a l'home, si bé no demostrable apodic- 
ticament, com un acte intel-ligent i lliure del crea- 
dor, al marge de l'error comú als pensadors àrabs, 
que el concebien com una processió necessària de 
les coses divines. (Per tant, tot allò que Déu fa, ho 
fa fora d'ell mateix, perquè entén i perquè vol) 

La raó humana no pot, en canvi, demostrar que 
l'univers hagi tingut un començament. Déu podria 
haver creat el món des de l'eternitat i, encara que 
l'acte creador, tal com existeix en Déu, sigui idèn- 
tic a la naturalesa divina, l'efecte extern d'aquest 
acte, l'univers, és pensable sense dificultat exis- 
tint a partir d'un primer moment ideal del temps. 
Aquesta hipòtesi mai no ha estat racionalment 
provada, tampoc la contrària, per la qual cosa, en 
no poder comprendre una activitat creadora que 
transcendeix la nostra experiència, convé raonable- 
ment pensar la creació com da mateixa dependèn- 


25 4Per hoc igitur agit quidquid extra se agit, quod intelligit et 
vul. AQUINO, Tomàs d'. De potentia Dei, II, 15. 

cia de l'ens creat en relació amb el principi pel qual 
és constituit.. Es deriva d'això que les coses i els 
ens creats depenen existencialment del seu creador 
d'una manera constant. Déu, per dir-ho així, sosté 
les coses i els ens en el seu ésser. 

En el món creat, els éssers racionals estan des- 
tinats a la felicitat. Aquest és l'últim fi de l'univers, 
coincident amb la veritat."' Així com l'intel-lectua- 
lisme aristotèlic ha servit a Tomàs de fil conductor 
per estructurar una metafísica, una teoria del co- 
neixement i una antropologia, a la qual incorpora 
elements platònics i agustinians, al camp de l'ètica 
hi reapareix també la tradició clàssica procedent 
ara de l'Ètica a Nicòmac, d'Aristòtil, reforçada per 
l'aportació d'Agustí, sobre la llei natural, que la 
presenta en la ment humana com una participació 
de la llei eterna. La vida natural de l'home és P'es- 
pai propi de les virtuts morals i intel-lectuals que 
adrecen la nostra voluntat cap al bé, que és el seu fi. 
D'acord amb aquesta visió finalista de la naturalesa 
humana, Tomàs entén que l'aspiració de l'home al 
seu bé és el que permet qualificar l'ésser humà, a 
diferència dels altres ens creats, com a capaç d'una 
perfecció consistent en el màxim exercici de la seva 
intel-ligència i que coincideix, alhora, amb la més 
elevada contemplació. Perquè entenem l'ésser per 
tal com tenim l'apetència d'ell. Per aquesta raó, la 
contemplació de l'ordre del món, diu Tomàs, és el 


26 AQuiNo, Tomàs d' (1967: II, c. 18). 
21 AQuiNo, Tomàs d' (1967: I, c. 1). 

cim més alt de la destinació humana, la visió bea- 
tífica o el cel mes alt, en termes agustinians, envers 
el que tendeix l'ànima. Així, la recta voluntat anhe- 
la el bé, de la mateixa manera que la intel-ligència 
tendeix a la veritat. 

L'home pot conèixer el camí que el guia cap a 
aquesta perfecció. No obstant això, com que la lli- 
bertat consisteix a escollir els mitjans que permeten 
assolir aquest fi, és indispensable, a més, una dis- 
posició estable o habitus, tendent cap al medi just 
que anomenem uirtut, de la qual neix precisament 
la rectitud de la nostra voluntat. El lliure albir no 
desapareix per l'ordenació finalista del món, ni per 
la presciència divina o per la gràcia, que superposa 
una vida sobrenatural en l'home, gratuitament do- 
nada, a la vida purament natural o humana. 

Déu mou tots els éssers segons la manera de 
cadascú. En el món natural, mou d'una determi- 
nada manera els cossos lleugers i d'una altra els 
feixucs, a causa de la seva naturalesa diversa. Per 
la pròpia naturalesa, l'home té el lliure albir. Per 
consegúent, el moviment a la justícia que en ell ve 
de Déu, no té lloc sense un acte de llibertat, ans de 
tal manera Déu infon el do de la gràcia santificant, 
que al mateix temps inclina el lliure albir a acceptar 
aquesta gràcia en aquells que són capaços d'aques- 
ta moció. 8 

Aquesta dimensió de la llibertat humana ens 
presenta el camí de la perfecció com una llei a 


28 AQuiNo, Tomàs d' (1947 i ss.: I-II, q. 113, ad. 3). 

seguir per tal d'assolir la nostra plenitud d'éssers 
amb plena consciència del que és bo, i no com 
una necessitat natural a seguir amb immediatesa. 
Certament, la voluntat va a l'encalç del bé en si que 
cerca rere tots els béns parcials. Ara bé, deprimida 
per la corporeitat i finitud que li impedeix l'adhesió 
al sobirà bé en aquesta vida, la naturalesa humana 
busca la perfecció suprema per l'exercici de l'ente- 
niment i per l'obertura del cor a la llei divina, el se- 
guiment de la qual és funció de la gràcia, destinada 
a coronar la perfecció. A la nostra vida terrenal no 
hi veiem encara directament el màxim bé, la felici- 
tat sencera tindrà lloc més enllà d'aquesta vida.2 
Mentrestant, cal afinar les nostres potències i optar 
pel que la raó ens ofereix com el nostre bé, o pel 
que ens atrau en l'àmbit del món sensible. 

La rellevància de l'obra de Tomàs d'Aquino, 
en què el domini i la comprensió del pensament 
aristotèlic no té equivalent en cap dels antecessors, 
és del tot singular. A pesar de respectar el llegat 
del platonisme cristià de sant Agustí en una síntesi 
amb l'aristotelisme, el reconeixement de l'ànima 
com a forma substancial del cos i de l'ésser com 
a acte, així com les tesis referides a la indemostra- 
bilitat de la temporalitat de l'univers, suscitaren la 
reacció hostil per una part dels teòlegs parisencs, 
de membres de l'escola franciscana i, fins i tot, 
d'alguns del mateix orde de predicadors, en parti- 
cular entre els dominics d'Oxford. En haver admès 


29 AQuiNo, Tomàs d' (1967: III, c. 48). 

la forma substancial en l'home, la tesi va inquietar 
els que no podien concebre que la immortalitat de 
l'ànima, que encara no era dogma de l'Església, fos 
possible. En quasi coincidència amb la condemna 
del bisbe de París, Esteve Tempier, l'arquebisbe 
de Canterbury, Robert Rilvvardby —dominic, per 
cert—, seguí l'exemple de la diòcesi parisenca i rei- 
terà la condemna, referida en especial a l'hilemor- 
fisme antropològic. 

Tanmateix, la doctrina tomista guanyà nombro- 
sos adeptes dins i fora de l'orde dominic amb prou 
rapidesa. A finals del segle XI, la seva autoritat fou 
reconeguda amb el títol de doctor comú pel seu 
fundador i al començament del segle segúent fou 
establert en un capitol general de l'orde a Saragos- 
sa el caràcter normatiu de les seves ensenyances. 
Canonitzat Tomàs el 1323, és generalitzada des del 
segle XV la denominació de doctor angèlic, ja aixe- 
cades les condemnes. 

Amb Tomàs d'Aquino la filosofia del seu temps 
coneix una autèntica i profunda renovació. Va fer 
de l'ésser, a partir de Déu, l'acte d'existir en vir- 
tut del qual la seva operació consisteix, ad extra, a 
generar actes explicitables en les seves operacions 
pròpies —operatio sequitur esse— destinats a realit- 
zar virtualitats a les ciències, a la moral i a la reli- 
gió. La seva obra queda com un llegat important 
quant a sistemàtica teològica i filosòfica medieval 
i com a punt de partença d'una reflexió metafísica 
que arriba als nostres dies. L'encíclica /Etermi Patris 

(1879) de Lleó XIII va animar els filòsofs catòlics 
a inspirar-se en el pensament de sant Tomàs i des- 
plegar-lo per tal de satisfer, d'alguna manera, les 
necessitats del món cultural modern. 

La primera 
escola franciscana 


L: malfiança generada a l'univers llatí per les in- 
terpretacions de l'aristotelisme provinents de 
la tradició semítica cridà a un advertiment del papa 
Gregori IX als teòlegs de París el 1228, segons el 
qual havien d'ensenyar una teologia sense conta- 
minació de la ciència secular i sense la filosofia que 
eadultera la paraula de Déu. A la primera meitat 
del segle XII, Guillem d'Alvèrnia (1180-1249), bis- 
be de París en la línia de l'agustinisme, representa 
l'antecedent de la primera escola franciscana, en 
reacció contra els introductors de l'aristotelisme 
arabitzat. 

El seu esperit i la seva orientació doctrinal res- 
ponen al platonisme heretat de l'escola de sant Víc- 
tor, predominant a la Facultat de Teologia parisen- 
ca. Entre les seves notes, cal recordar: prevalença de 
la voluntat sobre l'enteniment, manifesta en Enric 
de Gant (1217-1293), una certa preeminència del 
bé sobre la veritat, i insistència en l'acció il'lumi- 
nadora de Déu per causar el coneixement, mentre 
tendeix a definir Déu com llum increada i infinita. 
D'altra banda, en la immediatesa de l'autoconsci- 
ència esclata l'evidència dels primers intel-ligibles, 
principi del coneixement des de l'esmentada ir- 
radiació de la llum divina en l'ànima humana, la 

qual és pensada en identitat amb les seves facultats 
i individuada amb independència de la unió amb 
el cos. 

Aquest conjunt de doctrines, on es mesclen 
tesis agustinianes amb altres que són derivades del 
neoplatonisme àrab i de la corresponent translació 
a lPescolàstica llatina, constituí l'anomenat agus- 
tmisme, eix de la primera escola franciscana, que 
s'incorporà ben aviat al magisteri universitari en la 
persona d'Alexandre de Hales (1180-1245), pri- 
mer magister regens a la càtedra de teologia de París 
i mestre de Bonaventura. La seva obra comprèn 
un comentari a les Sentències de Pere Llombard, 
i una Summa universe theologiae, completada pels 
seus deixebles, mentre que ell arrodoní el mètode 
d'Abelard de la contraposició d'autoritats amb la 
introducció d'un tercer moment, la resolutio, solu- 
ció o justificació de les objeccions. 

Alexandre de Hales fou un dels primers autors 
medievals que tingué a l'abast la majoria dels es- 
crits d'Aristòtil, si bé és notòria la preferència pels 
plantejaments platònics i agustinians, hereva dels 
victorins en la doctrina del coneixement en la visió 
de l'univers com a participació del bé suprem. De 
tendència realista en la polèmica dels universals, 
va defensar la tesi de la composició hilemòrfica de 
totes les criatures. Segons això, l'ànima humana 
presenta un triple aspecte: l'enteniment material, 
és a dir, l'acte de l'home en el seu cos: l'enteniment 
en potència, pertanyent a l'ànima per tal com és 

separable del cos, i, finalment, l'intel:lecte en acte, 
que li pertany, ja que, en certa manera, es troba ja 
separat del cos. 

Bonaventura 


oan Fidanza de Toscana, més conegut en la tra- 
Vi filosòfica per Bonaventura (1221-12/74), és 
el representant de més rellevància al si de la prime- 
ra escola franciscana. Havia nascut a Bagnoregio, 
prop de Viterbo, ingressà en l'orde de sant Fran- 
cesc entorn del 1238, estudià a París sota el ma- 
gisteri d'Alexandre de Hales, i fou professor a la 
mateixa universitat a partir del 1248, fins al 1255. 
Nomenat posteriorment bisbe d'Albano i cardenal 
(1273), fou present al concili de Lió el mateix any 
de la seva mort. Entre les obres, procedents de la 
seva docència universitària, destaquen el comenta- 
ri a les Sentències, les Questiones disputate sobre el 
misteri de la Trinitat, el Breviloquium, un esbós de 
teologia, i, molt especialment, Itinerarium mentis in 
Deum, una de les seves darreres obres i més defini- 
tòries de la filosofia de Bonaventura. 

La temàtica central en l'horitzó reflexiu de 
Bonaventura és la mateixa per la qual el seu di- 
recte inspirador, Agustí d'Hipona, havia mostrat 
una clara preferència: Déu i l'ànima. Tanmateix, 
el context de l'època, històricament penetrat d'ele- 
ments escolàstics, plantejava al terreny filosòfic el 
problema de l'assimilació de l'aristotelisme i el de 
les relacions entre la teologia i la filosofia. Entén 
la primera com el coneixement de la veritat com 
a creible, i reserva per a la segona la definició se- 

gúent: el coneixement cert de la veritat com a es- 
crutable. Això situa el plantejament de Bonaventu- 
ra en un àmbit de prevalença teològic, en la mesura 
que en cerca la justificació amb arguments racio- 
nals hereus de la tradició platonicoagustiniana. El 
seu mestratge, com la seva vida, és coherent amb 
el títol de la seva obra més citada, un itinerari de 
l'ànima envers Déu, en què la filosofia esdevé un 
instrument per tal d'assolir una vida superior, l'ac- 
cés a la llum inaccessible. 

Tot seguint l'esquema platònic dels nivells de 
coneixement, tal com apareix al llibre VI de la Re- 
pública, Bonaventura considera tres graus de po- 
tència cognoscent: la capacitat de visió animal o 
carnal, la intel:lectual o racional i la divina o con- 
templativa, amb el benentès que en l'home caigut 
hi ha una impossibilitat o insuficiència per a la ple- 
nitud sapiencial si no entra en joc la llum divina, 
sense la qual ni tan sols la raó podria ser entesa, 
i l'últim fi de la qual és la felicitat en la visió de 
la llum superior," la unió extàtica i amorosa amb 
l'Altíssim. El seu horitzó és, per tant, una saviesa 
cristiana de caràcter contemplatiu i místic que pen- 
sa la vida de l'home com un camí ascensional cap 
a Déu. d'ànima és creada per ser perfeccionada 
per la gràcia i és apta per a aquest fi en funció de 
la seva naturalesa.ói Déu és cognoscible per refle- 
Xió simple sobre nosaltres mateixos, ja que estem 


30 BONAVENTURA. HI Sentències, 10, q. 2. 
31 BONAVENTURA. IV Sentències, 1, 1. 

fets a la seva imatge, per la qual cosa podem par- 
lar d'una connaturalitat del nostre coneixement 
en relació amb l'existència divina, per més que no 
exclou això la incapacitat humana per abastar una 
bona comprensió de l'essència de Déu. Agustí i 
després Avicenna, tot seguint Plató, havien insistit 
que només hi ha coneixement on l'esperit descansa 
en una realitat estable i idèntica a ella mateixa i 
Bonaventura afirma amb claredat que da primera 
de les coses intel-ligibles és l'ésser suprem). 2 'Tan- 
mateix, Déu no és present a la ment humana Si no 
és com a il'luminació subjacent i així fa possible el 
coneixement, per bé que imperfecte, com pertoca 
a la nostra condició d'éssers en camí. 

En el coneixement humà hi ha una intuició d'allò 
intel-ligible, certament confusa, que no respon a una 
elaboració des de la sensibilitat, com hauria dit Aris- 
tòtil. La llum que fa possible la comprensió natural 
ve de Déu i s'hi fonamenta la comprensió de l'ésser. 
Però no és el resultat d'una abstracció a partir de 
l'experiència, sinó consequència d'una il'luminació 
prèvia. En consonància amb el tarannà del fundador 
de l'orde, el que és sensible és en realitat, diu Bo- 
naventura, un signe destinat a ser transcendit com 
a vestigi, ombra o imatge de la naturalesa divina, el 
sentit de la qual cal desvelar constantment. 7 

Bonaventura accepta l'argument anselmià dels 
conceptes de veritat i de bé, per la qual cosa la im- 


32 BONAVENTURA. Col. In Hexameron, X, 18. 
33 BONAVENTURA. Itinerarium, II, 11. 

possibilitat de pensar que Déu no existeix resulta 
d'una manera immediata de la necessitat intrínse- 
ca de la seva existència. L'exemplarisme de l'autor 
fa del món com a totalitat un reflex de la bondat 
creadora divina, que exclou tota eternitat en si ma- 
teixa com a contradictòria. Hi ha una pluralitat de 
formes en els éssers creats i una esglaonada grada- 
ció des de la matèria inorgànica fins a les formes 
de vida superior. En l'home, hi admet l'origen del 
coneixement dels cossos per abstracció de l'experi- 
ència sensible, així com la composició hilemòrfica 
i la presència de les raons seminals en l'ésser en 
potència destinades a desplegar-se per la influència 
de l'ésser en acte. 

Això explica un món sense consistència autò- 
noma, incapaç de rebre res altrament que per mul- 
tiplicació, la irradiació de la llum divina. Bonaven- 
tura registra tothora una sensibilitat, molt pròpia 
de l'escola franciscana, per a la comprensió de la 
naturalesa humana en congruència amb la gràcia. 
El món sensible mostra la petjada de Déu, l'ànima 
humana representa el centre d'aquest univers creat 
i el reflex especular de Déu, la seva veritable imat- 
ge. Tan bon punt l'home arriba, mitjançant la re- 
flexió, a la seva profunda mateixitat, hi descobreix 
tant la llum divina com l'orientació de la natura i 
d'ell mateix cap a Déu. Aquest és el camí de la savi- 
esa, conèixer per la ciència les raons universals que 
palesen la intel-ligibilitat del món, per elevar-nos, 
gràcies a la il'luminació de l'esperit més alt, al sa- 

ber veritable o saviesa, consistent en el concret co- 
neixement del creador com a raó exemplar de tot 
allò creat. Així, la natura i l'home són compresos 
adequadament en la visió de dependència respecte 
de l'Altíssim. 

A l'obra de Bonaventura hi trobem, juntament 
amb l'específica espiritualitat de l'escola que im- 
pregna els escrits del filòsof i la fidelitat a la tradició 
de sant Agustí, una referència neoplatònica segons 
la qual, tal com ha senyalat E. Bréhier, (un ésser 
no és plenament el que és si no és en virtut de la 
conversió que el du cap al seu principi del qual rep 
les emanacions,.3. Una doctrina aliena a qualsevol 
influència de l'original ortodòxia cristiana conti- 
nua present en els successors de Bonaventura en la 
càtedra de teologia parisenca Mateu d'Acquaspar- 
ta (1235-1302) i John PecEham (1240-1292), tots 
dos oposats a la línia tomista. La força d'aquest 
corrent agafarà embranzida a la segona escola fran- 
ciscana, i, en particular, en el pensament de Joan 
Duns Scot amb la doctrina del coneixement intel- 
lectual directe d'allò singular. 


34 BREHIER, É. (1988). Historia de la filosofia, I. Madrid: Tec- 
nos, p. 527. 

La segona escola 
franciscana 


LL Universitat d'Oxford pot ser considerada, en 
certa manera, hereva de l'escola de Chartres, 
si més no per la cura de les matemàtiques i les ci- 
ències de la natura i per la dimensió humanística 
que integrava l'erudició clàssica i el respecte de la 
tradició agustiniana, dependent del platonisme i 
de la derivació neoplatònica. Hom pot parlar d'un 
cert perllongament del pensament del segle XI i, 
a la vegada, d'una anticipació o un anunci de la 
filosofia més moderna, lligada a un esperit positiu, 
naturalista i clarament intuitiu. 

En parallel cronològic a la gran síntesi de 
l'aristotelisme, el segle XI mostra un remarcable 
increment de la recerca científica que arrenca del 
renovellat interès per la natura vista com a element 
del cicle creador diví. Sota la influència del neo- 
platonisme i amb l'atenció adreçada a les mate- 
màtiques, el bisbe de Lincoln Robert Grosseteste 
(1175-1253) és el primer representant de l'equip 
universitari d'Oxford. Assolí el grau de canceller de 
la universitat i va escriure un conjunt de tractats 
sobre temes d'astronomia i de física, traduí del grec 
al llatí P'Ètica a Nicòmac, d'Aristòtil, i va redactar 
un seguit de comentaris a la Física i els Segons ana- 
lítics. La seva obra de més relleu, originalitat i tam- 

bé influència és De luce seu de inchoatione formarum. 
Hi explica la llum com a origen de totes les coses, 
com da primera forma corpòriax, que es difon ar- 
reu de manera que, des d'un punt lluminós donat, 
genera al seu voltant una immensa esfera lluminosa 
que únicament troba un fre en els cossos opacs o 
en el límit extrem del seu possible enrariment. Així 
la llum, la matèria més subtil en l'ordre del que és 
creat, és la forma originària de l'univers, constituti- 
va de les coses, quelcom que es genera a si mateix 
constantment i i es difon d'una manera instantània 
en forma esfèrica. A partir d'aquesta hipòtesi, Ro- 
bert passa a retre compte de la formació de l'uni- 
vers per la naturalesa expansiva de la llum, primera 
forma que Déu ha unit a la matèria en l'acte crea- 
dor, claredat espiritual que és, així mateix, la font 
del coneixement i de la veritat. 

Agustinià en l'antropologia i en la teoria del 
coneixement, Robert accepta la doctrina de la il- 
luminació i sosté que l'ànima intel-lectiva no es 
troba distribuida en les diverses parts del cos —non 
situals— i n'és independent. Contra la influència 
de l'aristotelisme, que no d'Aristòtil, és un decidit 
partidari d'un retorn al platonisme de sant Agus- 
tí, tot seguint el corrent de l'orde franciscà. En 
tot cas, pel que fa a l'àmbit de la física, les seves 
investigacions entorn de la llum representen una 
innovadora aplicació del mètode matemàtic a les 
ciències de la natura, on trobarà deixebles avan- 
tatjats. 

Roger Bacon 


I Doctor Mirabilis, així anomenat Roger Bacon 

(c. 1210-1294), va ser un d'aquests deixebles 
de Robert Grosseteste. Nascut a Ilchester (Angla- 
terra), va ensenyar teologia a París en companyia 
d'Alexandre de Hales i de sant Albert el Gran, fou 
professor a Oxford i membre de l'escola francis- 
cana. Denuncià el menysteniment en què els pari- 
sencs tenien les disciplines com les matemàtiques 
i les ciències naturals, i redactà, a petició del seu 
amic Guy de Foulques, papa Climent IV entre 
1265 i 1268, l'Opus maior. A causa de les seves ide- 
es entorn de l'astrologia judiciària, patí una acu- 
sació d'heretgia i una condemna de catorze anys 
per ordre del general dels franciscans. Lliure l'any 
1292, que és quan escriu un compendi d'estudis 
teològics, va morir poc després, en data insegura. 

Roger Bacon pretenia sistematitzar el conjunt 
del coneixement, reorganitzar la societat i posar la 
saviesa cristiana presidida per la doctrina agustini- 
ana de la il'luminació com el seu fonament. El seu 
ideal era la unitat del saber, en nom del qual entén 
l'escriptura a tall de base de la teologia i creu inspi- 
rats per Déu els profetes de l'Antic i del Nou 'Tes- 
tament tant com els poetes, sibil-les i filòsofs. De 
fet, la missió pròpia de la filosofia és, segons el seu 
criteri, servir a la teologia —scientia dominatrix aha- 

rum— i superar les causes de la ignorància humana 
que havia comprovat i denunciat àdhuc en els do- 
cents de la Universitat de París. A aquest efecte, la 
doctrina de l'enteniment passiu i de l'enteniment 
actiu, interpretada via Avicenna, serveix a Bacon 
per donar raó del quart evangeli, segons el qual 
Déu és la llum de tot ésser que ve en aquest món. 
Si l'intel-lecte passiu és la nostra ànima, l'intel-lec- 
te actiu la illumina com a substància separada, en 
realitat, Déu mateix i els àngels que ens guien. 

Bacon té un particular interès d'integrar la ci- 
ència en el seu tradicionalisme teològic. (Hi ha tres 
vies del coneixement: l'autoritat, l'experiència i el 
raonament. Però l'autoritat no ens ensenya Si se'ns 
dona per la raó allò que sosté (...J el raonament no 
pot distingir el sofisme de l'argumentació a menys 
que arribi a la conclusió a través de l'experiència 
que la certifiqui)ó" Partidari, per tant, del mèto- 
de experimental, considera, no obstant això, que 
la noció d'experiència s'ha de prendre en un sentit 
ampli. L'experiència externa com a mitjà de conei- 
xement de la realitat natural, l'experiència interior, 
en la mesura que ens ve donada per la il'luminació 
divina, i constitueix el trànsit a la mística. En Por- 
dre natural, la prevalença de la ciència matemàtica 
fonamenta la certesa sobre la determinació quan- 
titativa, perquè la natura està regida —anticipació 
de Galileu— per les lleis matemàtiques conegudes 
per l'experiència. 


35 BACON, Roger. Opus matus, VI, 1. 

Tanmateix, sap prou bé que experimentar 
equival a posseir la tècnica que ens permet acce- 
dir al domini de les forces naturals, de la qual cosa 
es deriva la imatge d'un univers concebut com 
un conjunt d'ocults poders màgics que hauríem 
d'analitzar i controlar. Els seus estudis d'enginyeria 
i de física aplicada el dugueren a imaginar utensilis 
i artefactes mecànics que veurien la llum en èpo- 
ques futures. 

En l'ordre espiritual, l'experiència interior su- 
posa la influència directa de Déu, condició del co- 
neixement humà, que en la història s'ha evidenciat 
en el saber rebut pels patriarques i profetes. Aques- 
ta experiència espiritual, model de la sensible, pot 
dur l'home, ultra la vida virtuosa i pacífica en la 
gràcia de Déu, a l'èxtasi místic on el que és conegut 
ja no és expressable. L'obra de Bacon és la d'un 
escolàstic un Xic atípic. Si, d'una banda, ha lligat el 
saber filosòfic a la teologia amb llaços encara més 
estrets que sant Tomàs, de l'altra, la seva valoració 
del mètode científic l'ha conduit a assenyalar els 
errors que frenen o barren el pas del vertader pro- 
grés i a reconèixer en les matemàtiques la condició 
prèvia a l'observació i a l'experimentació, base de 
qualsevol saber positiu i científicament segur. 

La reforma del saber era tan sols una part de la 
reforma global de la vida humana. En fonamentar 
la nova ciència en l'experimentació, la matemàtica 
i la filologia, el seu projecte assenyalava les limita- 
cions de molts escolàstics, entre els quals no figura- 

ven els seus compatriotes Adelard de Bath i Robert 
Grosseteste, si bé el seu interès dominant era P'en- 
fortiment de la cristiandat més que el sorgiment 
d'un corrent empirista per via filosòfica. 

Ramon Llull 


Ei més al marge de la clàssica literatura 
escolàstica, per bé que enquadrada, amb una 
certa amplitud de criteri, en la tradició francisca- 
na, hi ha l'original figura de Ramon Llull (1235- 
1316). Nascut a Mallorca, després d'una joventut 
agitada, Llull decidí canviar de vida a partir d'una 
crisi espiritual al voltant dels trenta anys i dedi- 
car-se a la vida religiosa i missional en terres d'in- 
fidels, on morí assassinat. Infatigable viatger per 
nombrosos paisos d'Europa, el nord de l'Àfrica i 
el Pròxim Orient (Palestina i Síria), tractà endeba- 
des d'obtenir el suport papal per a la seva empresa, 
que abraçava la fundació de centres per a l'estudi 
de les llengúes semítiques, la reconquesta dels llocs 
sagrats i la lluita contra l'averroisme llatí. Tan sols 
en el primer punt va assolir l'assentiment del con- 
cili de Viena perquè la cúria romana i les principals 
universitats ensenyessin l'àrab i l'hebreu, però va 
fracassar a l'hora d'organitzar una gran missió als 
paisos no cristians i en l'extensió de les seves prò- 
pies idees. 

De les nombroses obres de Llull, les de més in- 
terès filosòfic són el Llibre de contemplació en Déu, 
d'inspiració agustiniana, l'Ars Magna, consistent 
en setze principis i una estructuració matemàtica, 
Ars inventiva veritatis 1 Arbre de filosofia d'amor. 
Cal considerar, en l'àmbit més personal, íntim i li- 

terari, la Vita coetanea, en què presenta la situació 
espiritual de l'època i l'objectiu pràctic i polític de 
la seva filosofia, i el Llibre d'Amic e Amat, a més de 
la novella Blanquerna. 

La pretensió de Llull era trobar una ciència ge- 
neral per a la totalitat dels sabers, a fi que els seus 
principis generals continguessin els principis de to- 
tes les ciències particulars, un problema ja present 
en Aristòtil. Tanmateix, la intenció de Llull procedia 
de la doble convicció que la fe podia ser demostra- 
da amb raons necessàries i que era també possible 
estructurar un art combinatori de tots els termes 
senzills per tal d'atènyer per via sintètica les veri- 
tats de totes les ciències. Com els dialèctics del segle 
XII, emprava el raonament per a la defensa de la fe, 
mogut, en definitiva, per una inquietud de caràcter 
missional que el duia a convertir a la fe cristiana els 
sarrains i tots els infidels. En el pròleg del Llbre de 
demostracions, Llull afirma: 


Ja que l'home, per la virtut de Déu, té el poder d'en- 
tendre, demostrar i rebre la veritat per raons neces- 
sàries (...) altrament s'hauria de seguir que Déu 
concordaria amb el que és menor i deficient con- 
tra el que és major i perfectel...J. Ara bé, convenint 
Déu amb allò que és més gran i perfecte, si ha volgut 
i ordenat que en alguns homes l'error sigui destruit 
per la llum de la fe, quant més no haurà volgut i or- 
denat que ho sigui per l'enteniment il luminat per la 
llum de la sobirana saviesa. 

L'obra de Ramon Llull presenta un doble as- 
pecte: racionalista i místic. Si la raó no sosté la 
creença, és inútil i també impossible convertir els 
infidels, un fi al qual s'adreça l'ars invemendi o ma- 
nera de descobrir la veritat, una mena d'alquímia 
mental que, de fet, es limita a classificar i combinar 
conceptes donats extrets de la lògica aristotèlica. 
Tot plegat, es fonamenta en la idea d'una mathests 
umuversalis, a pensar des d'un fons racional les 
proposicions de la fe, les quals, per aquest motiu, 
haurien de permetre una deducció dels principis 
de la ciència general. La pressuposició de Llull era 
aquesta: si tota proposició és reduida a termes i tots 
els termes complexos els reduim a termes senzills, 
donada una llista o sèrie completa de tots, hom 
podrà obtenir, mitjançant la combinació de tots, 
totes les veritats possibles, una vegada trobats tots 
els termes mitjans possibles que uneixin qualsevol 
subjecte amb qualsevol predicat. 

Llull partia, per via ascendent, de la sensibili- 
tat i de la imaginació per tal d'elevar-se des de les 
coses materials i sensibles envers les coses espiritu- 
als. Però per via descendent estructurava una visió 
del món anticipació de l'optimisme de Leibniz, en 
permetre, en teoria, la deducció del sistema sencer 
de la realitat per l'esmentada combinació múltiple 
de la totalitat dels principis, una via ad sciendum 
omnia, capaç de facilitar i de controlar l'activitat de 
totes les ciències. 

La filosofia de Ramon Llull respon a una me- 
tafísica d'arrel neoplatònica en què és perceptible 
el rastre exemplarista de l'agustinisme franciscà, 
segons el qual l'ésser creat no és altra cosa que la 
il'luminació de Déu. D'altra banda, la seva ars ge- 
neralis serveix de preludi a l'art combinatòria de 
Leibniz i anticipa així mateix l'intent contempora- 
ni del càlcul logístic. No obstant això, el retorn a 
una filosofia en la fe i l'entrelligament de motius 
racionalistes matematitzants i àdhuc cabalístics 
contribuiren a difondre un cert escepticisme al seu 
entorn. Amb notòries excepcions, en tot cas, com 
Nicolau de Cusa i Giordano Bruno. 

Joan Duns Escot 


L: màxima figura a la segona escola franciscana, 
en l'àmbit filosòfic, és Joan Duns Escot. Nascut 
a Duns (Escòcia) entorn de l'any 1265, ingressà en 
els framenors el 12/78 i fou ordenat prevere el 1291. 
Estudiant a Oxford, amb VVilliam of VVare, i a París, 
on obtingué el grau de doctor, va exercir el ma- 
gisteri a les dues universitats i temporalment des- 
terrat de l'última per haver-se arrenglerat amb el 
papa Bonifaci VIII en el conflicte que enfrontava el 
pontífex amb el rei de França, Felip IV el Formós. 

A Oxford va ensenyar teologia entre 1300 i 
1302 i correspon al període anglès la redacció de la 
seva obra principal, l'Opus oxomiense, també citada 
com a Ordinatio, a més del comentari a les Sentèn- 
cies de Pere Llombard. El Doctor Subtl, com era 
conegut pels seus coetanis, és l'autor de Questio- 
nes in metaphysicam i d'un opuscle, De primo prin- 
cipio. Totes aquestes obres consoliden la influència 
de l'agustinisme dominant a Oxford, si bé amb 
un millor coneixement d'Aristòtil i amb una clara 
preocupació per l'ideal d'una ciència racional que 
derivava de la tradició matematitzant oxfordiana, 
a més, sense dubte, del criteri propi del pensador. 
Enviat a Colònia el 1307, Duns Escot morí l'any 
seguent en aquesta ciutat, on descansen les seves 
despulles a l'església dels Minorites. 

Sense que hom pugui pròpiament parlar d'una 
síntesi de l'agustinisme de l'escola franciscana i 
P'aristotelisme de la nova escolàstica tomista, la fi- 
losofia de Duns Escot ve definida per una aguda 
crítica d'aquesta darrera, mentre suavitza el seu 
agustinisme en agafar distància de la doctrina de 
les raons seminals al si de la matèria. En ell esde- 
vé cada vegada més precisa i definida la distinció 
entre la fe i la raó. Tomàs d'Aquino havia referit 
el tema central de la filosofia a l'ipsum esse subsis- 
tens, és a dir, a Déu, en qui l'essència i l'existència 
s'identifiquen, però també a l'ésser com a actuali- 
tat de l'ens. Per a Duns Escot, en canvi, l'objecte 
propi de la filosofia és l'ésser com a ésser, sense 
cap determinació, mentre que Déu, objecte adient 
de la teologia, resulta accessible racionalment tan 
sols per tal com certament és ésser, però no com a 
entitat en si mateixa. D'ella no podem tenir-ne cap 
concepte en tractar-se d'una substància immateri- 
al i intel-ligible, ja que el nostre primer horitzó ve 
constituit en les coses sensibles i mundanes. Referit 
a aquestes coses, el coneixement natural és segur, 
però no funciona quan es tracta de les realitats su- 
prasensibles. El coneixement humà, que comença 
pels sentits, si bé per naturalesa ha estat creat per 
intuir l'ésser intel:ligible, només coneix d'allò real 
el que pot obtenir des de les dades sensibles. 

Partint d'Avicenna, Duns Escot sosté que l'ob- 
jecte de la metafísica és l'esser, una intentio en què 
totes les coses convenen. Ara bé, per tal que la me- 

tafísica tingui sentit, cal que el seu objecte consideri 
la noció de l'ésser en l'últim grau d'abstracció, com 
allò absolutament comú o la naturalesa més inde- 
terminada, per tant, el que se suposa en qualsevol 
objecte de l'enteniment. Era aquest el plantejament 
d'Aristòtil, que havia concebut el concepte d'ésser 
com la noció primera i fonamental, transcendent 
a totes les categories i determinacions genèriques. 
Comú, per tant, a totes les realitats existents, a tots 
els ens creats i a Déu, una noció semblant és, en 
conseqgúència, unívoca. Si no ho fos, no seria possi- 
ble conèixer res de Déu ni determinar atributs di- 
Vins tot partint de la via causal des dels ens creats. 

Déu és conegut no només en un concepte anà- 
leg al concepte de criatura, sinó en un concepte 
univoc a Déu i a la criatura. I per no disputar so- 
bre el terme d'univocació, anomeno univoc aquell 
concepte que és u de tal manera que la seva uni- 
tat és suficient per la contradicció, tot afirmant i 
negant el mateix d'allò mateix. És suficient tam- 
bé per constituir un terme mitjà en el sil'logisme 
de manera que hom pot concloure, sense fal-làcia 
d'error, que s'uneixen entre sí. (Ordinatio, 1, d. 3, 
P. 1, q. 1-2.) 

En nosaltres hom pot donar un coneixement 
cert de l'ésser, el qual, com a predicable, designa 
sempre exactament el mateix, si bé la nostra no- 
ció sobre l'infinit i el finit, el creat i l'increat, serà 
sempre imprecisa i dubtosa per la condició de la 
nostra naturalesa deprimida de resultes del pecat 

original. Ara bé, gràcies a la univocitat de l'ésser, 
tenim d'un bon principi un coneixement de Déu, 
per dèbil i imperfecte que sigui, que el seu ésser 
com a tal no té un significat distint del dels ens 
creats. Justament per això, assoleix sentit la prova 
de l'existència de Déu a partir de la contingència 
de l'univers, la tercera via tomista, en transcendir 
la sendera merament física en què conclouen les 
proves del moviment i de la causalitat en inferir un 
primer motor i una causa primera. La prova de la 
contingència té, en canvi, l'avantatge que ens per- 
met passar de l'ens canviant del qual posseim l'ex- 
periència a l'ésser necessari que té en ell mateix la 
raó de ser. Demostrar l'existència de Déu exigeix 
provar abans que es dona un ésser infinit, (una en- 
titat real, única, primera, que no n'exigeixi cap al- 
tra abans d'ellao (J Quodhbet, n. 2). 

En lloc de l'ipsum esse subsistens de Tomàs 
d'Aquino, Duns Escot veu en la infinitud el caràc- 
ter principal de la divinitat, el concepte que expres- 
sa d'una manera privilegiada la naturalesa intrínse- 
ca de Déu. Hom pot dir-ne que és el summe de tot 
el que existeix, la infinitud com allò transcendent 
a tot grau possible de perfecció que es contraposa 
radicalment a la finitud de tot el que s'ha creat. En 
aquesta línia, interessa observar la correcció feta 
per Duns Escot a l'argument d'Anselm. Una de- 
mostració a priori descansa en la identificació prè- 
via de la noció de ser o ésser amb la noció de Déu, 
el que en lògica s'anomena una petició de principi. 

En aquest cas, faria derivar de la mateixa noció de 
Déu l'exigència que Déu sigui. Ara bé, com havia 
mostrat Avicenna, l'existència és extrínseca a l'es- 
sència, de la noció d'essència no és possible en cap 
cas concloure'n l'existència. No obstant això, Déu 
és allò conegut que no pot pensar-se sense con- 
tradicció que existeixi quelcom major (Ordinatio, 
I, 1, d. 2, q. 2). Tot anticipant-se a Leibniz, Duns 
Escot ha vist que el fonament de la demostració 
anselmiana és l'afirmació de la possibilitat de Déu, 
la seva no contradictorietat. Tot partint de l'ordre 
essencial del possible o efectuable, el subtil Duns 
afirma en el doble plànol essencial i existencial, per 
aquest ordre, allò suprem efectiu i real eminent- 
ment. La prova que existeix quelcom infinit pres- 
suposa que la infinitud no repugna l'ésser, una 
proposició la veritat de la qual no és manifesta a 
priori. L'únic atribuible a Déu a priori és l'ésser en 
general, un predicat ontològic comú a l'ens diví i a 
les criatures. 

Per tant, la demostració de l'existència de Déu 
haurà de ser a posteriori, per un raonament dels 
efectes a la causa, per arribar a un primer ordre 
de l'ésser del qual prediquem la infinitud. Però no 
dels efectes com a realitats contingents i sensibles, 
sinó de llur possibilitat com a mer concepte, en una 
perspectiva essencialista que recorda, avant la let- 
tre, les clàssiques proves del racionalisme europeu 
del segle XVII. 

La comprensió del pensament escotista s'il- 
lumina en considerar la diferència entre el conei- 
xement ple, que ens dona la notícia intuitiva i un 
tipus de coneixement per representació i concep- 
te que no atrapa l'objecte en si mateix d'una ma- 
nera perfecta, l'anomenada notícia abstractiva. Diu 
Duns Escot: 4Hi pot haver un coneixement de Pob- 
jecte que abstrau de la seva existència actual i hi 
pot haver un coneixement de l'objecte per tal com 
existeix i és present en la seva existència actual 
(Ordinatio, II, d. 3, q. 9). Tenint present la nostra 
realitat d'ens en camí, destinats a la visió imme- 
diata de Déu després d'aquesta vida, la metafísica 
s'haurà de constituir en l'ordre del concepte o de 
la notícia abstractiva, i ser, per tant, essencialista, 
amb el benentès que la concepció del caràcter sub- 
ordinat i funcional del saber conceptual o abstrac- 
tiu pel nostre filòsof exclou la possible derivació 
envers l'ontologisme d'un monisme idealista que 
resultaria de no reconèixer la precarietat de la nos- 
tra relació cognoscitiva i la seva dependència de la 
teologia sobrenatural. 

Sobre aquesta distinció de la doble funció intui- 
tiva i abstractiva del coneixement, s'hi funda la me- 
tafísica escotista, que empra amb generositat con- 
ceptes procedents de l'aristotelisme, per més que la 
seva doctrina de la matèria i de la forma s'allunya 
del tomisme, i, en certa manera, de l'agustinisme. 
Duns Escot fa una distinció entre l'universal com 
a intentio secunda, és a dir, considerat en la seva 

universalitat, i l'universal com a intentio communts, 
una unitat primera a tall de mesura de totes les co- 
ses que pertanyen al gènere. Aquesta substància 
o naturalesa comuna és el fonament de la realitat 
dels individus i de la universalitat del concepte. En 
posseir una unitat pròpia i distingir-se de les notes 
individuants per una distinció formal ex natura ret, 
Duns Escot dona a l'universal més realitat de la 
que li concedia Tomàs d'Aquino. Referint-se a la 
substància diu així: 


Ella no és per si mateixa única amb una unitat nu- 
mèrica, ni múltiple amb una multiplicitat oposada 
a aquesta unitat. No és universal en acte, a la ma- 
nera com l'universal està en l'enteniment, ni és en 
si particular. Si bé realment no existeix mai sense 
alguna d'aquestes determinacions, així mateix no és 
ni una d'elles, sinó que les precedeix totes natural- 
ment. Í per aquesta prioritat seva natural és el quod 
quid est —la substància aristotèlica—, la qual és per 
si mateixa objecte de l'enteniment, i per si mateixa 
és considerada pel metafísic i expressada per la defi- 
nició. (Ordinatio, II, d. 3, q. 1.) 


A Tomàs d'Aquino la naturalesa o forma es- 
pecífica roman idèntica en tots els individus de 
la mateixa espècie i únicament es divideix per la 
quantitat. Joan Duns Escot entén, en canvi, que 
per cercar el principi d'individuació sense caure en 
l'averroisme cal donar a l'individu una determina- 
ció positiva i essencial, última realitat de l'ens, a la 
qual anomena, ell o algun deixeble pròxim, heccei- 

tas, un neologisme forjat per expressar la conscièn- 
cia del valor de l'individu. Vol subratllar que una 
entitat és el que és, com a tal individu i no un altre, 
no per la matèria ni per la forma o pel compost de 
totes dues, sinó com una eindividuació de la for- 
ma, però no per la forma (...), ja que únicament 
són capaços d'existir els subjectes completament 
determinats per llur diferència individual, és a dir, 
els individuso. 2 Pel que fa a l'abstracció, té lloc en 
el doble nivell de l'enteniment actiu, que separa la 
forma específica de la imatge sensible, on es troba 
en potència, i de l'enteniment possible, la funció 
del qual consisteix a comprendre revestint l'espècie 
intel-ligible d'universalitat i determinant l'acte de 
comprensió en un objecte o altre. 

Lligat al tema de l'originalitat de l'individu, cal 
considerar la concepció escotista de la prevalença 
de la voluntat i la doctrina de la llibertat. Tot se- 
guint la tradició de l'escola franciscana que ator- 
ga una certa preferència al bé, comunicable per si 
mateix, sobre la veritat, ja que en definitiva l'amor 
ens unirà a Déu amb una força més gran que la fe, 
el filòsof sosté una idea de la llibertat més volun- 
tarista que intel-lectualista. És cert que en l'ànima 
humana la voluntat és un apetit racional, perquè 
opera en funció de motius nascuts a l'enteniment. 
Si les nostres idees ens determinen, nosaltres de- 
terminem primer la selecció que en fem. Si l'ente- 


36 GILSON, E. (1952). Z Duns Scot. Introduction à ses positions 
Jondamentales. París: Vrin. 

niment és causa de volicions, és una causa sotmesa 
a la voluntat, ja que molts pensaments segons s'ac- 
tualitzen gràcies al concurs que els dona la volun- 
tat. Aquesta, com a acte primer, cés lliure per actes 
oposats. També és lliure de tendir, mitjançant 
aquests actes oposats, a objectes oposats i, a més, 
és lliure de produir efectes oposats) (Ordinatio, I, d. 
39, q. 5, n. 15). 

Déu és causa intel-ligent i lliure. Intel-ligència 
i voluntat són idèntiques en essència, la qual cosa 
funda la possibilitat de les coses creades. Com a in- 
tel-ligència, Déu coneix la seva essència en si matei- 
xa i dona l'ésser intel-ligible a les essències finites: 
da idea del món real no és altra cosa que el món 
intel-ligible, és a dir, el món en el seu ésser cone- 
gub (Reportata parisiensia, I, d. 36, q. 20). Com a 
voluntat és causa primera i absoluta, principi de la 
contingència, però de cap manera inclinació irraci- 
onal i cega. La creació és un acte de llibertat sense 
cap limitació per a l'acció divina. En depenen les 
idees per tal com Déu mateix les funda, fins hom 
pot dir que la voluntat, apartada de tota necessitat, 
és l'única causa de si mateixa. Duns Escot arriba a 
dir que 4si Déu hagués procedit altrament, l'ordre 
que hauria pogut escollir hauria estat igualment 
just i savi, pel sol fet que ell l'hauria volgut, ja que 
la seva voluntat és sempre justav (id., IV, d. 1, q. 5). 
Per tant, també el bé, pel que fa a l'ordre dels ens 
creats, depèn de la sobirana voluntat de Déu, que 
l'ha fundat en la seva raó eterna. 

D'això se'n desprèn, accentuada la noció d'om- 
nipotència i voluntat lliure de l'Altíssim, un distan- 
ciament de la teologia respecte de la filosofia. Bo 
i tenint present que mai no assolim Déu si no és 
partint dels seus efectes, les demostracions de la 
seva existència són vàlides, si bé relatives. En els 
Theoremata hom diu que són àdhuc probables, 
però no concloents. Descartat l'argument aristotè- 
lic del moviment, Duns Escot admet la prova de 
la causa eficient, de la causa final i dels graus de 
perfecció, i no creu que es pugui demostrar raci- 
onalment la immortalitat de l'ànima —això seria 
com desconèixer-ne la contingència—, si bé la seva 
certesa deriva de la revelació, la funció de la qual és 
regular les nostres accions pensant en la benauran- 
ça que esperem des de la fe en la paraula de Déu. 

La filosofia queda, a partir d'ara, en l'àmbit 
d'allò que assoleix la raó natural, mentre que tot el 
que l'excedeix i és revelat competeix a la teologia, 
una ciència en la mesura que orienta el comporta- 
ment, si bé no en la mesura que dedueix realitats 
a priori. Per tant, da nostra teologia:, diu el filòsof, 
momés tracta del que hi ha en la Biblia i del que 
en podem deduir (Ordinatio, pròleg, q. 3, n. 204). 
Una vegada admès que els filòsofs són els que han 
cercat la veritat amb la sola llum de la raó, és neces- 
sari col-locar pel damunt de llurs pensaments una 
metafísica entesa com a saber racional del creient 
teòleg. Perquè eels filòsofs afirmen la perfecció de 
la natura i neguen la perfecció sobrenatural. Els te- 

òlegs afirmen, ben al contrari, aquestes tres coses: 
el defecte de la natura, la necessitat de la gràcia i 
la perfecció sobrenaturab (Ordinato, pròleg, 1, q. 
1, n. 5). Reflexionant des de la sola raó, els filòsofs 
mai no han pogut elevar-se envers la noció cristia- 
na d'un Déu lliure, presos en la consideració d'una 
causa primera que, de fet, encadena una sèrie de 
relacions causals en l'univers, però al marge d'una 
intervenció lliure i immediata com la postulada en 
el Déu cristià. 

L'afirmació de la univocitat de l'ésser i la teoria 
de la distinció formal, que hi descansa, fan pensar 
en una perspectiva ontològicament més existenci- 
al, des del realisme, que la de Tomàs d'Aquino, per 
tal com l'interès de Duns Escot apunta a la indi- 
vidualitat concreta més que a la universalitat abs- 
tracta. Les consequències del criticisme escotista es 
reflectiren en una nova valoració de la teologia, en 
la qual Déu és objecte voluntari del coneixement 
humà en relació amb la filosofia, en la qual és objec- 
te natural i necessari. Tingué lloc un desplaçament 
de la teologia racional per una teologia de la fe com 
un saber més pur i més elevat. Esqueixada la síntesi 
entre ambdues formes de saber, restà obert el camí 
per abandonar Déu com a objecte d'investigació 
racional, i s'admeté que la natura, la raó, la ciència 
i l'activitat humanes esdevenien autònomes. 

La crisi de V'escolàstica 


I pensament del segle Xxm havia mirat de resol- 

dre el problema de les relacions entre la raó i 
el dogma, des del moment en què l'aristotelisme 
feu aparèixer la primera com un domini, no només 
divers, sinó en potència incompatible amb la fe. De 
l'esforç per distingir i concordar ambdós vessants 
nasqueren els grans sistemes escolàstics que cul- 
minen en el tomisme i en la filosofia de Duns Es- 
cot. Tanmateix, en aquesta última s'hi reconeixia 
el caràcter pràctic del saber teològic i la seva hete- 
rogeneitat en relació amb el saber especulatiu, la 
qual cosa obria una escissió entre els dos dominis i 
potenciava una certa malfiança envers la metafísica 
i alhora una progressiva valoració de l'experiència. 
L'interès en el tractament dels temes filosòfics s'ha- 
via anat desplaçant cap a l'anàlisi del coneixement i 
la teoria de la ciència. 

La societat medieval evolucionà a fons en altres 
aspectes. D'una banda, l'Occident medieval cone- 
gué un important auge econòmic, la consolidació 
de la banca i la política monetària esdevingueren 
rellevants partint de Flandes i la Toscana, el drama 
de la fam sacsejà la cristiandat, extingí les croades, 
i Van néixer els ordes mendicants, no sense gene- 
rar fortes tensions al si de l'església. Socialment i 
culturalment, la Universitat de París, cada vegada 
més nacionalitzada des del començament del se- 

gle XIV, es feu ressò del conflicte entre la corona 
de França i el pontificat, que culminà en el cisma 
d'Occident, d'un llarg abast no solament tempo- 
ral (1378-1418), en la disgregació de l'Imperi en 
més de tres-cents principats i en la consolidació de 
les monarquies europees. Durant aquest període la 
via antiqua del realisme aristotèlic i dels seus segui- 
dors es contraposa a la via moderna o nominalista, 
de la qual tenim una mostra en Durand de Sant 
Porçan (71333) i en Petrus Aureolus (7 1322) i es 
manifesta amb una plena consciència en Guillem 
d'Occam. 

Al marge, en certa manera, de les universitats, 
encara fortes fins a mitjan segle XIV, però no de la 
crisi de l'escolàstica que comporta el nominalisme 
amb el consegúent questionament del llenguatge 
tècnic dels teòlegs, és necessari parar atenció en les 
actituds i doctrines místiques més o menys descon- 
fiades en relació amb l'especulació teològica tradi- 
cional. S'anava enfortint la convicció que la recer- 
ca filosòfica havia de tendir a l'abandonament dels 
temes propis de la ciència sagrada per centrar-se 
en Pestudi de l'univers intramundà i del seu corol- 
lari d'interessos jurídics i polítics i la seva renova- 
da preocupació pel desplegament de la ciència i de 
les questions lògiques i semiòtiques, en les quals 
aquest període és prou fecund, així com de la teoria 
del coneixement. 

Guallem d'Occam 


U: dels últims grans filòsofs medievals i el més 
notable entre els nominalistes o terministes és 
el franciscà anglès Guillem (1300-1350), oriúnd 
d'Ociham, al comtat de Surrey. Estudiant a les 
universitats d'Oxford i París, ensenyà sobre la Bí- 
blia a la primera i comentà les Sentències de Pere 
Llombard a la segona. El 1324 fou cridat a Avi- 
nyó per respondre davant del papa Joan XXII de 
l'acusació d'heretgia formulada sobre uns aspectes 
de la seva obra. La resolució en contra seva el du- 
gué a la presó entre l'any esmentat i el 1328. Fugit 
de la ciutat papal, marxà a Pisa, es col-locà sota la 
protecció del rei Lluís de Baviera, també enfron- 
tat amb el pontífex, i, en oberta discrepància amb 
Joan XXII, a causa de la doctrina sobre el poder 
temporal de l'Església, Guillem redactà a Munic 
una sèrie d'escrits polèmics sobre la dignitat i la 
potestat papal i en suport de la posició imperial. 
Guillem d'Occam, conegut com el 4venerable 
iniciador. (venerabilis inceptor) de l'escola nomina- 
lista, redactà les seves obres de filosofia en el perí- 
ode del seu magisteri universitari, quan apareixen 
les seves concepcions centrals, en concret en els lli- 
bres de lògica Expositio aurea super totam artem vete- 
ram, en els Quodhbeta septem i en el citat comentari 
a les Sentències. A l'estada a Munic hi pertanyen el 


183 


GCentloguium theologicum, la Summa totius logice i 
diversos textos sobre temes físics. 

Es considera el pensament d'Occam com el 
moment emancipador de la filosofia en relació amb 
el saber teològic i, en aquest sentit, com un herald 
de la modernitat. Tanmateix, sense negar la part de 
veritat d'aquesta valoració i el seu caràcter d'ante- 
cessor de la filosofia moderna, la realitat és quel- 
com més complexa. Occam defensava, amb Aris- 
tòtil, que la ciència ho és de les coses universals o 
generals, però en tant que l'universal suposa el que 
és individual. d2universab, diu Guillem d'Occam, 
mo és pas produit, sinó que resulta de l'operació 
abstractiva, que no és altra cosa que una espècie de 
ficció) (I Sent., 2, q. 8 E). El coneixement que se'n 
deriva només dona un nom que designa, com espè- 
cie i gènere, quelcom propi de la ment, és a dir, no 
està extra anmimam, sinó in antma, que aquesta per- 
cep confusament dels individus, úniques realitats 
de les quals és possible un coneixement en sentit 
propi (Quodhb., I, q. 13). 

Únicament el coneixement intuitiu, o experi- 
mental ens dona notícia de l'existència d'alguna 
cosa, la inherència d'una cosa en una altra i qual- 
sevol ordre de relació entre coses particulars. El 
que és evident és el que és immediatament experi- 
mentat, i així mateix tot el que es dedueix per via 
de necessitat. En consequència, Guillem d'Occam 
entén que 

La notícia intuitiva d'una cosa és allò en virtut de 
la qual hom pot saber si la cosa existeix o no, i, per 
tant, si la cosa existeix, l'enteniment jutja d'imme- 
diat que existeix i la coneix d'una manera evident, 
a menys que vingui impedit per la imperfecció de la 
mateixa notícia (...J. La notícia abstractiva és aque- 
lla en virtut de la qual hom no pot conèixer amb 
evidència sobre la cosa contingent, si existeix o no. 
(I Sent. Prol. Z, 16-53.) 


D'aquesta noció de coneixement intuitiu 
que dona lloc a enunciats contingents, se'n des- 
prèn la superfluitat de qualsevol espècie que faci 
d'intermediària del coneixement. Per començar, 
Puniversal és cosa de la ment, no hi és en la realitat 
sensible, ja que la mateixa realitat ha de ser, com 
a tal, present al coneixement d'una manera imme- 
diata si comporta el ple valor de veritat. A més, es 
tan inútil com racionalment il-lícit admetre més 
entitats que les necessàries en una experiència con- 
creta, perquè la teoria ha d'aprendre a ésser austera 
i no multiplicar inútilment les raons explicatives. 
Frustra fit per plura quod potest fieri per pauciora. Des 
de Bertrand Russell, aquesta norma de procedi- 
ment és coneguda com la navalla d'Occam. 

L'univers no es troba en les paraules ni en les 
coses, sinó en les significacions d'una paraula o 
en les coses per tal com signifiquen alguna cosa. 
dL'universal és, doncs, una intenció singular de 
l'ànima, predicable de moltes coses, i és universal 
no per si mateixa o en si mateixa, sinó a l'efecte 
d'aquestes coses, ja que es diu universal per tal 

com és predicable de les coses, i singular en tant 
que existeix en l'ànima, (Summa totius logice, q. 
14). La funció significativa o intentio és la que de- 
fineix la consistència de l'universal i és un signe 
o símbol que permet reemplaçar en la proposició 
les coses que designa (conceptus supponunt pro rebus 
que sunt imdivisue). Això vol dir la realitat (com el 
fum significa el foc, el gemec del malalt el dolor i el 
riure l'alegria interioro (ibid.). 

A partir de la noció de símbol, Guillem d'Oc- 
cam edifica la seva lògica i la seva teoria del co- 
neixement. El concepte, distint de la paraula, que 
és el seu signe extern, fa la funció de terme en la 
proposició mental i significa les coses individuals. 
Per tant, és un signe natural de les coses. OcEham 
exclou la hipòtesi d'una subsistència de l'univer- 
sal com a tal en les coses, ja que això comporta- 
ria una identitat panteista de l'ésser i descarta 
igualment el formalisme de Duns Escot. Entenia 
que la distinció formal no seria una distinció real, 
bo i tenint present que la seva admissió implicaria 
un tercer membre entre l'ésser i el no-res. La dis- 
tinció formal o de raó no és res més, dirà Occam, 
que una distinció real entre conceptes, i aquests 
són una qualitat de la ment. Per aquesta raó, 4s'ha 
d'afirmar que en les criatures no hi ha una distinció 
formal, sinó que totes les coses que són distintes en 
les criatures són coses distintes) (ibíd., q. 16). 

D'aquesta manera, el nominalisme, o terminis- 
me, d'Occam es funda en l'afirmació de la identitat 

d'allò indiscernible i en una dialèctica estrictament 
extensional de les relacions entre els inferiors i els 
superiors lògics. Els conceptes generals constituei- 
xen una semàntica natural que ajunta els objectes 
individuals de diverses maneres i els distribueix en 
classes segons l'experiència directa d'allò individu- 
al. En referir tots els judicis a la realitat existent, en 
resulta que tota proposició és sempre contingent, 
es difumina la distinció d'essència i existència i la 
lògica, al marge de qualsevol significació metafísi- 
ca, esdevé una ciència pràctica destinada a conside- 
rar les propietats dels termes i de les condicions de 
veritat dels enunciats proposicionals i dels raona- 
ments. Els termes que miren les coses s'anomenen 
de primera intenció, els termes al:lusius a termes es 
diuen de segona intenció, els primers són els propis 
de la ciència, els segons corresponen a la lògica. Pel 
que fa als transcendentals —ésser, u, verdader, bo, 
bell—, són predicables els uns dels altres i signifi- 
quen tant les coses designades per les paraules de 
primera intenció com les coses designades per les 
paraules de segona intenció. 

Una propietat fonamental dels termes és la su- 
posició, la referència dels termes a objectes diversos 
dels mateixos termes, que poden ser coses i perso- 
nes, és a dir, realitats empíriques o altres termes. 
La suposició és, en definitiva, la substitució d'una 
cosa o, si volem, el fet de substituir alguna cosa en 
el lloc d'una altra, i, com a propietat dels termes, 
és la que tenen per tal de ser disposats substitutiva- 


187 


ment. Si prenem un terme per ell mateix, trobem la 
suposició material, p. ex.: (gat és una paraula, on 
el subjecte de l'oració ocupa el lloc de la paraula 
gat, considerada en la seva materialitat. En canvi, la 
suposició formal és aquella en què el terme suposa 
una altra cosa. Pot ésser lògica o senzilla, real o 
personal. La suposició formal lògica es dona quan 
el terme el prenem per referir el concepte — gat 
és un concepte objectiuv—, mentre que la suposi- 
ció formal real té lloc quan el terme és pres per la 
cosa. Per seguir l'exemple anterior, 4el gat té quatre 
potes i miolas. Un mateix terme pot ser pres de 
diverses maneres, però en tot cas els termes tenen 
només una suposició o una altra al si de la proposi- 
ció, com un element seu. 

A partir d'aquestes premisses, on l'enllaç de- 
mostratiu tan sols implica el lligam de les suposi- 
cions, la metafísica en resulta sobrera, ja que tota 
realitat transcendent a l'experiència no és assolible 
per via natural i humana. Tanmateix, Occam és ben 
lluny d'ésser un home descregut, ben al contrari, 
és un ferm creient que únicament nega la possibi- 
litat de transformar en veritats demostrables el que 
no passa de ser una dada de revelació. En realitat, 
Occam volia situar la fe en un lloc privilegiat on 
no pogués sofrir atacs de la raó. Reiterà sense em- 
buts que una existència només pot ser donada a la 
intuició i mai assolida com a conclusió. Un conei- 
xement intuitiu de Déu no és possible a l'home en 
aquesta vida. Per la fe en la paraula de Déu revela- 

da a la Bíblia, el cristià sap que Déu existeix i que 
ha creat l'univers. Ara bé, 4els articles de fe no són 
propis de demostració ni conclusions, no són ni tan 
sols probables, ja que semblen falsos a tothom o a 
la majoria o als savis. Entenent per savis aquells 
que es confien a la raó natural, únicament d'aques- 
ta manera s'entén el savi en ciència i en filosofia) 
(Summa totius logice, III, 1). 

Si en Duns Escot la infinitud expressava la in- 
trínseca naturalesa de Déu, per a Occam el predi- 
cat essencial de la divinitat és l'omnipotència. Tot 
apel-lant a la potència absoluta de Déu, en una via 
plenament fideista, abandona els arguments tra- 
dicionals per provar l'existència de Déu, conside- 
rats, com a molt, probables, però de cap manera 
racionalment concloents. El mateix s'ha de dir dels 
atributs divins i de la immortalitat de l'ànima. En 
mancar d'experiència sobre l'àmbit suprasensible, 
el que poguéssim dir d'aquests temes pertany a 
l'ordre de la fe. Una fe del tot exterior a la raó, que 
invalida la teologia com a ciència i considera els 
preceptes morals quelcom derivat de la voluntat di- 
vina i l'ordre del món com a lliure efecte d'aquesta 
mateixa voluntat a la qual devem obediència per 
raó de si mateixa. 

Occam defensava també la univocitat de l'ésser, 
si bé en un sentit una mica diferent del que tenia 
en Duns Escot. La seva funció era explicar la pos- 
sibilitat del coneixement humà sobre Déu, tal com 
es mostra en el Tractat dels principis de teologia: (A 

Déu en aquesta vida no el concebem en si, ni en 
un concepte senzill que li sigui propi, sinó en un 
concepte simple comú, com ho és el d'ésser, o en 
un concepte propi compost, com el d'ésser primer, 
summe o altres de semblants.) El significat unívoc 
de l'ésser és l'intuitiu i empíric. Í, anticipant el ra- 
cionalisme de Spinoza, Occam criticava la noció 
de causalitat final tot partint de la convicció que 
la uniformitat de les lleis comprobable en els ens 
naturals no permet provar-hi l'acció d'una causa 
final. En considerar la natura el domini propi del 
coneixement humà, canvia la valoració de l'experi- 
ència, oberta, a partir d'ara, a una àmplia llibertat 
de crítica enfront de l'aristotelisme. Una llibertat 
que es manifesta en la possibilitat de mons infinits, 
negada la determinació de l'espai absolut, i en la 
producció de l'univers des de l'eternitat. 

La filosofia de Guillem d'Occam clausura, 
conceptualment, l'escolàstica. En aprofundir en el 
concepte de ciència, Occam és un testimoni de la 
complexitat del segle que li tocà viure i reflecteix la 
tendència evolutiva de la societat quan l'individu 
esdevé un element essencial del coneixement. En 
suprimir les essències en nom de l'absoluta omni- 
potència de Déu, restà afirmada la plena contin- 
gència de l'univers en la seva existència i en la seva 
intel-ligibilitat. Tot quedarà entregat a l'autonomia 
de la fe, no endebades Luter seguirà aquest camí, 
amb la qual cosa la teologia amb prou feines recor- 
rerà al suport de la metafísica. Per la seva banda, 

la filosofia enfilarà la sendera de l'escepticisme en 
declarar-se insolubles per la raó natural nombro- 
ses questions, al mateix temps que se'n renovaran 
els esforços per tal de comprendre racionalment el 
món. 

La mística especulativa 


a irrupció en l'univers llatí dels textos filosò- 

fics de l'antigor encloia, com s'ha referenciat, 
un abundant material procedent del neoplatonis- 
me. Si bé, en termes generals, l'influx d'Aristòtil va 
desplaçar, a partir del segle XI, la vigència del pla- 
tonisme, en realitat mai no va arribar a suprimir-lo, 
sobretot a l'Europa central, on les escoles tomista i 
escotista assoliren un vigor limitat. D'altra banda, 
al costat de la filosofia present a les universitats, cal 
recordar l'espiritualitat monàstica, la qual, en una 
predicació en la llengua vulgar, exhortava a la con- 
versió i a la perseverança en la fe als oients, quel- 
com que implicava una apel:lació al sentiment més 
que a l'intel:lecte. 

Els esdeveniments exteriors com la prosperitat 
de les ciutats italianes del nord, el cisma d'Avinyó 
i la decadència de l'Imperi comportaren la pèrdua 
d'autoritat moral del papat i una lenta i alhora fer- 
ma erosió del poder imperial. Tot això desvetllava un 
cert mil-lenarisme, que es combinava amb la fatiga 
de les construccions sistemàtiques de l'escolàstica i 
tendia a orientar la vivència de la fe cristiana envers 
la pràctica, per tant, més aviat allunyada de l'especu- 
lació teòrica estretament lligada a la teologia. 

Tanmateix, en una figura singular, el Mestre 
EcRhart (1260-1327), hi trobem una convergència 
del corrent místic amb una renovada metafísica ne- 

oplatònica provinent de la tradició dominica i, en 
particular, d'Albert el Gran. lot just a Alemanya 
els deixebles de sant Albert havien accentuat els 
elements neoplatònics i la seva influència no havia 
arribat a ser suplantada per la de Tomàs d'Aquino. 
Ecthart pertanyia a l'orde de sant Domènec i s'ha- 
via llicenciat en Teologia a París el 1302. Mestre a 
Estrasburg, on dirigí l'escola teològica, des de l'any 
1320 va professar a l'Studium Generale de Colò- 
nia, on visqué les disputes teològiques de francis- 
cans i dominics fins al punt de caure enredat en un 
procés d'heretgia que motivà l'apel-lació al Papa. 
Eclhart traspassà dos anys abans de la culmina- 
ció del procés substanciat amb la condemna, per 
Joan XXII, de vint-i-vuit proposicions procedents 
de la seva obra. 

El Mestre Eclhart representa, amb tota justí- 
cia, l'origen de la filosofia alemanya. Fou un dels 
primers autors que va emprar la llengua alemanya 
com a eina filosòfica. La seva especulació es re- 
munta des de Tomàs d'Aquino fins a Joan Escot 
Eriúgena, Agustí i Plotí, amb una orientació molt 
propera al Pseudo-Dionís. Tot negant l'atribució 
de l'ésser a Déu, Ecihart entenia que el primer tan 
sols és predicable dels ens creats, ja que en Déu 
només s'hi troba com a causa, la qual, segons el 
vell principi neoplatònic, no ha de contenir res 
del que conté l'efecte. Així, per damunt de l'ésser, 
Déu és intel-ligència, pel filòsof el primer grau en 
l'escala de les perfeccions, quelcom que en altres 

textos —Queestiones— predica a Déu com a puritas 
essendi o ésser en la seva puresa, de manera que tot 
allò que és rep la realitat de l'ésser diví. L'autor vol 
indicar que Déu és més que ser, ja que, considerat 
en l'àmbit de l'esse —és a dir, el referent a tot allò 
creat—, Déu apareix com el que no és, i, en aquest 
sentit, com el no-res més enllà de qualsevol deter- 
minació. D'altra banda, la propietat radical de Déu 
és la unitat, la qual cosa permet distingir la deitat, 
llum en si mateixa, de les tres persones divines, en 
la processió de la qual tenim l'atribut de l'enteni- 
ment en el Pare, del viure en el Fill i de l'ésser en 
l'Esperit Sant. Des d'una perspectiva semblant, la 
realitat de Déu és subjacent en el fons de totes les 
coses i en el fons de l'ànima humana. Si fora de 
Déu no hi ha res, tot el que existeix ha de ser me- 
surat per la relació amb l'Altíssim. En si mateix, per 
tant, l'ens creat és un mer no-res, però en la mesura 
que participa de l'enteniment, tantum habet Det, et 
tantum de uno, et tantum de esse. Així, l'home, per 
trobar-se de veritat amb ell mateix, ha de tornar a 
Déu i abandonar el seu lligam a les coses creades 
per tal d'endinsar-se en l'abisme diví on brilla Pes- 
purna (scintilla) de l'ànima o enteniment superior 
mitjançant el qual s'uneix a Déu com en Plotí ho 
feia l'ànima amb Pu. 

La natura de l'ànima és la que havia formulat 
la tradició agustiniana i escolàstica: memòria, intel- 
ligència i voluntat. En la seva estricta racionalitat, 
l'ànima és la veritable imatge de Déu, el fons de la 

qual és el punt en què tot ésser creat torna a trobar 
la unitat. Aquest és el fi de la vida moral: pel desar- 
relament i la renúncia a qualsevol determinació i 
finitud, anorrear-se en els seus límits i retrobar-se 
en l'amor diví, en plena independència i llibertat, 
en la nua pobresa de qui no sap ni pot ni té res. En 
morir en l'home tot allò que és propi de l'ens creat, 
pot néixer-hi la completa beatitud de l'Altíssim. 

Echart representa i expressa, en la seva es- 
peculació, la desconfiança de l'època d'assolir la 
fe amb l'eina de la investigació racional. Ple d'un 
intens sentiment de la presència divina, preferia 
apel-lar a la directa relació entre l'ésser humà i 
Déu, sense perjudici de donar a la seva fe religiosa 
una fonamentació metafísica que fa de la vivència 
mística un antecedent de la filosofia de Nicolau de 
Cusa i troba una més propera continuitat en els 
compatriotes Johannes Tauler (1300-1361), Hein- 
rich Seuse (1300-1365) i en el neerlandès Joan de 
RuysbroecR (1293-1381), un corrent que influirà 
en els (germans de la vida comuna) i en Tomàs de 
Rempis (1380-1471). 

Amb anterioritat a aquests personatges i co- 
etània del monjo calabrès Joaquim de Fiore, cal 
recordar Hildegarda de Bingen (1098-1179), una 
notable escriptora de música, poetessa i abades- 
sa de l'orde benedictí, i mística, a la qual devem 
representacions sacres, misses i nombrosos textos 
sobre els evangelis. Filla d'una família noble, l'any 
1136 esdevingué abadessa del convent on havia re- 

but la instrucció i mantingué una àmplia corres- 
pondència amb Bernat de Claravall i les principals 
autoritats de l'època, com el rei Enric Plantagenet 
i la seva dona, Elionor d'Aquitània. Des de jove, 
sempre amb una salut precària, tingué visions de 
caire místic de les quals va donar testimoniatge es- 
crit en tres llibres: Scivias Domini, Liber vite merito- 
rum i De operatione Dei. Els textos van impressionar 
notablement Bernat de Claravall fins al punt que 
els va fer arribar al papa Eugeni III, el qual després 
de llegir-los va felicitar Hildegarda i la va animar a 
continuar escrivint, a més de donar-li permís per 
fundar un convent a Bingen, sense la tutela de cap 
monestir masculí, una inesperada novetat. 

Pel que fa a les seves obres, cal recordar que 
l'autora va viure en un moment de floriment de la 
literatura religiosa i d'una certa efervescència cul- 
tural i social en què la dona té un protagonisme 
inusual. Pensem que a partir del segle XI desta- 
quen per la vàlua literària i científica Clara d'Assís, 
Gertrudis la Gran, Margarida Porete i Caterina de 
Siena, entre d'altres. 

L'obra més rellevant d'Hildegarda és Subnulhita- 
tes diversaron maturarum creaturarum, que va redac- 
tar entre els anys 1151 i 1158. La publicació en el 
segle XIV ve presentada en dos textos, un llibre de 
medicina senzilla (Physica) i Cause et cure o lli- 
bre de la medicina complexa. El primer recopila 
coneixements de l'època referits a la botànica, la 
mineralogia i la zoologia, mentre que el segon in- 

clou receptes detallades per tal de curar al voltant 
de dues-centes malalties que l'autora havia tractat 
a l'hospital del convent. Hildegarda tenia conei- 
xements de física, dels principis actius de plantes 
medicinals a cavall d'una perspectiva holística del 
món, en considerar el paper de l'home en l'univers 
i utilitzar un concepte innovador, viriditas, O el po- 
der de reverdir, aplicat tant en l'àmbit físic com 
espiritual. És notori també l'interès que té per la 
sexualitat, en cap cas referit en exclusiva a la pro- 
creació, ja que analitza expressament el plaer erò- 
tic, tant de l'home com de la dona, i fa la primera 
descripció de l'orgasme femení i masculí tot asse- 
nyalant les diferències i les semblances de l'un i de 
Paltre. 

Hildegarda fou la primera compositora de mú- 
sica sacra compromesa amb la reforma gregoria- 
na i amb la defensa de la igualtat en dignitat de 
l'home i de la dona. El seu llegat inicià l'expressió 
feminista més prematura, malgrat la seva condició 
monacal. I les seves visions des de la infantesa, les 
nombroses teofanies sense èxtasi, va tenir cura de 
no explicar-les fins a la maduresa per tal de no cau- 
re en la probable denúncia de bruixa. 

L'any 2012, el papa Benet XVI la va declarar 
santa i doctora de l'Església. 

Conclusions 


radicionalment, el context històric de l'edat 

mitjana ha situat la seva cronologia entre 
l'any 476, quan cau l'últim emperador romà a 
l'Occident, i diverses dates del segle XV, en funció 
dels diferents paisos europeus. 1492, a la monar- 
quia hispànica, l'any del naixement de Lluís Vives 
i de l'arribada de Colom a l'illa de Guanahani, a 
l'hemisferi occidental, a França, com a Itàlia, la 
data habitual del tancament d'una era presa com 
a referència és l'any 1494, que assenyala la inva- 
sió de la península Italiana pel monarca francès 
Carles VIII, Anglaterra mostra, en canvi, una clara 
preferència per l'any 1485, el moment de l'accés al 
tron de la dinastia Tudor en la persona d'Enric VII, 
i Alemanya desperta més tard, ja que escull l'any 
1519, quan l'emperador Carles unifica el tron del 
Sacre Imperi Romà i Germànic amb el d'Espanya i 
les Índies. Hom podria considerar també la caiguda 
de Bizanci sota el poder otomà el mes de maig del 
1453, per bé que, per rellevants que poguessin ser 
aquests i altres esdeveniments, no semblen decisius 
per definir i diferenciar les grans etapes de Pevolu- 
ció cultural humana. Cal anar més enllà i deixondir 
el més profund dels estrats socials i culturals per tal 
de comprendre el canvi de mentalitat general que 
permeti destriar l'època medieval al llarg de tots 
aquests segles dels temps moderns. 

És ben cert que la idea clàssica de Roma com 
a paradigma de civilització no havia estat mai del 
tot abandonada, com ho evidencia l'acceptació del 
primat imperial formalment visible per la diarquia 
del papat i de l'Imperi. Si recordem l'anomenat re- 
naixement carolingi, una revifalla cultural que tin- 
gué lloc al llarg del regnat de Carlemany (768-814) 
i dels seus successors durant el segle IX, ho mos- 
tra amb claredat. El rei franc s'establí a Aquisgrà i 
reuní una cultura cortesana sota el mestratge d'Al- 
cuí de Yort. Aquest renaixement de la civilització 
anava estretament lligat amb el desenvolupament 
religiós i feu que l'Església quedés, a la pràctica, 
sota la protecció de l'emperador. El papa Lleó III, 
un súbdit de Carlemany, coronà el rei franc com 
a emperador la nit de Nadal de l'any 800, en una 
cerimònia que anticipava en un mil-lenni la de Na- 
poleó Bonaparte per Pius VII a la França posterior 
a la Revolució. Això volia simbolitzar la continuitat 
ila pervivència de Roma, una mena de recordato- 
ri que allò que havia aconseguit l'antiguitat roma- 
na no era una mera reminiscència de la nostàlgia, 
sinó quelcom que podia recrear-se de nou, el Sacre 
Imperi Romà. Tanmateix, la societat del segle IX es 
trobava mancada dels recursos administratius in- 
dispensables per mantenir un estat de l'envergadu- 
ra del de Carlemany i tampoc no tenia els recursos 
econòmics per fer possible, consolidar i estendre 
el seu programa cultural. En tot cas, el punt de 
partença d'un millorament de les arts que, des del 

romànic fins a la creació de les universitats, fou la 
prolongació de les escoles catedralícies i dels cen- 
tres monacals, donà lloc al renaixement del segle 
XII, moment en què un canvi espiritual d'abast con- 
siderable fa de l'ús escrit i parlat del llatí la llengua 
franca d'una classe instruida, formada principal- 
ment, Si bé no en exclusiva, de clergues. 

La laboriosa construcció de la civitas christiana 
es veuria sacsejada, entre altres xàfecs, pels movi- 
ments místics nòrdics i italians, que, sense voler un 
obert trencament amb l'Església, cercaven un re- 
torn a un evangelisme pur. La ciutat terrenal havia 
de realitzar, en la mesura del possible, l'harmonia 
i la feliç plenitud de la ciutat del Cel. Aquest és 
un dels eixos de l'emblemàtic viatge del Dante a 
través dels tres regnes ultramundans. Un viatge des 
del pecat fins a la visió beatífica que simbolitza la 
renovació de l'ànima i la regeneració del món i de 
l'Església en el món. Un retorn a la vida pròpia- 
ment humana, fundada en l'excel-lència de l'es- 
perit —arts, ciències, devoció i estudi— que unia el 
significat religiós i el mundà amb l'esguard adreçat 
al model de l'antiguitat, en el retorn al principi i 
en l'obra de Petrarca —la mia Roma sarà ancora 
bella— i, després, en els platònics florentins. 

La valoració del món antic que havia fet Petrar- 
ca es va difondre durant el segle XV gràcies a Cola 
di Rienzo, Coluccio Salutati i la família Mèdici, 
entre d'altres. Poc abans de la caiguda de Cons- 
tantinoble, Ambrogio Traversari dugué a Florència 

la totalitat dels textos grecs de Plató, fins aleshores 
parcialment coneguts. 

En l'ordre de la filosofia, l'escolàstica havia cai- 
gut en una permanent disputa entre tomistes i es- 
cotistes, l'esterilitat de la qual anava en directa pro- 
porció a l'adherència de cada corrent a la respectiva 
tradició especulativa. L'aristotelisme averroista pro- 
piciava un tarannà naturalista contra el qual llui- 
taren els membres de l'acadèmia platònica funda- 
da a Florència per Cosme de Mèdici i continuada 
per Llorenç. Els platònics feien prevaldre l'exigèn- 
cia del renaixement religiós i rebien el suport dels 
papes humanistes al si d'una Església que sempre 
havia mirat amb una certa malfiança l'aristotelis- 
me. Cap al final de l'edat mitjana, els nominalistes 
havien questionat el llenguatge tècnic dels teòlegs 
amb el resultat d'obrir una crisi antimetafísica fron- 
terera amb un cert nihilisme especulatiu. Centrada 
l'atenció en la fe religiosa o en la mera experiència, 
s'anà perfilant el camí de la filosofia natural, d'una 
banda, i el fideisme, abandonada la recerca metafi- 
sica de Déu, de l'altra. La mística alemanya havia 
recuperat la teologia negativa del Pseudo-Dionís i 
l'occamisme havia sostret la dada de la fe a la fo- 
namentació racional, amb el resultat d'orientar la 
reflexió filosòfica envers la cosmologia. 

Entre els segles X i XI, el sistema polític pre- 
dominant a l'Europa occidental fou el feudalisme, 
una consequència de la descentralització del poder 
polític vigent a l'Imperi romà. En difondre's el po- 
der imperial envers la base on s'exercia de manera 

efectiva un poder local, va tenir lloc la formació 
dels regnes germànics i, en concret, de l'Imperi ca- 
rolingi, on, davant de la inexistència d'institucions 
estatals, els nobles laics o eclesiàstics al cap dels 
monestirs i castells esdevingueren els nous centres 
de poder. 

La societat feudal començà a perdre estabilitat 
a partir del segle XII, quan el naixement d'una clas- 
se de comerciants va refermar el poder dels mo- 
narques en fer amb ells causa comuna enfront de 
la indisciplinada noblesa. A la fi de la Guerra dels 
Cent Anys —de fet, en foren 118—, l'orgullosa i 
pesada cavalleria francesa havia estat desbaratada i 
vençuda per la més àgil infanteria anglesa a la ba- 
talla d'Azincourt, poc abans de l'aparició de la pól- 
vora. En generalitzar-se'n l'ús, a la segona meitat 
del segle XV, el declivi de l'aristocràcia com a poder 
semiautònom enfront de la corona esdevingué del 
tot inevitable. 

D'altra banda, l'edat mitjana occidental no va 
conèixer, de fet, més de dos gèneres literaris, l'hagio- 
grafia i la cançó de gesta. Els individus únicament 
tenien existència per llur participació en l'ésser de 
l'heroi o del sant. El canvi arribà en el segle XI, 
quan la presa de consciència individual és a la base 
del comerç, l'aparició concomitant de les ciutats i 
la creixent especialització dels oficis, la qual cosa 
genera una transformació mental i espiritual deci- 
siva. Al costat del món del saber, les universitats, el 
món del fer, les corporacions d'oficis, ajuden a pro- 
moure una consciència alhora professional i moral 

que mira al bé comú. El trànsit del segle Xm al segle 
XII i al segle XIV també ve donat per l'aparició d'un 
art gòtic amb importants aportacions per a l'arqui- 
tectura i totes les altres manifestacions estètiques. 
L'art religiós esdevingué, a Occident, cada vegada 
més descriptiu, tot reflectint els fets de Jesús i de les 
vides dels sants, mentre a Orient les icones volien 
expressar el silenci i la transcendència de Déu. El 
domini del clergat a l'ensenyança filosòfica, domi- 
nant al llarg de tota l'edat mitjana, donarà pas a 
nous ambients com les acadèmies italianes, a Flo- 
rència amb els Mèdici, a Venècia i a Pàdua. Huma- 
nistes com Marsilio Ficino volen renovar els cristi- 
anisme mitjançant el retorn a la font originària, el 
platonisme. Una renovació que veia en la connexió 
entre la religió i la filosofia, tal com s'havia donat 
en el gran pensador d'Atenes. Nicolau de Cusa, he- 
reu d'una triple tradició —cristiana, neoplatònica i 
científica—, cerca un accés racional al concepte de 
coincidentia oppositorum, en què pot mostrar com 
pot coincidir en una senzilla identitat la diversitat 
i l'oposició tan bon punt l'elevem a l'infinit. Som 
a les portes d'un nou univers, que anomenem Re- 
naixement, quan l'home assoleix una posició cen- 
tral amb un tarannà ja no tan especulatiu o teorètic 
com ètic, entesa aquesta paraula en el sentit de di- 
namisme, llibertat, esdevenir i capacitat. 
Tanmateix, ni el Renaixement ni la moder- 
nitat serien comprensibles sense l'edat mitjana. 
Aquesta és alguna cosa més que una època d'as- 

similació conceptual de l'antigor grecollatina des 
d'un enquadrament bàsicament religiós. És cert 
que el rerefons mistèric de la mentalitat religiosa 
hel-lènica i hel-lenística va afluir al cristianisme no 
sense generar equívoques lectures del llenguatge 
paulí. Ens podem preguntar, amb plena legitimitat, 
si la racionalitat del pensament platònic —i, més 
encara, aristotèlic— s'adiu amb el fòrceps escolàs- 
tic del segle XII o si tradueix correctament el difícil 
missatge de Jahvè a Moisès a l'Èxode 3,14. Però hi 
ha pocs dubtes que la reflexió iniciada per Agustí 
d'Hipona impliqui l'obertura a nous mons de co- 
neixement i a nous horitzons filosòfics, malgrat la 
inicial hostilitat de la fe en relació amb la filosofia. 
Des d'Anselm i Abelard fins a Occam, la confian- 
ça en el poder eficaç de la investigació racional és 
prou evident, sense minva de la seva fe cristiana, 
sincerament viscuda. A pesar dels meritoris esfor- 
ços dialèctics d'aquests dos primers pensadors, 
l'un i l'altre tenen clar que la realitat de Déu és més 
enllà de l'abast de paraules i conceptes. Als nostres 
dies, la reflexió filosòfica no pot deixar de banda la 
física o la ciència històrica i social, a més del con- 
dicionament econòmic. Els segles medievals vivien, 
en canvi, immersos en l'univers de la fe, el seu món 
immediatament donat. Això val igualment per a la 
tradició semítica, tant la jueva com l'àrab, i per a 
la cultura cristiana. A partir dels problemes plante- 
jats, i en nom de les seves exigències, els pensadors 
medievals aportaran noves solucions als reptes fi- 

losòfics fins al punt d'ultrapassar, després d'assi- 
milar-la, la filosofia dels antics i fundar la filosofia 
moderna. 

Per acabar, tres grans corrents de pensament 
recorren els segles medievals: la tradició platònica 
dominant a l'escola franciscana: la tradició aristo- 
tèlica, que recull l'aristotelisme expurgat de la in- 
terpretació materialista procedent dels àrabs, i el 
món riquíssim de la tradició semítica. 

La primera tradició, d'una forta arrel espiritu- 
alista, venia de Plotí i del Pseudo-Dionís i presenta 
algunes d'aquestes notes: una certa preeminència 
del bé sobre la veritat, amb la correlativa prevalen- 
ça de la voluntat sobre l'enteniment, tant en expli- 
car la causalitat creadora divina com en definir la 
felicitat humana i el lliure albir, l'acció il'lumina- 
dora immediata de Déu pel que fa al coneixement 
i la definició de l'ésser com a llum i de l'ésser de 
Déu com a llum increada i infinita, i la identitat 
de l'ànima i de les seves facultats i una visió de les 
ciències i de la filosofia des d'un paper subordinat 
a la ciència sagrada. 

La segona, representada per Albert el Gran i 
Tomàs d'Aquino, preponderant a l'escola de sant 
Domènec, plantejava l'acceptació de la filosofia, ja 
que l'home és racional, i, a la vegada, la consistèn- 
cia del realisme aristotèlic, que permet reconèixer 
l'ésser humà en la seva unitat amb el món sensible 
i contribueix a alliberar el pensament cristià 
d'algunes temptacions seculars. En Tomàs ja no es 

confon la corporeitat de l'home amb la caiguda ni 
hi ha el risc de suplantar la noció d'esperit, en la 
contraposició bíblica a la lletra o a la carn, pel món 
intel-ligible platònic. No només en l'immediat el 
coneixement sensible precedeix l'intel-lectual, sinó 
que solament s'arriba a l'abstracció metafísica tra- 
vessant l'horitzó abstractiu propi del coneixement 
material. És a dir, la racionalitat de l'home, entesa 
com la seva aptitud per traspassar amb el saber me- 
tafísic l'ens mundà i ascendir a Déu com a causa 
primera, és per a Tomàs el que en diu potència obe- 
diencial de la naturalesa humana a l'efecte de Pele- 
vació per la fe i per la gràcia. 

El Renaixement i la modernitat no se- 
rien comprensibles sense l'edat mitjana. 
Els pensadors medievals aportaran noves 
solucions als reptes filosòfics fins al punt 
d'ultrapassar, després d'assimilar-la, la 
filosofia dels antics i fundar la filosofia 
moderna. 

Salvador de Brocà ens presenta en 
aquest volum, tan suggeridor com sug- 
gestiu, un panorama general del pensa- 
ment medieval convenientment equili- 
brat amb el seu context històric. Un text 
sintètic i escollit amb tot el que realment 
pot importar que sigui sabut per una per- 
sona formada en general, més enllà de 
l'especialista i acadèmic. 


ep ipublicacions) 
i llurv 


UNIVERSITAT 
ROVIRA i VIRGILI 


